
PRATARMĖ 


Ėmile'io Durkheimo veikalai yra padarę nepaprastą įtaką šiuo- 
laikinės socialinės minties raidai. Per savo gyvenimą Durk- 
heimas sutelkė įspūdingą būrį talentų; jo socialinio mokslo 
sampratą į daugybę disciplinų paskleidė tokie žmonės kaip 
Halbwachsas, Maussas ir Davy - sociologijoje ir antropologi- 
joje; Simiand'as ir Bourginas - politinėje ekonomijoje; Huber- 
tas — archeologijoje; Granet - sinologijos studijose ir Saussu- 
re'as - lingvistikoje. Pirmojo pasaulinio karo padariniai šiek 
tiek prislopino Durkheimo minties mokyklos Prancūzijoje įta- 
ką. Vis dėlto Halbwachsas ir Maussas tarpukario laikotarpiu 
liko vyraujančios figūros, kurios tęsė Durkheimo įtvirtintą 
mokslinės minties tradiciją. Po paskutinio karo Durkheimo 
reikšmė Prancūzijos socialinei minčiai susilpnėjo. Kita vertus, 
jo idėjos suvaidino savo vaidmenį, ypač padarydamos įtaką 
Piaget ir Lėvi-Strausso darbams, kuriant „struktūralizmą“, ku- 
ris vienokia ar kitokia forma šiuolaikinėje Prancūzijoje užima 
išskirtinę vietą. 

Angliškai kalbančiame pasaulyje Durkheimas pradėtas lai- 
kyti pagrindine „funkcionalizmo“ ištakų figūra. Jo veikalai dar 
jam tebegyvenant buvo gerai žinomi angliškai kalbantiems so- 
cialinių mokslų žinovams, tačiau daugumos jų buvo sutikti to- 
li gražu ne palankiai. „Elementarios religinio gyvenimo formos“ 
(Les Formes ėlėmentaires de la vie religieuse. Le systėme totėmigue 
en Australie, 1912), paskutinis iš didžiųjų Durkheimo darbų, vie- 
nintelis pasirodė Anglijoje jam dar gyvam esant. Pirmiausia 
Durkheimo įtaka paveikė britų antropologiją - labiausiai prie 
to prisidėjo Radcliffe-Brownas, kuris savo veikaluose perteikė 
jo požiūrio esmę. Dėstydamas vienu metu Čikagos universite- 
te, Radcliffe-Brownas taip pat padėjo sklisti susidomėjimui 
Durkheimo idėjomis Jungtinėse Amerikos Valstijose. Toliau jos 
plito per Talcotto Parsonso ir Roberto K. Mertono darbus; šian- 

dien tiesioginė Durkheimo įtaka turbūt JAV išlieka stipresnė 
nei kur nors kitur. 

Šioje labai ribotos apimties knygelėje stengiausi pateikti vi- 
sapusišką Durkheimo darbų įvertinimą. Skirtingai nuo kai ku- 
rių kitų interpretacijų, norėjau parodyti, koks stiprus yra jo dar- 
bų poveikis. Taip pat skyriau šiek tiek dėmesio atskleisti 
tiesioginiam Durkheimo politinių pažiūrų ryšiui su jo palaiko- 
ma sociologijos koncepcija. Šiandien toje sociologijos koncep- 
cijoje įžiūrima rimtų trūkumų. Baigiamajame šios knygelės sky- 
riuje mėginu nurodyti kelias to priežastis. 


ĮŽANGA: GYVENIMAS IR DARBAS 


Durkheimas nebuvo, kaip garsus jo amžininkas Vokietijoje 
Maxas Weberis, enciklopedinis mąstytojas. Jo veikalams inte- 
lektinės jėgos suteikia veikiau atkaklus gvildenimas tam tik- 
rų problemų, kurios jį domino per visą profesinę veiklą. Api- 
bendrintai jas lengva nusakyti. Viena iš Durkheimo išsikeltų 
sau užduočių buvo įgyvendinti siekius, kurių pradžią jis įžvel- 
gė savo pirmtakų Condorcet, Montesguieu ir Comte'o veika- 
luose: suteikti sociologijai empirinį pamatą. Nors šie ankstes- 
ni autoriai buvo sumanę natūralistinių visuomenės studijų 
idėją, Durkheimo nuomone, jiems nepavyko iki galo išsiva- 
duoti iš istorijos filosofijos, kad skirtų dėmesį konkrečiam šios 
idėjos įgyvendinimui. Durkheimas išsaugojo Comte'o pabrė- 
žiamą sociologijos kaip atskiros studijų srities savarankišku- 
mą, stengdamasis patikslinti sociologinio metodo sampratą, 
kuri, jo įsitikinimu, turėta omeny, ir parodyti, kaip jį taikyti 
empiriniams tyrinėjimams. 

Antrasis Durkheimo rūpestis buvo ryžtingai išsiaiškinti, 
kokią reikšmę turi individualizmo iškilimas šiuolaikinėje vi- 
suomenėje. Maxo Weberio veikalų socialinis politinis fonas 
buvo žlugusi revoliucija (1848) ir liberalaus centro Vokietijos 
valstybėje stoka, o Durkheimo - laimėjusi revoliucija (1789), 
kuri vis dėlto nebuvo pakankamai nusisekusi. Taip sakant, 
revoliucijos skelbiami liberalaus individualizmo idealai atro- 
dė gerokai nutolę nuo XIX a. Prancūzijos visuomenės realijų, 
jiems ir toliau smarkiai priešinosi įsigalėjusios dešiniosios 
jėgos. Tokioms grupėms individualizmas atrodė patologija, 
kultūros irimo išraiška. Savo daktarinėje disertacijoje ir kartu 
pirmajame dideliame spausdintame veikale „Apie darbo pa- 
sidalijimą visuomenėje“ (De la division du travail social) Durk- 
heimas stengėsi parodyti, kad toks pasmerkimas bergždžias: 
individualizmo idealai išreiškia naujai iškilusią socialinę tvar- 

ką, kuri vis labiau pranoks tradicines, konservatyviųjų gina- 
mas visuomenės formas. 

Trečioji Durkheimą dominusi ir per visus jo darbus einanti 
tema - moralinio autoriteto šaltiniai ir prigimtis. Knygoje „Dar- 
bo pasidalijimas“ jam rūpėjo atskleisti, kad „organiniu solida- 
rumu“ pagrįsta naujai iškylanti visuomenės forma vis dėlto bū- 
tinai siejasi su socialinių santykių moralizavimu, net jei nauja 
moralinė tvarka radikaliai skiriasi nuo senosios. Taigi jis imasi 
kritikuoti ne tik konservatyvius socialinius filosofus, kurie no- 
rėtų sugrįžti prie jau atgyvenusios moralinės tvarkos, bet ir uti- 
litaristus liberalus, kurie manė, kad nauja visuomenė gali ir 
turėtų būti pagrįsta vien apsikeitimu sandoriais. „Izoliuotų in- 
dividų“ samprata, jų suėjimas į mainų santykius norint gauti 
kuo didesnį asmeninį pelną, yra, pasak Durkheimo, socialinės 
raidos rezultatas ir sudaro prielaidas naujai moralinei tvarkai. 
Anot garsaus Durkheimo posakio, „sutartyje yra nesutartinis 
elementas“: sutartinių mainų buvimas leidžia spėti esant mo- 
ralinį autoritetą, kuris sutvirtina sutartį. 

Galiausiai Durkheimo darbai rodo nuolatinį domėjimąsi so- 
cialinio mokslinio pažinimo praktine reikšme. Šiuo atžvilgiu 
Durkheimo idėjos niekuomet nebuvo labai populiarios tarp vė- 
lesnių jo aiškintojų, netgi tarp tų, kurie buvo pasirengę sutikti 
su daugeliu kitų jo pažiūrų. Vis dėlto toms idėjoms Durkhei- 
mas skyrė didžiausią dėmesį, ir nesiremiant jomis neimanoma 
teisingai suprasti, ko jis siekė savo pagrindiniais darbais. Durk- 
heimui praktinis sociologo vaidmuo panašus kaip gydytojo, ku- 
ris pritaiko mokslinius atradimus tam, kad atpažintų ligą, nu- 
statytų jos priežastis ir patobulintų gydymo procedūras. Vienas 
iš jo knygos „Darbo pasidalijimas“ tikslų buvo kaip tik paro- 
dyti, kad paplitę individualizmo idealai yra ne visuomenės pa- 
tologinės būklės simptomas, o priešingai - „normali“ ir sveika 
socialinių permainų išraiška, permainų, kuriančių naują socia- 
linio solidarumo formą. Šios diagnozės Durkheimas niekuo- 
met neatsisakė, nors vėliau ir buvo nepatenkintas kai kuriais 
pradinės formuluotės aspektais. 

Durkheimo gyvenimas sutapo su kritiniu Prancūzijos ir Eu- 
ropos istorijos tarpsniu. Jis gimė 1858 m. balandžio 15 d. Lo- 
taringijoje, Epinalyje, mirė 1917 m. Tad jis brendo kaip tik po 

Prancūzijos pralaimėjimo 1870-1871 metų Prancūzijos-Prū- 
sijos kare ir kruvinų Paryžiaus komunos įvykių. Paskutiniai 
jo gyvenimo metai buvo aptemdyti sustiprėjusios konfronta- 
cijos, apėmusios visą Europą ir grasančios sugriauti socialinę 
ir ekonominę pažangą, pasiektą Prancūzijoje per tą laikotar- 
pi. Durkheimas buvo žydų kilmės, išaugęs tradicinių pažiū- 
rų griežtai besilaikančioje šeimoje. Jo tėvas buvo vyriausiasis 
rabinas. Vienu metu buvo tikimasi, kad Durkheimas paseks 
tėvo pėdomis, nes kurį laiką lankė rabinų mokyklą. Nors jis 
nusprendė sulaužyti šeimos tradiciją pasiskelbęs esąs agnos- 
tikas, jo asmenybė liko stipriai paveikta ankstesnio auklėjimo, 
disciplinuoto ir kuklaus namų gyvenimo. Vienoje iš nedau- 
gelio autoritetingų Durkheimo ankstyvo gyvenimo apžvalgų 
Georges'as Davy rašo: „Namai, kuriems būdingesnis griežtu- 
mas, asketizmas negu prabanga, kuriuose įstatymo laikyma- 
sis buvo ir principas, ir pavyzdys... įskiepijo jaunajam lota- 
ringiečiui kelis neišdildomus bruožus: neapykantą ištižimui, 
tingumui, panieką pasisekimui, įgytam ne darbu, pasibaisėji- 
mą viskuo, kas nėra tikrai pagrįsta...“!. 

Būdamas aštuoniolikos, Durkheimas išvyko į Paryžių sto- 
ti į Ecole Normale Supėrieure. Du kartus jam nepavyko išlaikyti 
konkursinių egzaminų, bet trečiąkart pavyko. Ecole jis buvo 
vienas iš talentingų intelektualų grupelės, kurių keletas pa- 
darė didžiulį poveikį Prancūzijos kultūriniam ir politiniam 
gyvenimui. Bergsonas ir Jaurėsas buvo įstoję anksčiau už 
Durkheimą; Janet ir Brunot buvo jo bendrakursiai. Netrukus 
Durkheimas labiausiai susidomėjo socialine ir politine filoso- 
fija; anot Davy, nuo pat pradžių jis atkakliai teigė, kad bet 
kuri tokia filosofija privalėtų turėti tiesioginę praktinę reikš- 
mę. Ypač jis nepakentė to, ką laikė paviršutinišku intelektua- 
liniu blizgesiu, kurio žavesiui pasiduodavo daugelis jo amži- 
ninkų. Kai kuriems iš jų savo ruožtu Durkheimas atrodė 
pernelyg rimtas ir griežtas, asketiškas. Ecole Durkheimas su- 
sidarė politines pažiūras ir pagrindinį požiūrį į politiką, ku- 
rio laikėsi visą likusį gyvenimą. Susidūrus su reakcionieriš- 
kais monarchistų ir dešiniųjų katalikų jausmais, jo politinės 
simpatijos atiteko respublikonizmui ir pažangioms sociali- 
nėms reformoms; bet jis visuomet pasirinkdavo likti nuošaly- 

je nuo cuisine politigue*, mieliau svarstydamas bendruosius po- 
litikos principus. 

Vėliau Durkheimas kritikavo Ecole gautą išsilavinimą, jis pri- 
pažino jos intensyvios intelektualinės atmosferos paskatas, bet 
skundėsi, kad mažai tesužinojo apie psichologijos ir kitų žmogų 
tyrinėjančių disciplinų mokslinius pasiekimus. Jo formavimuisi 
padarė įtaką du Ecole dėstytojai - Boutroux ir Fustel de Coulan- 
ges'as (pastarasis 1880-aisiais tapo šios mokyklos direktoriumi). 
Boutroux jį paskatino įdėmiai skaityti Comte'o darbus. Tačiau 
jis susidomėjo ir Kanto filosofija, ypač pastudijavęs socialinio 
filosofo, neokantizmo atstovo Renouvier veikalus. Kantiškos te- 
mos netikėtai iškyla Durkheimo darbuose, ir „Elementariose re- 
liginio gyvenimo formose“ jis galų gale pamėgina sistemingai 
išdėstyti „sociologinį kantizmą“ kaip pažinimo teoriją. Renou- 
vier filosofija padarė didelę įtaką pažangiesiems respublikonams, 
ir Durkheimas perėmė kelis jos akcentus kaip savo. Renouvier 
pabrėžė, kaip svarbu pradėti mokslines ir lyginamąsias moralės 
studijas, manydamas, kad mokslinį determinizmą galima sude- 
rinti su moralaus elgesio autonomijos pripažinimu; jis propaga- 
vo liberalų idealų įgyvendinimą per valstybės veiklą, suderintą 
pasitelkus sekuliaraus švietimo programą. 

Baigęs mokslus, Durkheimas 1882-1887 m. dėstė filosofiją 
keliuose provincijos lycees**. Šiuo laikotarpiu vienerius akade- 
minius metus - 1885—-1886-uosius jis praleido Vokietijoje, gi- 
lindamasis į šiuolaikinius tos šalies socialinės filosofijos ir „ko- 
lektyvinės psichologijos“ pasiekimus. Grįžęs parašė du ilgus 
apžvalginius straipsnius, kuriuose aptarė iškiliausias Vokieti- 
jos socialinės minties asmenybes. Viešnagė Vokietijoje padėjo 
Durkheimui besiklostančią savo idėjų sistemą sutelkti apie vie- 
ną apibrėžtą centrą ir suvienyti. Kaip vėliau pats sakė, ten jis 
igijo aiškesnį „socialinės tikrovės, jos organiško sudėtingumo 
ir raidos pajutimą“*. Dar prieš išvykdamas į Vokietiją buvo pra- 
dėjęs dėstyti tai, kas vėliau turėjo tapti „Darbo pasidalijimu“, 
ir ėmė suprasti, kad teisingas metodas studijuoti „ryšį tarp in- 
dividualaus asmens ir socialinio solidarumo“, kaip jis nusakė 


* Politikos virtuvės (pranc.). 


** Vidurinė mokykla Prancūzijoje - licėjus. 

anksčiau, turėjo būti sociologinis. Terminas „sociologija“, su- 
darytas Comte'o, neteko pagarbos kartu su silpstančia Comte'o 
darbų reputacija paskutiniais XIX a. dešimtmečiais. Durkhei- 
mas perėmė tą terminą tik labai nenoromis (vėliau jį pavadino 
„barbarišku neologizmu“) ir pritarė, kad Comte'o formuluotės 
neišvengė trūkumų: taigi rengdamas medžiagą savo daktari- 
nei disertacijai, kartu svarstė ir metodologinius socialinių moks- 
lų klausimus. 

Durkheimo straipsniai apie Vokietijos socialinę mintį padė- 
jo jam 1887 m. gauti vietą Bordo universitete. Socialinių moks- 
lų ir auklėjimo dėstytojo vieta buvo įsteigta specialiai jam, iš 
dalies paveikus Louis Liard'ui, Prancūzijos aukštojo mokslo va- 
dovui, kuris palankiai žiūrėjo į Durkheimo respublikonizmą ir 
pats buvo Renouvier pasekėjas. Tais pačiais metais Durkhei- 
mas vedė. Jis liko Bordo penkiolika metų, tai buvo vaisingiau- 
sias jo gyvenimo laikotarpis. Savo įžanginėje paskaitoje jis įver- 
tino sociologijos mokslo perspektyvas: sociologija yra mokslas, 
kuris ką tik susikūrė. Užuot abstrakčiai svarstę jo galimybes, 
sakė jis, verčiau imkimės konkrečių sociologijos studijų. Tokios 
studijos gali padėti išsiaiškinti tradicines filosofijos problemas, 
žvelgiant į jas empiriškiau. Pasak jo, tai tinka, pavyzdžiui, mo- 
raliniams ir etiniams klausimams. Moralės fenomenai turi būti 
pirmiausia studijuojami moksliškai, kaip „gamtos reiškinių sis- 
temos“, ir tik paskui galime tikėtis išspręsti problemas, kaip 
turėtume moraliai elgtis. Mūsų laikais, daro išvadą jis, ši už- 
duotis yra viena iš neatidėliotinų ir būtiniausių. Moralinė tra- 
dicinių vertybių galia susilpnėjusi; mes turime tyrinėti dabar 
iškylančio moralinio autoriteto ištakas ir parodyti, kaip jos slo- 
pina individo egoizmą3. Durkheimo nusistatymas buvo kovin- 
gas: sociologijos įtaka gali vėl atgaivinti ne tik filosofiją, bet ir 
kitas giminingas disciplinas - istoriją ir teisę. 

1893 m. pasirodė „Darbo pasidalijimas“. Durkheimas para- 
šė dar antrą disertaciją apie Montesguieu, kuri, laikantis pran- 
cūzų doktorato formos reikalavimų, buvo lotynų kalba. Viešai 
gindamas savo disertaciją, Durkheimas turėjo atremti kai ku- 
riuos labai kritiškus savo oponentų komentarus: Boutroux, ku- 
ris buvo vienas išjų ir kuriam Durkheimas dedikavo savo dar- 
bą, smarkiai abejojo svarbiausios tezės teisingumu. Durkheimas 


14 


energingai atrėmė kritiką. Jo sėkmė per disertacijos gynimą dau- 
geliui atrodė sociologijos pergalė prieš daug reakcingesnes fi- 
losofines pažiūras; kaip aiškino tuometiniai pranešėjai, socio- 
logija „išsikovojo teisę būti paminėta Sorbonoje“*. Sociologijos 
kaip esminės socialinių mokslų disciplinos gynimas davė Durk- 
heimui tiek pat daug priešų, kiek ir draugų, tiek Bordo, tiek 
Paryžiuje. Pasikeitimas nuomonėmis per daktarinės disertaci- 
jos gynimą buvo pirmasis iš aibės susidūrimų su kritikais, ku- 
rie atmesdavo visą Durkheimo sociologijos sampratą arba kai 
ką iš jos. Toks ilgas laikas, kurį Durkheimas buvo priverstas 
likti Bordo, kol jį galiausiai pakvietė į Paryžių, rodė, kokią inte- 
lektualinę ir politinę opoziciją išprovokavo jo pažiūros. Išspaus- 
dintos „Sociologijos metodo taisyklės“ (Les rėgles de la mėthode 
sociologigue), 1894 m. pasirodžiusios kaip straipsnių rinkinys, o 
1895 m. išėjusios knyga, paskatino tolesnę polemiką, o to Durk- 
heimas ir norėjo, sąmoningai pristatęs savo veikalą kaip drąsų 
sociologinį manifestą. 

Po „Taisyklių“ 1897 m. išėjo „Savižudybė. Sociologinis tyri- 
mas“ (Le suicide. Ėtude de sociologigue), kur Durkheimas norėjo 
parodyti, koks naudingas jo sociologinis metodas, taikant jį spe- 
cifinei empirinei temai. Jis jau anksčiau buvo išspausdinęs sta- 
tistinį straipsnį apie savižudybę ir daugiau kaip dešimtį metų 
greta kitų nagrinėjęs šią problemą. Bordo Durkheimas skaitė 
paskaitas įvairiomis temomis: apie auklėjimą, apie šeimą, reli- 
giją, socializmo istoriją. Pastarojo kurso ėmėsi 1895-1896 m., iš 
dalies norėdamas duoti atsakymą keliems savo studentams, pa- 
sidavusiems marksizmo įtakai. Jis jau buvo tiesiogiai susipaži- 
nęs su Marxo veikalais gyvendamas Vokietijoje, bet nebuvo 
nuodugniau jų studijavęs. Ligi tol buvo susiformavusios kone 
visos pagrindinės jo pažiūros, ir, skaitydamas paskaitas, ku- 
rias studentai tikrai entuziastingai sutikdavo, jis stengėsi į savo 
paties sistemą įtraukti marksizmo ir socialistinės minties išta- 
kų interpretaciją. Kai kuriems kritikams jo požiūris į socializ- 
mą atrodė dvilypis, prieštaringas, bet iš tikrųjų tas požiūris bu- 
vo visiškai aiškus ir nuoseklus. Durkheimas nesimpatizavo 
revoliuciniam marksizmui, jis manė, kad revoliucijos labai ma- 
žai ką keičia: esminis pasikeitimas visuomet yra ilgalaikės so- 
cialinės evoliucijos rezultatas. Kita vertus, jis buvo linkęs į re- 

formistinį socializmą, kurį manė galįs suderinti su savo pažan- 
gių socialinių pertvarkymų idealais. Jis atmetė tezę, kad vals- 
tybė yra klasės viešpatavimo priemonė: jo supratimu, priešin- 
gai, valstybė gali ir turėtų būti socialinių reformų įgyvendinimo 
aparatas, plečiantis lygias galimybes visiems. 

Išskyrus dvi brošiūras, analizuojančias vokiečių militariz- 
mo ištakas ir parašytas Pirmojo pasaulinio karo metais, vienin- 
telė Durkheimo išspausdinta studija apie tuometinę politiką bu- 
vo įsikišimas į viešus debatus dėl Dreyfuso bylos. Su ja susijęs 
straipsnis (L'Individualisme et les intellectuels, 1898) liko kaip pa- 
prastai abstraktaus pobūdžio. Jis buvo parašytas kaip atsaky- 
mas Brunetičre'ui, konservatyviam antidreifusininkui, kuris pa- 
smerkė intelektualus, siekiančius paremti Dreyfusą“, lyg ir 
rodančius nepagarbą tradicinėms institucijoms ir duodančius 
peno individualizmui ir anarchijai. 

Kaip vienas iš tokių intelektualų, Durkheimas mėgino pa- 
teikti „individualizmo“ interpretaciją, pagrįsdamas ją savo so- 
ciologinėmis idėjomis, paneigiančiomis, kad individualizmas 
reiškia anarchiją. Aiškesnio Durkheimo požiūrio pareiškimo iš 
tiesų negalėtume rasti visuose jo raštuose. Jis teigė, kad reikia 
skirti, viena, individualizmo sampratą, kurią išreiškia utilita- 
rizmas ir klasikinė politinė ekonomija, ir antra, moralinio indi- 
vidualizmo idealus, kuriuos iškelia socialinės raidos procesas. 
Pirmasis jų, priklausantis nuo sampratos izoliuotų individų, 
kurie, sudarę mainų santykius, sukuria visuomenę, iš tiesų sie- 
jasi su teze, kad visuomenė gali būti pažeminta iki egoistinių 
interesų sąveikos. Tačiau tokia tezė, konkrečios filosofijos iš- 
raiška, labai skiriasi nuo individualizmo kaip moralinių idealų 
sistemos, kartais Durkheimo vadinamos „individo kultu“. Mo- 
ralinis individualizmas yra priešingas anarchijos savanaudiš- 
kumui; jis neaukština ego, o priešingai, yra orientuotas vien į 
moralines laisvės ir lygiateisiškumo vertybes, ir tai naujaisiais 
laikais gali sudaryti pagrindą socialiniam solidarumui. 


* Alfredas Dreyfusas (1859-1935) - Prancūzijos generalinio štabo karininkas 
žydas, melagingai apkaltintas šnipinėjimu Vokietijos naudai. Jo byla XIX a. 
pabaigoje buvo sukėlusi įnirtingą Prancūzijos reakcingų ir demokratinių jė- 


gų kovą (vert. past.). 

Tais pačiais metais, kai buvo išspausdinta „Savižudybė“, 
Durkheimas padėjo įsteigti garsų apžvalginį žurnalą L'Annėe s0- 
ciologigue; tai atėmė jam daugybę laiko, kol publikacijoms ėmė 
trukdyti prasidėjęs karas. Nors Annėe kryptis nuo pat pradžių 
buvo eklektiška, žurnalo pasirodymas, jo bendradarbių branduo- 
lys nuveikė daugiau nei bet kas, konkretizuodamas Durkheimo 
sociologiją kaip pripažintą minties „mokyklą“. Annėe tikslai buvo 
ambicingi: pateikti išsamią metinę sociologinės literatūros ap- 
žvalgą, taip pat informuoti apie jai artimus darbus iš „speciali- 
zuotų visuomenės mokslų“ - ekonomikos, demografijos, geog- 
rafijos, etikos ir teisės srities. Žurnalas ėmėsi spausdinti ir 
monografijas bei mokslinius pranešimus (taip čia pasirodė ir ke- 
letas labai svarbių Durkheimo darbų). Annėe ypač daug reikš- 
mės teikė darbams iš religijos sociologijos, į kurią vėlyvuoju kū- 
rybinės veiklos tarpsniu vis labiau krypo Durkheimo interesai. 
Jo paties liudijimu, tam turėjo didžiulį poveikį 1894-1895 m. jo 
skaityti kai kurių iškiliausių anglų ir amerikiečių etnografų vei- 
kalai. Pirmiausia su šių autorių darbais jis susipažino dėstyda- 
mas religijos kursą Bordo, paskui kai kuriuos iš jų recenzuoda- 
mas Annėe. Vėliau Durkheimas aiškino: „tas 1895 metų kursas 
ženklino tam tikrą pereinamąjį tarpsnį mano mąstymo evoliuci- 
joje, reikėjo imti ir visus savo ankstesnius mokslinius tyrinėji- 
mus suderinti su šiomis naujomis įžvalgomis““. 

Naujos įžvalgos galiausiai buvo įkūnytos knygoje „Elemen- 
tarios religinio gyvenimo formos“, o kol kas, 1902-aisiais, Durk- 
heimas, gavęs auklėjimo dėstytojo vietą Sorbonos universitete, 
persikėlė ten, nors iki 1906 m. nebuvo etatinis profesorius. Ka- 
dangi laisva buvo auklėjimo, o ne sociologijos dėstytojo vieta, 
jis iš pradžių nenorėjo leisti iškelti savo kandidatūros, kol 
1913 m. katedra buvo pavadinta „auklėjimo ir sociologijos“. 
Durkheimo pirmtakas šiame poste, Biussonas, atliko reikšmin- 
ga praktinį vaidmenį kaip valstybės tarnautojas, palaikydamas 
Prancūzijoje švietimo sekuliarizaciją. Viena iš pagrindinių 
Durkheimo pareigų buvo dėstyti auklėjimo Prancūzijoje isto- 
rijos ir teorijos kursą, kurį jis intelektualiai pagrindė tais pa- 
čiais idealais. Šis paskaitų kursas buvo privalomas visiems stu- 
dentams, norintiems išlaikyti konkursinį egzaminą menų ar 
mokslų dėstytojo vardui gauti, ir per jį Durkheimui pavyko to- 

liau skleisti savo idėjas. Jo sociologija taip stipriai susiliejo su 
oficialia respublikonizmo ideologija, kad kai kurie tuometiniai 
kritikai kandžiai kalbėjo apie plintančią „durkheimizmo vals- 
tybę“ švietimo sistemoje. 

Dėstytojo pareigos kartu su Annėe leidimo našta trukdė 
Durkheimui rašyti darbą apie religiją. „Elementarios religinio 
gyvenimo formos. Toteminė sistema Australijoje“ pasirodė tik 
1912 m. Prasidėjus 1914 m. karui, jis įsitraukė į humanistinės 
akcijas, toliau dėstė ir dalyvavo daugybėje komitetų, be viso 
kito, rašė ir pranešimus bei brošiūras apie karą. Mokslininko 
sveikata vis blogėjo; ankstyvą jo mirtį - vos 59-erių - aiškiai 
pagreitino vienintelio jo sūnaus Andrė žuvimas 1915-1916 m. 
šiam pasitraukus į Serbiją. Jau buvo spėjęs atsiskleisti ryškus 
intelektinis Andrė virtuoziškumas, jis darėsi žymus tarp jau- 
nesnių Annėe grupės narių. Durkheimą taip prislėgė sielvar- 
tas, kad kurį laiką jis negalėjo dirbti. Pamažu sugrįžo į daug 
laiko ir jėgų reikalaujantį savo veiklos ratą, bet 1916-ųjų pabai- 
goje patyrė širdies smūgį. Šiek tiek atsigavo, tačiau liko silpnas, 
paliegęs ir 1917 m. lapkričio 15 d. mirė. 

Didžioji Durkheimo darbų dalis, dauguma įvairių paskaitų 
kursų, kuriuos jis buvo parašęs dėstydamas, išspausdinta po 
jo mirties. Žymiausi iš jų - dvi studijos apie auklėjimą: „Mora- 
linis auklėjimas“ (Education morale, 1923) ir jo kursas Sorbonoje 
apie Prancūzijos švietimo sistemos istoriją, išspausdintas dviem 
tomais - „Pedagoginė evoliucija Prancūzijoje“ (L'Evolution pė- 
dagogigue en France, 1938); paskaitos Bordo universitete apie so- 
cializmą; diskusija apie pilietinę politiką ir valstybę, prancū- 
ziškai išleista pavadinimu: „Sociologijos paskaitos“ (Legons de 
sociologie: physigue des moeurs et du droit), angliškai: „Profesinė 
etika ir pilietinė moralė“ (Professional Ethics and Civil Morals); 
pragmatizmo filosofijos analizė, atkurta iš studentų užrašų — 
„Pragmatizmas ir sociologija“ (Pragmatisme et sociologie). 


1. ANKSTYVASIS VEIKALAS: 
„APIE DARBO PASIDALIJIMĄ VISUOMENĖJE“ 


Negalima iki galo suprasti šiame veikale išdėstytų Durkheimo 
argumentų, nė kiek nepažįstant pažiūrų, prieš kurias jie buvo 
nukreipti. Pirmasis toks taikinys buvo tradicinė moralinė filo- 
sofija. Pasak Durkheimo, dauguma moralės filosofų mėgino iš- 
spręsti etikos problemas stengdamiesi etikos doktrinas išvesti 
iša priori principų. Bet tokia procedūra esanti nevaisinga. Ver- 
čiau empiriškai studijuoti įvairias moralės kodekso formas 
skirtingose visuomenėse. „Moralės faktai, - skelbė Durkhei- 
mas,- yra tokie pat reiškiniai kaip ir kiti; juos sudaro elgesio 
taisyklės, kurias galima atpažinti iš tam tikrų skiriamųjų bruo- 
žų. Tuomet turi būti įmanoma juos stebėti, nusakyti, klasifi- 
kuoti ir ieškoti tam tikrų juos paaiškinančių įstatymų“!. Tai 
suprasdami, turime pripažinti, kad moralės normos yra parem- 
tos socialinėmis egzistencijos sąlygomis, ir vienai visuomenei 
tinkamos moralės formos bus visai netinkamos kitai. Šias sąly- 
gas gali atskleisti mokslinės moralinio elgesio studijos ir taip 
parodyti, kokio moralės kodekso reikalauja konkretaus tipo vi- 
suomenė. Tokį metodą reikia pasitelkti tyrinėjant iškilusius in- 
dividualizmo idealus. 

Žvelgiant giliau, Durkheimo polemika buvo nukreipta į dvi 
skirtingas ankstesnių autorių sampratas apie vis sudėtinges- 
nio darbo pasidalijimo šiuolaikinėje visuomenėje reikšmę. 
Viena jų pasiūlyta Spencerio ir apskritai būdinga utilitarizmo 
filosofijai: kad solidarumas pasidalijant darbą susikuria auto- 
matiškai kiekvienam individui siekiant savo interesų ekono- 
miniuose mainuose su kitais. Jau nurodžiau, kodėl Durkhei- 
mas atmetė tokį požiūrį: sutartinių mainų vyravimas iš anksto 
suponuoja moralės sistemą, kuri juos tvarko, vadinasi, jos ne- 
galima laikyti mainų padariniu. Kitą požiūrį, kuris Durkhei- 
mui atrodė abejotinas, išreiškė, be visų kitų, Comte'as. Pagal ji, 
socialiniam solidarumui visuomet ir visur būtinai reikalingas 

stipriai suformuotas consensus universel, arba visuotinis sutari- 
mas dėl moralinių įsitikinimų. Tai reiškia, kad mažėjant suta- 
rimui nyksta socialinis glaudumas. Kaip tik šią išvadą priėjo 
konservatyvūs politiniai mąstytojai, ir todėl, teigia Durkheimas, 
iš pažiūros pažangioje Comte'o filosofijoje randame reakcingų 
elementų. 

Tokiame fone gali būti lengvai išryškintos pagrindinės idė- 
jos, išdėstytos „Darbo pasidalijime“. Visuotinis moralinis su- 
tarimas yra tikrai būtina socialinio solidarumo sąlyga, sutinka 
Durkheimas, bet tik paprastesnėse visuomenėse, kuriose dar- 
bo pasidalijimo tėra pradmenys. Tai tik vienas socialinio glau- 
dumo tipas, kurį Durkheimas pavadino „mechaniniu solida- 
rumu““. Artėjant prie naujųjų laikų, jį vis labiau pakeičia antrasis 
tipas — „organinis solidarumas“. Tai iš tiesų tokia glaudumo 
forma, kuri pagrįsta mainų santykiais esant diferencijuotam 
darbo pasidalijimui. Bet jos negalima laikyti natūralia savanau- 
diškumo pasekme. Ji veikiau išreiškia naujai iškilusius mora- 
lės principus: kaip pabrėžia Durkheimas, „kooperacija turi jai 
būdingą moralę“ (p. 228). 

Kad pagrįstų perėjimą nuo mechaninio solidarumo prie or- 
ganinio, Durkheimas tyrinėjo įstatymų sistemų raidą. Moralės 
fenomenus kruopščiai stebėti nelengva. Jei norime juos tyrinė- 
ti „pozityvių mokslų metodu“, turime pasinaudoti „išoriniu ro- 
dikliu“ (fait extėrieur*), pagal kurį galėtume objektyviai pama- 
tuoti jų evoliuciją. 

Toks rodiklis yra teisėti įstatymai, nes jie oficialiai išreiškia 
moralės priesakus. Kartais, pripažįsta Durkheimas, gali atsi- 
rasti atotrūkis tarp įstatymų ir įprastinio moralinio elgesio, kur 
įstatymo nepaisoma. Bet tai pereinamojo laikotarpio aplinky- 
bės, ir jei socialinio elgesio pokyčiai tampa nuolatiniai ir „nor- 
malūs“, teisės sistema greitai reorganizuojama, kad atitiktų nau- 
jai susiklosčiusias moralės formas. Taigi didieji teisės sistemos 
pasikeitimai gali leisti mums nubrėžti pagrindinius visuome- 
nės moralinės tvarkos pokyčius. 

Visi įstatymai numato sankcijas. Jos išreiškia privalomą mo- 
ralės kodekso pobūdį. Taigi įstatymo formų klasifikacija pagal 


* Išorinis faktas, įvykis (pranc.) 

sankcijas, su kuriomis jie susieti, yra geras būdas identifikuoti 
skirtingas moralės sistemas. Pasak Durkheimo, mes pastebime, 
kad su įstatymų kodeksais susiję du pagrindiniai skirtingi 
sankcijų tipai. „Represyvios sankcijos“ susijusios su baudžiamuo- 
ju istatymu: nusižengėlio laukia tam tikra kančia - išjo atimama 
laisvė ar net gyvybė. Antrasis tipas - „restitucinės sankcijos“, 
būdingos daugumai pilietinių ir komercinių įstatymų, atkuria 
reikalų padėtį, kuri buvo prieš nusižengiant įstatymui. Restitu- 
cinio įstatymo tikslas yra labiau atitaisymas arba paritetas nei 
nubaudimas už nusikaltimą. „Nusikaltimas“, kuris mobilizuoja 
moralinius bendruomenės jausmus prieš nusižengėlį, yra bau- 
džiamojo įstatymo reiškinys. Taigi „nusikaltimu“ gali būti lai- 
komas bet koks veiksmas, kuris „sužadina“ prieš jo atlikėją bū- 
dingą reakciją, mūsų vadinamą bausme (p. 70). 

Mes negalime, pasak Durkheimo, apibūdinti nusikaltimo 
kaip tam tikros veiksmų grupės turinio, nes nusikaltimais skir- 
tingu laiku skirtingose vietose buvo laikomi patys įvairiausi 
elgesio tipai. Vienintelis visų nusikaltimų požymis yra tas, kad 
jie peržengia moralinius įsitikinimus, kurių ištikimai laikosi ko- 
lektyvas, ir tai sužadina visuomenei baudimo reakciją. Resti- 
tuciniame įstatyme kiekviena teisėto įpareigojimo pusė būna 
aiškiai apibrėžta: tiek priedermės, tiek bausmės, kurias reikės 
taikyti, jeigu priedermės nebus vykdomos. Represiniame įsta- 
tyme to nėra. Čia smulkiai apibūdintos bausmės, bet ne mora- 
liniai įsitikinimai, į kuriuos jos orientuotos. Kaip tik todėl, kad 
tie įsitikinimai yra bendri ir kiekvienas žino, kokie jie, nėra jo- 
kio reikalo juos oficialiai įtraukti į įstatymą. Tad žmogžudys- 
tės įstatymai neįsako mums gerbti gyvybę: jie smulkiai apibrė- 
žia bausmes už žmogžudystę. Dažnai manoma, kad bausmė 
egzistuoja pirmiausia kaip atgrasinimo priemonė. Durkheimas 
atmetė šį požiūrį, sakydamas, kad jei būtų taip, represinio įsta- 
tymo taikomos bausmės būtų suskirstytos ne pagal nusikalti- 
mo sunkumą, o pagal nusikaltimo motyvacijos stiprumą. Baus- 
mė yra bendruomenės kerštas: jos galutinis šaltinis yra emocinis 
atsakas, kurį sužadina šiurkštus giliai įsitvirtinusių vertybių 
pažeidimas. 

Taigi represinio įstatymo galiojimas reiškia, kad labai stip- 
riai vyrauja kolektyviniai moraliniai įsitikinimai: Durkheimo 

žodžiais, kolektyvinė sąžinė (nesilaikant didelio tikslumo, tai ga- 
lima būtų išversti arba „kolektyvinė sąmonė“, arba „kolekty- 
vinė sąžinė“). Iš čia taip pat išplaukia, sako toliau Durkheimas, 
kad kuo ryškiau represinis įstatymas pirmauja prieš restitucinį, 
tuo vieningesnė ir visuotinesnė yra kolektyvinė sąžinė. Vadina- 
si, mes galime įsitikinti, kad visuomeninė sąžinė yra nuosekliau- 
sia ir stipriausia paprasčiausių formų visuomenėse: sąlygiškas 
represinio įstatymo vyravimas rodo, kad pranašesnis yra me- 
chaninis solidarumas. Tokiose visuomenėse kolektyviniai įsi- 
tikinimai paremti religija: „primityviose visuomenėse krimina- 
linis įstatymas yra religinis įstatymas“ (p. 92). Patys bjauriausi 
nusikaltimai, užtraukiantys griežčiausią bausmę, yra tie, kurie 
pažeidžia religinius priesakus. Tokie nusikaltimai, kurie vėles- 
niu socialinės evoliucijos tarpsniu pradedami laikyti pačiais 
sunkiausiais (pavyzdžiui, žmogžudystė), paprastose visuome- 
nėse priklauso gana žemai kategorijai. Ten, kur socialinio glau- 
dumo pagrindas yra mechaninis solidarumas, socialinį elgesi 
kontroliuoja bendri įsitikinimai ir vertybės: kolektyvas pirmauja 
prieš individą, o individo savivoka tik pradeda formuotis. 
Visuomenės raidos linkmė į vis sudėtingesnį darbo pasida- 
lijimą susijusi su restitucinio įstatymo vaidmens stiprėjimu ir 
pažangiu perėjimu nuo mechaninio solidarumo prie organinio. 
Durkheimas siekė šį procesą įsprausti į evoliucinę vis didėjan- 
čios struktūrinės diferenciacijos schemą. Paprasčiausias žmo- 
nių visuomenės tipas įgauna agregato formą: solidarumas ky- 
la vien tik iš jausmų ir įsitikinimų bendrumo. Kaip paprasto 
organizmo ląstelės, individai nėra susieti abipusiais saitais; to- 
kio pobūdžio visuomenė, kadangi ji yra veikiau agregatas ne- 
gu tarpusavyje priklausomų elementų sistema, gali netekti da- 
lies savęs, bet neprarasti vieningumo, kaip kad ląstelė gali 
pasidalyti į atskiras ir savarankiškas dalis. Visumos dalys vei- 
kiau yra „mechaniškai“ susijusios, o ne sudaro „organišką“ vie- 
novę kaip diferencijuotos biologinės (ar socialinės) sistemos 
dalys. Tokio pobūdžio socialinę tvarką pakeitė ta, kurioje vi- 
suomenė susiskaidžiusi į segmentus, sudarytus iš giminingų 
grupių ar klanų. Čia individualizmo lygis vis dar žemas ir nuo- 
savybė vis dar bendruomeninė: privati nuosavybė dar neiški- 
lusi. Nuosavybė yra ne kas kita kaip individo teisė į materia- 

lius objektus; kur individas smarkiai pavaldus kolektyvo sąži- 
nei, ten yra ir daiktų kontrolė. Organinis solidarumas —t.y. indi- 
vidų ar grupių tarpusavio priklausomybė susiklosčius sistemin- 
giems tarpusavio mainų santykiams - tik pradeda reikšmingiau 
klostytis kartu su gamybos specializacijos plėtra. Nes organi- 
nis solidarumas suponuoja ne individų panašumą, o vis dides- 
nį jų skirtybių ryškėjimą. Tam reikalingos dvi istorinės išanks- 
tinės sąlygos: ekonominių užduočių atskyrimas nuo šeimos 
priedermių ir teisėto autoriteto susitelkimas pagrindinės insti- 
tucijos (monarchinės šeimynos ar valstybės) rankose. Šiuos pro- 
cesus išreiškia komercializmo ir Stūndestaat iškilimas povidu- 
ramžiškoje Europoje, bet tolesnį stiprų impulsą tam davė 
industrializacija. 

Kaip paaiškinti, kas sukelia vis didesnę visuomenės struk- 
tūros diferenciaciją? Durkheimas atmetė galimybę į šį klausi- 
mą atsakyti teleologiškai, nes jam atrodė, kad tą mėgino daryti 
utilitaristai ir politinės ekonomijos žinovai. Jų nuomone, dar- 
bo pasidalijimas plėtojasi todėl, kad jis sustiprina bendrą žmo- 
gišką laimę maksimaliai padidindamas darbo našumą. Tačiau, 
teigia Durkheimas, darbo pasidalijimo progresavimas nebūti- 
nai sustiprina žmonių pasitenkinimą. Galime tai suprasti iš vis 
dažnesnių savižudybių XIX a. Europos visuomenėje. Augan- 
čio visuomenės sudėtingumo priežasčių reikia ieškoti kažkur 
kitur. Durkheimui priežastys - vadinamojo „dinaminio“ ar 
„moralinio tankumo“ įtaka. Esminis perėjimas, kurį reikia pa- 
aiškinti, susijęs su segmentinio tipo visuomenės išsiskaidymu: 
prieš atsirandant diferencijuotam darbo pasidalijimui, visuo- 
menė privalo tapti gerokai išsiskaidžiusi, nors šitai paspartina 
segmentinės organizacijos išnykimą. Išsiskaidymo procesas gali 
pasistūmėti tiek, kiek tarp anksčiau atskirų klano grupių įsi- 
tvirtina socialiniai santykiai: „moralinis atotrūkis“ tarp seg- 
mentų turėjo būti užpildytas arba dar pagilėti. Taigi darbo pa- 
sidalijimo procesas įvairuoja kartu su moraliniu tankumu: 
pagrindinis veiksnys, kuris palaiko moralinio tankumo didėji- 
mą, Durkheimo manymu, yra populiacijos išplitimas, kuris ver- 
čia atskiras grupes sueiti į kontaktą vienai su kita. Nuodugniai 
gvildendamas šią tezę, Durkheimas pasitelkia pseudodarviniš- 
ką metaforą. Gyvūnų populiacijoje tankumo didėjimas veda 

prie funkcijų specializacijos, taip skirtingos rūšys gali egzis- 
tuoti kartu; panašūs principai tinka socialinei evoliucijai. 
Durkheimas stengėsi teisinėje sistemoje nuodugniai atsekti 
siaurėjančią represinio įstatymo sritį ir atitinkamą restitucinio 
įstatymo išplitimą. Pastarasis tiesiogiai ir lygiavertiškai nepa- 
keičia pirmojo toje pačioje srityje, nes perėjimas nuo vieno tipo 
įstatymo prie kito išreiškia didelius pagrindinių visuomenės 
institucijų reguliavimo pokyčius. Taigi religinių jausmų pažei- 
dimas palengva nebeatrodo esąs nusikaltimas, tad jis valsty- 
bės išvis nėra baudžiamas. Kita vertus, restitucinis įstatymas 
tampa esmine dalimi, reguliuojančia valstybės, profesinės sis- 
temos ir kitų pasaulietinių sąjungų raidos sukurtą naują socia- 
linį elgesį. Restitucinį įstatymą sudaro reabilitacija, atitaisymas; 
jis nereiškia tokios pat moralinės prievartos kaip represinis įsta- 
tymas. Čia nėra bausmės, atitinkančios nusižengimą pagal sun- 
kumo skalę, nėra moralinės kaltės sampratos. Žmogžudystės 
toleravimo idėja mus gąsdina, nes mes jaučiame, kad tai - nu- 
sikaltimas, bet visai kitokio pobūdžio yra klausimas, kiek nuo- 
savybės asmuo gali paveldėti iš savo tėvų. Pastarasis klausi- 
mas aiškiai susiduria su daugybe svarbių moralinių svarstymų. 
Bet bylinėjimosi procesas ginčijantis dėl turto dydžio nėra 
susijęs su kaltumu ir baudžiamosiomis sankcijomis - nebent 
čia būtų įsivėlęs sukčiavimas. Pastaroji galimybė iš tiesų Durk- 
heimo argumentacijai lemtinga (sugrįžtant atgal prie to, kaip 
jis kritikavo Spencerį): ji rodo, kad restitucinio įstatymo veiki- 
mas, o kartu ir organinio solidarumo egzistavimas negali būti 
visiškai atsietas nuo kolektyvinės sąžinės įtakos. Represinio įsta- 
tymo palikimo dalis privalo ir toliau egzistuoti reguliuodama 
moralės kodeksą, būtiną sutarčių įgyvendinimui ir, kaip toliau 
teigia Durkheimas, gerbiantį autonomiją, orumą ir individo lais- 
Kai kurie kritikai šiuo atžvilgiu Durkheimo „Darbo pasida- 
lijimo“ samprotavimuose įžiūri didžiulę spragą?. Ar Durkhei- 
mas turėjo omeny, kad kolektyvinė sąžinė galiausiai išnyksta, kai 
mechaninis solidarumas pakeičiamas organiniu solidarumu, ar 
jis norėjo nustatyti šiuolaikinės visuomenės moralės kodeksui 
būdingus ryškius pokyčius? Žinoma, Durkheimo argumenta- 
vimas rodo neįveiktus sunkumus - ir per tolesnę savo intelek- 

tinę veiklą jis stengėsi kai kuriuosjų įveikti. Bet pagrindinė kny- 
gos tezė gana aiški ir neprieštaringa. Dvi minėtosios temos nė- 
ra viena kitai prieštaraujančios, o glaudžiai susijusios Durk- 
heimo analizės dalys. Kolektyvinių moralinių įsitikinimų skalės 
sumažėjimo procesas, tiesiogiai susijęs su vykstančiais sociali- 
niais pokyčiais ir sukeltas vis sudėtingesnio darbo pasidaliji- 
mo, yra kartu ir tokių įsitikinimų turinio virsmas. Kaip tik tuo 
remdamasis Durkheimas pradėjo pirmiausia tyrinėti problemą, 
ar individualizmo moralė išreiškia iškylančios socialinės tvar- 
kos poreikius, skirtingus nuo ankstesnių, ar gal tai socialinė 
patologija, ir išsprendžia ją pirmojo teiginio naudai. Knygoje 
„Darbo pasidalijimas“ Durkheimas dėsto istorijos, moralinio 
autoriteto ir žmogiškos laisvės sąryšį, čia pasireiškia jam bū- 
dingos traktuotės ankstyvoji versija. Laisvė — tai ne bėgimas 
nuo socialinių jėgų ir socialinių saitų, o veiksmo autonomija, 
kuri tampa įmanoma esant visuomenės nariu. Paprastose vi- 
suomenėse kolektyvinės sąžinės vyravimas apriboja individua- 
lių veiksmų mastą: šią situaciją keičia socialinės raidos proce- 
sas, tačiau ne griaudamas moralinį autoritetą, o pakeisdamas 
jo formą. Utilitaristai ir politinės ekonomijos žinovai teisingai 
mano, kad seno tipo moraliniam solidarumui pakenkia socia- 
linės raidos eiga, bet jie nesuvokia to fakto, kad naujas tipas — 
organinis solidarumas taip pat suponuoja visuomenėje galio- 
jantį moralinį autoritetą. Jiems laisvė buvo „Žmogaus sudeda- 
masis požymis“, o ne istorijos rezultatas. 

„Darbo pasidalijimo“ pabaigoje yra opiausia vieta. Paskuti- 
nis knygos skyrius, aptariantis darbo pasidalijimo „les formes 
anormales“, palyginti su visa knyga yra gana trumpas, ir reikia 
atleisti tiems, kurie manys, kad jis - tik menkas priedas prie 
pagrindinės tezės. Bet tai turbūt pati svarbiausia veikalo dalis, 
nes čia Durkheimas išdėsto Europos kultūros krizės simpto- 
mus ir socialinės reformos bruožus. Jo aiškinimai šiame kny- 
gos skyriuje yra fragmentiški ir kartkartėmis kiek migloti, bet 
jie išreiškia teoriją apie klasių konfliktą, apie neklasinę visuo- 
menę, kuri veikiau perimta iš Saint-Simono negu iš Marxo, ir 
sukuria sistemą, kuria remdamasis vėliau jis stengėsi paaiškinti 
marksizmo kaip konkrečios socialinės doktrinos ištakas ir reikš- 
mę. Tačiau pati sąvoka „klasė“ „Darbo pasidalijime“ vargu ar 

kada pasirodo, ir norint tinkamai suprasti Durkheimo pozici- 
ją, reikia pasistengti tą sąvoką atkurti: tai darydamas, aš nemė- 
ginsiu likti toks artimas paties Durkheimo vartotai terminijai, 
koks buvau ligi šiol. 

Durkheimas nemėgo termino „industrinė visuomenė“, kurį į 
socialinės minties raidą įtraukė Saint-Simonas, jis kritikavo kai 
kurias Saint-Simono idėjas. Nepaisant to, Durkheimas gerokai 
rėmėsi Saint-Simonu, ir jaučiamas reikšmingas minties tęstinu- 
mas, einantis nuo Saint-Simono per Durkheimą į daug šiuolai- 
kiškesnius sociologus, nuodugniai parengusius panašų požiūrį, 
kurį apibendrintai galima pavadinti „industrinės visuomenės 
teorija“?. Industrinės visuomenės teorija, manyčiau, buvo klasių 
konflikto ir socialinių pokyčių modernioje epochoje samprata, 
alternatyvi Marxo pasiūlytajai: ir ji, bent jau nuo Durkheimo, 
pateikė marksizmo prigimties ir galimo likimo apžvalgą. 

Pagrindiniai Durkheimo industrinės visuomenės teorijos 
bruožai yra tokie. Klasių kovos ir nesutarimai, atsiradę plėto- 
jantis XIX a. Europos visuomenėms, žymi ne naują klasinės vi- 
suomenės formą (kapitalizmą), bet kyla iš įtampų, būdingų per- 
ėjimui nuo mechaninio solidarumo prie organinio. Klasių 
konfliktas išreiškia neužbaigtą organinio solidarumo įgyven- 
dinimą esant naujai besiformuojančiai industrinei tvarkai. Šiam 
perėjimui užbaigti būtinai reikia dviejų tarpusavy susijusių per- 
mainų. Viena - pramoninių sandorių reguliavimas, nes dabar 
jie - anomiški ir demoralizuoti, kadangi sena moralinio autori- 
teto forma, kur kiekvienas žmogus tvirtoje hierarchijoje „žino- 
jo savo vietą“, susilpnėjo, o nauja moralinio individualizmo 
tvarka dar galutinai neįsitvirtino. Antra - struktūrinių poky- 
čių, atsiradusių dėl darbo pasidalijimo diferenciacijos, užbai- 
gimas. Konfliktai tarp apmokamo darbo ir kapitalo, pasak 
Durkheimo, kyla iš kartu susidėjusių abiejų šių (pereinamųjų) 
socialinių sąlygų. Moralinis industrijos reguliavimas reikalin- 
gas dviem lygmenim: ekonomikos ir pačios profesijų sistemos 
lygmeniu. Pirmąjį turi padėti pasiekti valstybė, antrąjį, - teigė 
Durkheimas po 1902 m.,- stiprėjančios „profesinės sąjungos“ 
ar korporacijos (žr. p. 45—47). 

Daugelis šalutinių diskusijų apie Durkheimą pabrėžė jo ra- 
ginimą moraliai reguliuoti industriją kaip priemonę įveikti 

anomiją, nepakankamai suprantant kitus socialinius pokyčius, 
kuriuos jis laikė neatskiriamais. Organinis solidarumas numa- 
to socialinį teisingumą ir lygiateises galimybes, kitaip jis nega- 
li „normaliai funkcionuoti“. Visuomenės, kuriose vyravo me- 
chaninis solidarumas, buvo hierarchiškai organizuotos „išorinio 
nelygiateisiškumo“ požiūriu; Durkheimui tai reiškė nelygybę, 
kylančią iš socialinių sąlygų nuo pat individo gimimo - aris- 
tokratų privilegijas ir paveldimą privačios nuosavybės perė- 
mimą. Pirmasis - mechaninis solidarumas - išnyko, turi išnyk- 
ti ir „išorinis nelygiateisiškumas“. Visiško organinio solidarumo 
sąlygomis vienintelis principas, pagal kurį skirstomas sociali- 
nis ir materialinis atpildas, atitinkantis naują moralinę tvarką, 
yra „vidinis nelygiateisiškumas“, t.y. skirtingi talentai ir gebė- 
jimai. Durkheimo žodžiais tariant, „bet kuris išorinis nelygia- 
teisiškumas kompromituoja organinį solidarumą“ (p. 371). Nors 
Durkheimas niekur nėra aiškiai to pasakęs, atrodo akivaizdu, 
kad tai neklasinės visuomenės projektas, jeigu „neklasinė“ 
mums bus visuomenė, kurioje „klasės“ sąvoka netenka savo 
pritaikymo. Brandi industrinė tvarka, kaip įsivaizdavo Durk- 
heimas, turi būti diferencijuota tiek horizontaliai, tiek hierar- 
chiškai, jos pagrindas yra diferencijuotas darbo pasidalijimas. 
Bet tai bus teisingai sutvarkyta visuomenė, nes vyraus lygios 
galimybės. 

„Darbo pasidalijime“ Durkheimas neišaiškino šios analizės 
pasekmių marksizmo ir kitų socializmo formų ateičiai. Vėliau 
jis visai lengvai pajėgė tą padaryti (skaitydamas paskaitų kur- 
są apie socializmo idėjas). Socializmas kaip klasių konfliktas 
yra pereinamojo etapo prieš brandų organinį solidarumą pa- 
darinys, jis yra iškilusių deformacijų, įtampų išraiška, simpto- 
mas. Vadinasi, nors socialistinės teorijos numato kai kuriuos 
visuomenės poreikius, tokius kaip moralinis pramonės regu- 
liavimas ir socialinio neteisingumo sumažinimas, jos nėra tiks- 
li tuos poreikius sukėlusių socialinių sąlygų diagnozė. 


2. SOCIOLOGIJOS METODAS; 
JO TAIKYMAS „SAVIŽUDYBĖJE“ 


Vienas iš prieštaravimų, kuriuos Durkheimo oponentai iš- 
kėlė jam ginantis daktarinę disertaciją, buvo tas, kad moralės 
evoliucija suprantama kaip neišvengiamai sąlygota socialinių 
priežasčių. Durkheimas apie tai gana aiškiai kalbėjo: poky- 
čius, kuriuos jis stengėsi pagrįsti „Darbo pasidalijime“, „me- 
chaniškai sukelia būtinos priežastys“!. Jis nenorėjo, kaip daž- 
nai pabrėždavo, paneigti išskirtinio visuomenės ypatumo, 
skirtingo nuo materialaus pasaulio ypatumo, nes visuomenė 
aiškiai veikia per žmogišką sąmoningumą ar idėjas. Vis dėlto 
visuomenė yra gamtos dalis ir visuomenės mokslas turi būti 
pagrįstas tais pačiais loginiais principais kaip ir gamtos moks- 
lai. Durkheimui sociologijos ištakų istorija yra istorija vis di- 
desnio jos išsilaisvinimo iš abstrakčios socialinės filosofijos. 
Prie šio proceso yra prisidėję įvairūs mąstytojai, ypač Mon- 
tesguieu ir Comte'as. 

Antroje daktarinėje disertacijoje apie Montesguieu Durk- 
heimas aiškiai teigia, kad Comte'as iš esmės pranoko savo 
pirmtako pasiekimus. Po Montesguieu „negalėjo būti pada- 
ryta jokia pažanga, kol nebuvo suvokta, kad visuomenės įsta- 
tymai nėra kitokie nei tie dėsniai, kurie valdo visą likusią gam- 
tą, ir kad metodas, kuriuo jie atskleidžiami, yra identiškas kitų 
mokslų metodui. Tai buvo Auguste'o Comte'o indėlis“?. Bet 
Comte'as vis vien, Durkheimo manymu, liko filosofas; ir, dog- 
matiškai taikydamas savo „trijų pakopų dėsnį“ visai žmoni- 
jos socialinei raidai, Comte'as buvo linkęs savo darbą laikyti 
veikiau sociologinio pažinimo užbaigimu negu naujo mokslo 
pradžia. 

Kad sociologijos mokslą užkeltume ant sveiko pamato, tu- 
rime, pasak Durkheimo, atsisakyti „miglotų bendrybių“, kurių 
gausu Comte'o raštuose, bet išsaugoti bendrą nuostatą. Susi- 
dūrę su sociologijos tema privalome laikytis tokio pat atsargu- 

mo, kaip ir susidūrę su gamtos mokslų tema: socialinės tikro- 
vės negali suvokti tas, kuris atsisako leistis į išsamų empirinį 
socialinio gyvenimo tyrinėjimą. Į socialinius faktus, teigė jis drą- 
siai, reikia žiūrėti kaip į „daiktus“ — turbūt tai pats prieštarin- 
giausias priesakas, paskelbtas veikale „Sociologijos metodo tai- 
syklės“. Šis tiesus teiginys, kad socialiniai reiškiniai priklauso 
gamtos sričiai, knygoje susijęs su labai komtišku mokslo pa- 
žangos suvokimu. Empirinis mokslas turi nugalėti prietarus ir 
iliuzijas, žmogaus susikurtas apie gamtą, ir tik paskui galima 
moksliškai tyrinėti socialinį elgesį: to ypač sunku pasiekti, nes 
prietarai ir iliuzijos iš tiesų yra mūsų socialinio gyvenimo da- 
lis. Žvelgti į socialinius faktus kaip į daiktus reiškia atlikti 
atskyrimo veiksmą, o tai būtina, kad pripažintume, jog visuo- 
menė turi savo objektyvią egzistenciją, nepriklausomą nė nuo 
vieno iš mūsų, tad galimą tyrinėti objektyvaus stebėjimo meto- 
dais. Pati svarbiausia daikto ypatybė ta, kad jis nėra pasiduo- 
dantis valiai: kėdė pajuda, jei pastumi, bet jos priešinimasis ro- 
do, kad ji egzistuoja išorėje to, kuris ją stumia. Tai teisybė ir 
kalbant apie socialinius faktus, net jeigu jie nėra regimi taip, 
kaip regimi fiziniai objektai — tokie kaip kėdė. 

Socialiniai faktai individams yra išoriniai ir juos varžo, 
apriboja. „Taisyklėse“ gvildendamas sociologijos natūralistiš- 
kumo temą, Durkheimas teigė, kad tokie socialinių faktų bruo- 
žai labai panašūs į fizinio pasaulio išoriškumą, suvaržymus 
ar pasipriešinimą, kuriuo jis apriboja mūsų veiksmus, - vė- 
liau mokslininkas iš dalies tokios nuostatos atsisakė. Kiekvie- 
nas individas gimsta visuomenėje, kuri yra jau organizuota ir 
kuri dėl to paveikia jo asmeninį formavimąsi: visuomenė tam 
tikrais aspektais gali kelis šimtmečius turėti stabilią organi- 
zaciją, kai ištisos kartos nugyvena savo gyvenimus ir numirš- 
ta. Tad individas yra tik vienas visumos elementas, paskiras 
vienetas daug platesnėje sistemoje. Visumos ypatybės negali 
būti tolygios ją sudarančių individų ypatybėms. Šį principą 
galima paaiškinti, kaip ir stengėsi Durkheimas, pasinaudojus 
analogija su cheminių medžiagų visuma. Vandenilio ir deguo- 
nies savybės, paėmus kiekvieną atskirai, labai skiriasi nuo tų, 
kurios atsiranda jiems susijungus ir virtus vandeniu. „Bron- 
zos kietumas nėra kietumas vario, švino ar alavo, kurie yra 

jos komponentai - minkšti, kalūs, tąsūs, tas kietumas yra bū- 
dingas jų visų lydiniui'“. 

Apribojanti, varžanti socialinių faktų savybė kyla iš jų iš- 
oriškumo, kaip ir tokia pat fizinio pasaulio, kuriame mes juda- 
me, savybė. Pavyzdžiui, taisyklės, susijusios su sutarties įsta- 
tymais, apibrėžiamos nepriklausomai nuo individo ir uždeda 
jam tam tikras pareigas, kurias jis ignoruoja ar sulaužo savo 
paties rizika. Durkheimas pasiūlo įvairių kitų pavyzdžių. Žmo- 
gus gali nenorėti šnekėti ta kalba, kuria šneka jį supanti visuo- 
menė, ar naudotis jos pinigine sistema, bet tuomet jo veikla bus 
žiauriai suvaržyta. Panašiai nukentės pramonininkas, ignoruo- 
jantis technines naujoves, kuriomis naudojasi jo varžovai, kad 
gamintų našiau ir pigesnę produkciją, negu pajėgia jis. 

Vėliau Durkheimas smarkiai pakoregavo savo pradinę so- 
cialinių suvaržymų analizę, tai jau nujaučiama „Taisyklėse“, 
bet nėra detalizuota. Tipiškas socialinių suvaržymų atvejis yra 
moralinė pareiga. Suvaržymai, susiję su moralinio kodekso pri- 
valomumu, labai skiriasi nuo fizinių suvaržymų, tai atskleidžia 
ryšys tarp veiksmo ir sankcijos. Fizinio pasaulio veiksmai pa- 
tvirtina tai, ką Durkheimas pavadino „praktiškais nerašytais 
įstatymais“, kur individo elgesio pasekmės išplaukia tiesiogiai 
iš paties veiksmo prigimties. Žmogus, geriantis vandenį iš ne- 
švaraus tvenkinio, rizikuoja apsinuodyti: rizika būdinga veiks- 
mui gerti tokį užsistovėjusį vandenį. Kitaip yra su moralinio 
elgesio sankcijomis, kur galimų pritaikyti sankcijų forma ir 
griežtumas nėra neatskiriami nuo paties elgesio, bet išplaukia 
(kaip jau nurodyta „Darbo pasidalijime“) iš jį palaikančių jaus- 
mų. Vienas žmogus nužudo kitą. Su tuo susijusios bausmės iš- 
plaukia ne tiesiogiai iš paties nužudymo akto, nes vienomis 
aplinkybėmis kito žmogaus sunaikinimas vertinamas kaip 
žmogžudystė ir nieku gyvu nepateisinamas, o kitomis aplin- 
kybėmis į tai žvelgiama kaip į herojišką veiksmą, kuris audrin- 
gai sveikinamas. 

Savo mokslų hierarchijoje Comte'as ignoravo psichologiją — 
mokslą, kuris artimiausias sociologijai, ir dar vieną, hierarchi- 
joje einantį iškart po psichologijos - biologiją. Durkheimas ne- 
galėjo sutikti su tokia atmetančia pozicija, nes jo gyvenamuoju 
metu psichologija kaip eksperimentinis mokslas sparčiai for- 

mavosi. Jis studijavo kai kurių žymių šios srities atstovų Vo- 
kietijoje darbus ir buvo labai paveiktas Wundto psichologinės 
laboratorijos (pastarojo greičiau filosofinių veikalų analizę iš- 
dėstė savo straipsniuose apie Vokietijos socialinę mintį). Bet jis 
taip pat atkakliai kaip ir Comte'as teigė, kad sociologija yra 
savarankiška disciplina. Socialinių faktų išoriškumas ir apriboji- 
mas aiškiai juos atskiria nuo psichologijos. Tačiau Durkheimo 
požiūris į tokius autorius kaip Wundtas buvo nevienalytis; 
Wundtas, domėdamasis eksperimentine psichofizika, kartu rašė 
veikalus apie vadinamąją „kolektyvinę psichologiją“, iš tikrų- 
jų - kultūros antropologiją. Šios dvi veiklos rūšys Durkheimui 
atrodė labai skirtingos. Jis sutiko, kad jei antroji domėjimosi 
sritis apibūdinama „kolektyvine psichologija“ ar „socialine psi- 
chologija“, galima be jokių kliūčių ją pavadinti „sociologija“, 
kadangi visuomeninės sąmonės studijos ir yra pagrindinė so- 
ciologijos užduotis. Jis taip pat pripažino psichologijos kaip „po- 
zityvaus mokslo“ formavimosi svarbą ir teisėtumą. Tačiau toks 
mokslas tyrinėja individo kaip atskiro veikėjo ypatybes ir ne- 
gali paaiškinti ypatybių, atsirandančių individams susivieni- 
jus į visuomenę. Sociologija yra mokslas sui generis*. 

Tuomet socialiniai faktai turi būti aiškinami kitų socialinių 
faktų požiūriu. Durkheimas išskyrė du aiškinimo metodus, 
kurių gali imtis sociologija: priežastinį ir funkcionalinį. Kiek- 
vienas jų turi būti aiškiai atskirtas nuo psichologinio redukcio- 
nizmo, galinčio pakenkti funkcionaliniam aiškinimui, nes pas- 
tarajam būdinga „poreikių“ samprata - bet visuomenės, o ne 
individo poreikių. Durkheimas tvirtai pabrėžė šią ypatybę. Jo 
nuomone, daugelis iškilių socialinių mąstytojų suvokė visuo- 
menę vien kaip priemonę individo poreikiams patenkinti, taip 
kildindami ją iš tam tikros žmogiškos prigimties sampratos. 

Bet tai klaidingas požiūris. „Kolektyvinius įsitikinimus, 
emocijas ir tendencijas sukelia ne tam tikros individų sąmonės 
būsenos, o sąlygos, kuriomis bendrai gyvena visa socialinė gru- 
pė“ (p. 106). Psichologinis išsilavinimas socialinių mokslų spe- 
cialistui tikrai vertingas, bet tik tam, kad šis galėtų papildyti ir 
praplėsti savo sociologinių tyrimų rezultatus. „Tarp psicholo- 


* Tam tikras, savitas (Iot.). 

gijos ir sociologijos perimamumo yra tas pats plyšys kaip tarp 
biologijos ir fizinės chemijos. Vadinasi, kaskart, kai socialiniai 
reiškiniai tiesiogiai aiškinami psichologiniais reiškiniais, gali- 
me būti tikri, kad paaiškinimas yra klaidingas“ (p. 104). 

Durkheimas „Taisyklėse“ aptaria funkcinį ir priežastinį aiš- 
kinimą sociologijoje labai paveikiai, nors ir gana paviršuti- 
niškai, laisvai. Jis teigia, kad reikia aiškiai skirti „funkciją“ 
nuo „intencijos“ ar „tikslo“. Tam tikrai socialinės elgsenos 
formai įsipareigojančių individų intencijos gali nesutapti su 
funkcijomis, kurias ta elgsena atlieka visuomenėje: žmonės 
eina į bažnyčią garbinti Dievo, bet jų veiklos funkcija - su- 
stiprinti socialinę vienybę. Socialinio reiškinio funkcija, Durk- 
heimo žodžiais tariant, nurodo, kaip jis atitinka „bendras so- 
cialinio organizmo reikmes“. Taigi, paėmus pavyzdį iš „Darbo 
pasidalijimo“, represinių bausmių funkcija - apsaugoti ir pa- 
laikyti kolektyvinės sąžinės vertybes. Priežastiniam aiškinimui, 
skirtingai, būdingas socialinių reiškinių seką motyvuojančių 
dėsnių nustatymas: pavyzdžiui, paaiškinimas ryšio tarp mo- 
ralinio tankumo ir darbo pasidalijimo augimo. Socialinės for- 
mos susiklostymo priežastys turi būti nustatytos atskirai nuo 
funkcijos, kurią jos atlieka, nors bet kuris tinkamas aiškina- 
masis įvertinimas galiausiai derina abidvi. 

Durkheimo funkcinės analizės koncepcija glaudžiai susiju- 
si su jo mėginimu pateikti kriterijus, padedančius skirti socia- 
linį normalumą nuo socialinės patologijos. Pagal tradiciškai įsi- 
galėjusį filosofijos požiūrį, išdėstytą Hume'o, „reikia“ logiškai 
atskiras nuo „yra“: sprendimai apie vertybę negali kilti iš to, 
kas yra. Durkheimo nuomone, toks supratimas pernelyg atski- 
ria mokslą ir praktiką. Mokslas gali perprasti ir tyrinėti organi- 
nių ir socialinių sistemų normalaus funkcionavimo sąlygas, nu- 
statyti patologiją ir nurodyti deramas praktines priemones 
sveikatai atgauti. Pasak Durkheimo, mes galime atskleisti „ob- 
jektyvų kriterijų, būdingą patiems faktams“, leidžiantį atpažin- 
ti, kas yra normalu, o kas patologiška. Tiek biologijoje, tiek so- 
ciologijoje tai pirmiausia susiję su rūšių ar tipų klasifikacija. 
Normali driežo kraujo temperatūra yra kitokia nei žmogaus; 
kas normalu vienai rūšiai, nenormalu kitai. Tokią visuomenės 
tipų klasifikaciją Durkheimas stengėsi pateikti aptardamas dar- 

bo pasidalijimo raidą. Čia jau išdėstyta esmė: normali moralės 
forma paprastoje visuomenėje, kur vyrauja mechaninis solida- 
rumas, yra skirtinga negu moralinė tvarka, būdinga diferenci- 
juotai visuomenei, kurią sieja organinis solidarumas. Ar tam 
tikras visuomenės reiškinys yra normalus tam tikro tipo visuo- 
menėje, ar ne, labiausiai rodo tai, ar jis aptinkamas daugumo- 
je, o gal visose tokio tipo visuomenėse. Bet tai tik preliminari- 
nis kriterijus, nes „normalus“ nereiškia „vidutinis“. Tyrinėtojas 
privalo eiti toliau ir nustatyti funkcijas, kurias atlieka abejoti- 
nas socialinis reiškinys. Tai ypač svarbu, kai vyksta didžiulis 
socialinių permainų procesas, nes vienos socialinės formos iš- 
kils, o kitos išnyks: empiriniais tyrimais mes turime parodyti, 
kurie bruožai yra pasenę ir dėl to turi būti pakeisti ar išnykti ir 
kurie, priešingai, atspindi iškylančio tipo poreikius. 

„Darbo pasidalijimas“, kaip jau minėjau, buvo skirtas tokiai 
Europos visuomenių raidos dabartinio etapo analizei. Pavyz- 
džiai iš to veikalo netikėtai iškyla „Taisyklėse“, ir akivaizdu, 
kaip labai Durkheimo mintys kiekviename darbe yra paveik- 
tos argumentų, išdėstytų kitame. Taip yra ir kalbant apie tre- 
čią pasirodžiusį Durkheimo veikalą „Savižudybė“. „Darbo 
pasidalijime“ Durkheimas nurodė XIX a. daugelyje šalių vis 
didėjantį savižudybių skaičių. Tuo metu, kai Durkheimas 
ėmėsi šios temos, tai buvo visiškai patvirtintas reiškinys. Nuo 
XVIII a. pabaigos buvo išspausdinta daugybė statistikos mo- 
nografijų apie savižudybę ir jos priežastis. Daugelis jų autorių 
teigė, kad dokumentais pagrįstas savižudybių gausėjimas ko- 
ne visoje Vakarų Europoje liudija moralinę Europos civilizaci- 
jos krizę. Vadinamieji „moralės statistikos specialistai“, iš ku- 
rių Žymiausias belgų demografas Ouetelet, buvo apžvelgę 
savižudybių statistiką kartu su skyrybų, nusikaltimų statistika 
kaip tiksliais visuomenės moralinės būklės rodikliais. 

Durkheimas pritarė šiam požiūriui, šiek tiek pritaikydamas 
ji savo tikslams, ir ėmėsi statistiškai apibendrinti ankstesnių 
autorių nustatytą savižudybių paplitimą. Jo „Savižudybė“ pas- 
kui tapo taip gerai žinoma, kad daugelis autorių perdėjo jo sta- 
tistinių sąsajų metodo ir gautų rezultatų naujumą. Šiuo aspek- 
tu knygoje naujo labai maža“. Jos nepaprastos ypatybės veikiau 
kyla iš to, kaip Durkheimas taikė savo sociologinio metodo sam- 

pratą savižudybei paaiškinti. Daugelis ankstesnių autorių, nors 
ir pripažindami, kad savižudybei daug reikšmės turi sociali- 
niai veiksniai, buvo įsitikinę, kad jos etiologijai svarbios ir to- 
kios priežastys kaip rasė ar paveldėtas proto sutrikimas. Šios 
knygos pradžioje Durkheimas ėmėsi parodyti, kad ne tai le- 
miama. Palyginęs savižudybių paplitimą su „nesocialinių veiks- 
nių“ paplitimu, jis padarė išvadą, kad nė vienas iš pastarųjų 
negali paaiškinti pastebėto skirtingo savižudybių skaičiaus: mes 
privalome ieškoti grynai sociologinio paaiškinimo. 

Kitaip tariant, savižudybė yra socialinis faktas, ir jį reikia 
aiškinti kitais socialiniais faktais. Tiksliau pasakius: sociologi- 
jos užduotis aiškinant savižudybę nėra atskleisti visus jos as- 
pektus; kai kurie iš jų priklauso psichologijos sričiai; savižu- 
dybė yra socialinis faktas tik jos socialinio paplitimo požiūriu. 
Sociologas turi laikyti savižudybę ne individualių veiksmų su- 
ma, o įvairialypiu reiškiniu. Jeigu „į savižudybes, įvykusias tam 
tikroje visuomenėje tam tikru laikotarpiu, žiūrima kaip į visu- 
mą“, atrandama, kad „ši visuma nėra vien nepriklausomų vie- 
netų suma, kolektyvinė suma, o yra naujas faktas sui generis, 
turintis savo vientisumą, individualumą ir todėl savitos pri- 
gimties“?. Savižudybių dažnumas bet kurioje esamoje visuo- 
menėje metai po metų išlieka gana vienodas (nors kartais pasi- 
taiko staigių svyravimų ir pastebima ilgalaikių tendencijų). 
Pasak Durkheimo, šis stabilumas patvirtina, kad mes susidu- 
riame su socialiniu faktu. Nes galime būti tikri, kad individai, 
kurie tampa savižudžiais vienais metais, nėra tokie pat kaip 
savižudžiai kitais metais; turi būti tam tikra socialinė įtaka, kuri 
visus tuos individus paveikia. 

Jei palyginsime savižudybių dažnumą Europos šalyse, aiš- 
kina Durkheimas, pastebėsime ryškius nuolatinius skirtumus 
tarp jų. Pavyzdžiui, savižudybių skaičius Anglijoje dvigubai 
didesnis negu Italijoje, o Danijoje - keturiskart didesnis negu 
Anglijoje. Nesunku suprasti (ir daugelis tai pastebėjo dar anks- 
čiau už Durkheimą), kad mažiausiai savižudybių katalikiškuose 
kraštuose, o daugiausia - protestantiškuose. Visuomenėse, ku- 
riose gyvena ir katalikai, ir protestantai, savižudybių skaičius 
daugmaž vidutinis. Kaip turime aiškintis šią religinių denomi- 
nacijų įtaką savižudybių paplitimui? Mes negalime to aiškinti, 

manė Durkheimas, remdamiesi tikėjimais, draudžiančiais sa- 
vižudybę. Mat vienodai griežtai savižudybę smerkia tiek kata- 
likų, tiek protestantų dogma. Svarbiausias skirtumas tarp ka- 
talikybės ir protestantizmo yra laisvo klausinėjimo, tyrinėjimo 
dvasia, kurią protestantizmas savo religinėse bendruomenėse 
leidžia ir net skatina. Protestantas yra prieš Dievą vienas; ka- 
talikybėje pagal tradicijos nustatytą tikėjimo ir praktikavimo 
sistemą tarp tikinčiojo ir dievybės įsiterpia kunigas. Trumpai 
tariant, katalikų Bažnyčia yra „labiau integruota“ socialinė ben- 
druomenė negu protestantų, ir iš šio skirtumo kyla savižudy- 
bių skaičiaus nevienodumas. Toks motyvavimas paaiškina ir 
tai, kodėl Anglijoje iš visų protestantiškų kraštų savižudybių 
mažiausiai: anglikonų Bažnyčia yra išsaugojusi kunigišką hie- 
rarchiją ir tradicines garbinimo formas. 

Tai patvirtina priežastinį bendrą ryšį tarp socialinio solidaru- 
mo ir savižudybės. Savižudybių dažnumas religinėje bendruo- 
menėje yra atvirkščiai proporcingas tos bendruomenės sociali- 
nei integracijai: kuo labiau integruota religinė bendruomenė, tuo 
mažiau savižudybių. Tai leidžia mums tarti, kad ryšį tarp savi- 
žudybės ir socialinės integracijos galima praplėsti. Savižudybių 
tarp nesusituokusių žmonių daug daugiau negu tarp tokio pat 
amžiaus susituokusių. Kaip bendrai pripažįstama, santuoka ga- 
li uždėti naštą ir pareigų, nuo kurių laisvas viengungis, tačiau ji 
apsaugo nuo savižudybės, nes įtraukia individą į pastovius so- 
cialinius santykius. Tai patvirtina, Durkheimo teigimu, atvirkš- 
tinę sąsają tarp šeimos gausumo ir savižudybės: kuo daugiau 
šeimoje vaikų, tuo mažiau tėvų savižudybių. Taigi galime išplė- 
toti antrą apibendrinimą: savižudybė atvirkščiai proporcinga na- 
mų bendruomenės socialinei integracijai; mat didelė šeima yra 
glaudesnės struktūros, sujungta labiau saistančiais ryšiais negu 
maža šeima ar vien sutuoktinių pora. Kadangi ryšys tarp savi- 
žudybės ir socialinio solidarumo egzistuoja nepriklausomai nuo 
institucijos, tas ryšys gali būti nusakytas kuo abstrakčiau: „savi- 
žudybės įvairuoja atvirkščiai proporcingai socialinės grupės, ku- 
riai priklauso individas, integracijos laipsniui“ (p. 209). Tai iš- 
skirtinis savižudybės tipas - „egoistinė savižudybė“. 

Egoistinė savižudybė yra tik viena šiuolaikinėje visuome- 
nėje pasitaikančių savižudybių forma. Antra susijusi su mora- 

linės tvarkos sąlyga, kurią Durkheimas savo „Darbo pasidaliji- 
me“ pavadino „anomija“. Tame darbe modernios ekonomikos 
ciklinė tendencija laikoma nereguliuojamos industrijos būklės 
išraiška. „Savižudybėje“ Durkheimas parodė sąsają tarp eko- 
nomikos svyravimų ir savižudybių: ekonomikos nuosmukio 
metu savižudybių gana staigiai padaugėja. Tai negali būti vien 
dėl materialinio skurdo, svarstė Durkheimas, nes tie, kurie vi- 
suomet skursta, žudosi rečiausiai. Be to, savižudybių pagausė- 
ja ne tik ekonominių depresijų, bet ir ekonominio pakilimo me- 
tais. Taigi priežastinis veiksnys yra ne pačios materialinės 
sąlygos, o nestabilumas, kurį per jas įgauna socialinis gyveni- 
mas. Socialinio žlugdymo sąlygomis moralinis kodeksas, pa- 
prastai reguliuojantis socialinę individų veiklą, sukelia įtampą 
ir sunkumų ir dažnai nebetenka savo galios. 

Ekonominiai svyravimai nėra vienintelė anominės savižu- 
dybės priežastis. Daug chroniškesne to paties tipo savižudy- 
bės priežastimi, teigia Durkheimas, tampa nesureguliuotas dar- 
bo pasidalijimas. Savižudybių kur kas dažniau pasitaiko tarp 
tų, kurie dirba prekyboje ir pramonėje, negu tarp žemdirbių. 
Mat prekybos ir pramonės srityse savižudybių skaičius yra tie- 
siogiai susijęs su socialine-ekonomine padėtimi: kai tos šakos 
labiausiai klesti, savižudybių daugiausia. To negalima paaiš- 
kinti, pabrėžia Durkheimas, utilitarizmo prielaidomis, kurios 
teigia, kad laimę padidina atlygis, kuo didesnį atlygį gauna in- 
dividas, tuo jis labiau patenkintas savo egzistencija. Moderniai- 
siais laikais poreikiai ir troškimai buvo išlaisvinti iš moralinių 
suvaržymų, taigi jie prarado bet kokį tvirtą atramos tašką. 
Anksčiau tradicinės moralės įstatymas (kuris vis dar nenustojo 
galios kaimo vietovėse labiau negu pramonės ir prekybos rajo- 
nuose) priderino lūkesčius prie pajamų. Jo įtaką „jautė darbi- 
ninkai ir šeimininkai, vargšai ir turtuoliai. Jis paguosdavo pir- 
muosius ir mokė juos būti patenkintus savo dalia, bylodamas, 
kad ta socialinė tvarka yra nulemta likimo ar leista Apvaizdos, 
kad kiekvienam luomui dalią paskyręs pats Dievas, ir palaikė 
viltį, kad anapusiniame pasaulyje bus atlyginta už visas šio 
pasaulio neteisybes“ (p. 254). Šią tradicinę moralinę tvarką pa- 
mažu suardė modernaus darbo pasidalijimo augimas, o naujos 
moralinės ekonominio gyvenimo kontrolės formos dar neįsi- 

tvirtino. Pasekmės tokios, kad troškimai tampa nežaboti. Rei- 
kalavimas turėti vis daugiau pinigų nežino saiko ir todėl yra 
neįgyvendinamas; kad ir kaip individui sektųsi krauti turtus, 
jis gali jaustis vis nepatenkintas tuo, ką pasiekė. Kadangi ši tuš- 
čia neribotų siekių erdvė labiausiai supa tuos, kurie yra ekono- 
minės sistemos viršūnėse, jie labiau linkę žudytis negu kiti, ne 
taip iškilę asmenys. 

Reikia pripažinti, kad Durkheimo išdėstyti skirtumai tarp 
egoistinės ir anominės savižudybės ne visuomet aiškūs. Ka- 
dangi moralinio reguliavimo šaltinis yra visuomenė, galėtu- 
me manyti, kad individai, nepakankamai integruoti į sociali- 
nes bendruomenes, atsiduria anomijos situacijoje. Durkheimas 
„Savižudybėje“ kelis kartus pripažino, kad abiejų savižudy- 
bės tipų socialinės priežastys iš dalies sutampa. Vis dėlto pa- 
kankamai akivaizdžios bendros sąsajos tarp egoistinės bei ano- 
minės savižudybių, viena vertus, ir „Darbo pasidalijime“ 
išdėstytos socialinės raidos analizės, kita vertus. Kiekvienas 
iš šių dviejų savižudybių tipų yra socialinių permainų, kurios 
pakirto mechaninį solidarumą, padarinys. Egoistinė savižu- 
dybė atrodo tam tikru mastu neišvengiama moralinio indivi- 
dualizmo sustiprėjimo apraiška, nes, kaip aiškino Durkhei- 
mas, nors „individualizmas, žinoma, nebūtinai yra egoizmas... 
jis prie egoizmo priartėja, vienas negali būti skatinamas, jei 
nestiprėja kitas“ (p. 364). Anominės savižudybės, priešingai, 
labiau yra šiuolaikinės socialinės ekonominės tvarkos perei- 
namosios padėties pasekmė: pasak Durkheimo, kai atkuria- 
mas pramonės sistemos moralumas, tokių savižudybių suma- 
žėja, nors iki galo neišnyksta. 

Pirmajame „Darbo pasidalijimo“ leidime Durkheimas rašė, 
kad tradicinėse visuomenėse savižudybė yra „nepaprastai re- 
ta“. Vėliau jis pakeitė nuomonę ir tolesniuose leidimuose šis 
sakinys buvo praleistas. Tačiau Durkheimas jau buvo įsitiki- 
nęs, kad paprastesnėse visuomenėse savižudybė yra kitokia ne- 
gu toliau pažengusiose, ir mėgino „Savižudybėje“ išsamiai tą 
pagrįsti. Modernioje visuomenėje žmonės žudosi dėl to, kad 
jų gyvenimas beprasmiškas, o tradicinėje visuomenėje jie taip 
daro todėl, kad mirtis prasminga: egzistuoja vertybės, kurios 
tam tikrų žmonių kategorijų susinaikinimą daro garbingą ir net 

būtiną. Pavyzdžiui, kai kuriose visuomenėse mirus vyrui žmo- 
nos pareiga irgi numirti, kitose tie, kurie pasiligoja, privalo vei- 
kiau nusižudyti negu virsti našta bendruomenei. Tokią savi- 
žudybę Durkheimas vadina „altruistine“, ir ji yra priešinga 
egoistinei savižudybei: altruistinės savižudybės priežastis yra 
individo integracija į socialinę bendruomenę ir pagarba jos ver- 
tybėms, o egoistinės - kaip tik tokių integruojančių ryšių stoka. 


3. VALSTYBĖ IR POLITIKA 


Sąvokos „mechaninis“ ir „organinis solidarumas“, vis pasiro- 
dančios „Darbo pasidalijime“, retai kada pasitaiko vėlesniuo- 
se Durkheimo veikaluose. Per savo intelektinę karjerą jis liko 
ištikimas šiame veikale išreikštoms pagrindinėms pažiūroms, 
bet kartu jautėsi nepatenkintas kai kuriais savo ankstesnės for- 
muluotės aspektais — tuo, kaip nusakė dviejų didžiųjų sociali- 
nio solidarumo tipų skirtingumą. Vyraujančios vėlesnių jo dar- 
bų, paskaitų kursų ir spausdintų veikalų temos yra tarsi skirtos 
pataisyti ir praplėsti toms reikšmėms. Vis stiprėjantis dėmesys 
religijai pasiekia kulminaciją „Elementariose religinio gyveni- 
mo formose“, kurios yra įspūdingai perdirbta ir atnaujinta me- 
chaninio solidarumo teorija. Kalbant apie šiuolaikinę visuome- 
nę, organinio solidarumo apsvarstymas „Darbo pasidalijime“ 
buvo išplėtotas į išsamią socialinių pokyčių, kurių reikalauja 
moderni epocha, socializmo iššūkio ir šiuolaikinės politikos pri- 
gimties analizę. 

Pagal Marcelį Maussą, Durkheimas buvo nusprendęs sa- 
vo daktarinę disertaciją paskirti „individualizmo ir socializ- 
mo sąryšio“! tyrinėjimui. Tačiau galiausiai knyga įgavo ne 
tokią krypti, nors kai kurioms jos idėjoms ir padarė įtaką so- 
cialistai reformistai arba vadinamieji Vokietijos „akademiniai 
socialistai“, su kurių darbais Durkheimas susipažino ten stu- 
dijuodamas. Savo paskaitose apie socializmą jis pirmą kartą 
tiesiogiai pateikė socialistų doktrinas. Aptarė moderniojo so- 
cializmo ištakas ir Saint-Simoną. Deja, toliau Durkheimas 
nebenuėjo. Antroji paskaitų dalis, kur jis ketino, be visų kitų 
mąstytojų, atskleisti Lassale'į, Marxą ir Engelsą, niekuomet 
nebuvo parašyta, turbūt ir dėl to, kad jis savo energiją skyrė 
Annėe sociologigue. Vis dėlto paskaitose apie socializmą pakan- 
ka medžiagos, kad būtų įmanoma atskleisti jo požiūrio į mark- 
sizmą esmę. 

Durkheimas pradėjo savo paskaitų ciklą aiškinimu, kuo ski- 
riasi „socializmas“ ir „komunizmas“. Socializmas yra sociali- 
nių pokyčių, įvykusių Europos visuomenėse XVIII a., rezulta- 
tas. Pagrindinis postūmis socializmo teorijoms atsirasti buvo 
suvokimas šiuolaikinio ekonominio gyvenimo, atsisakiusio tra- 
dicinių gamybos būdų ir pamažu sukūrusio ekonomines jėgas, 
kurios ėmė viešpatauti žmonėms labiau negu jie joms. Socia- 
lizmo mąstytojai manė, kad vaistas nuo to - vėl grįžti prie eko- 
nominių jėgų kontrolės centralizuojant ekonomiką per direk- 
tyvines institucijas. Socialistai „reikalauja susieti pramonės ir 
prekybos veiklą su vadovaujančiomis ir sągmoningomis visuo- 
menės institucijomis“ (p. 54). Žinoma, skirtingos socialistinės 
teorijos siūlo skirtingus variantus, kaip tą padaryti ir kaip at- 
rodys tokia visuomenė. Tačiau Durkheimo svarstymai ir so- 
cialistinių idėjų ribotumo analizė svarbi tuo, kad socializmas 
laikomas iš esmės ekonominių doktrinų sistema. Tą jam aiš- 
kiausiai išreiškė garsi Saint-Simono idėja, kad ateities visuo- 
menėje žmonių valdymas bus pakeistas daiktų valdymu. Mat 
nors keletas socializmo atmainų žiūri į socializmą kaip į vals- 
tybinę instituciją, kuri sąmoningu vadovavimu įveiks šiuolai- 
kinio ekonominio gyvenimo nelogiškumus, kartu jos teigia, kad 
dabartinė valstybės institucija turės būtinai nunykti. Kaip ma- 
nė Saint-Simonas, tai įmanoma, nes valstybės vaidmuo taps gry- 
nai ekonominis, politinė valdžia bus atgyvenusi. Dėl tos prie- 
žasties mes negalime daugumos anarchizmo formų laikyti visai 
atskiromis nuo socializmo. Požiūris, kad politinę valdžią pa- 
keis ekonominis administravimas, būdingas ir anarchizmui, tik 
jo direktyvinės jėgos decentralizuotos. Durkheimas pabrėžė, 
kad socializmo bruožas nėra reikalauti ekonominės veiklos pa- 
valdumo valstybei: veikiau ekonominės funkcijos turi pakeisti 
politines. 

„Socializmas“ ir „komunizmas“, kaip nurodė Durkheimas, 
politinės teorijos literatūroje dažnai vartojami kaip lygiavertės 
ir viena kitą pakeičiančios sąvokos. Bet svarbu juos abu skirti — 
net jei jų poveikis gali susilieti. Nes komunizmas, ne taip kaip 
socializmas, nėra konkretaus laiko ir vietos kūrinys. Komuniz- 
mo idėjos, kurios išsikleidžia į utopijas, sporadiškai blyksteli 
per visą istoriją, nuo klasikinių iki modernizmo laikų. Sąvoka 

„socializmas“, priešingai nei „komunizmas“, yra gana nauja, 
ja imta vartoti tik XIX a. pradžioje. Paprastai komunizmo idėjas 
kaip išsamius teisingos visuomenės formų projektus sukuria 
individualūs autoriai. Žymiausi pavyzdžiai - Platono, More'o, 
Campanella'os veikalai. Komunizmo teorijos, pasak Durkhei- 
mo, labiau išreiškia konkrečių mąstytojų individualybes, negu 
atspindi socialines sąlygas. „Tai svajonės, kuriomis džiaugiasi 
kilnios sielos, jos patraukia ir sudomina savo taurumu ir kil- 
numu, bet, nepatenkindamos tikrų socialinio organizmo po- 
reikių, egzistuoja tik vaizduotėje ir lieka praktiškai nevaisin- 
gos“ (p. 66). Šiuos apibūdinimus iliustruoja pačios utopinių 
raštų, kurie paprastai savo idealią visuomenę įkurdina išgal- 
votoje aplinkoje, ypatybės. 

Verta paminėti du kitus Durkheimo pažymėtus komuniz- 
mo bruožus. Vienas jų - kad komunizmo teorijos iš esmės yra 
moralinės doktrinos, kurios privačią nuosavybę ar privatų tur- 
tą laiko didžiausių žmonijos blogybių šaltiniu: privatus turtas 
atpalaiduoja savęs išaukštinimo impulsus, o tai sukelia kon- 
fliktus tarp žmonių. Antra, dėl to komunizmo teorija teigia, kad 
ekonominė ir politinė sritys turi būti griežtai atskirtos: tie, ku- 
riems patikėta politinė valdžia, turi būti nepaveikti korupcijos, 
lydinčios turto troškimą. Tai aiškiai būdinga Platono „Valsty- 
bei“- pradiniam modeliui, įkvėpusiam daugelį tolesnių utopi- 
nių vizijų. Platono visuomenėje žemesnės klasės - darbininkai 
ir valstiečiai - neturi teisės dalyvauti politikoje ir karinėje tar- 
nyboje. O politikai ir karvedžiai negali naudotis privačia nuo- 
savybe ir privalo gyventi kuklų bendruomeninį gyvenimą. Ko- 
munizmo teorijoje, teigė Durkheimas, vartojimas yra bendras, 
gamyba asmeninė; socializmo teorijoje - priešingai. Komuniz- 
mas pagrįstas gadinančios turto įtakos baime; socializmas - 
impulsu išplėsti pramonės produkcijos sritį, kad būtų sukurta 
daugiau turto visiems. Durkheimui taip svarbu atskirti socia- 
lizmą ir komunizmą, kaip ir atskirti mechaninį ir organinį soli- 
darumą, ir dėl tų pačių priežasčių. Pereinamoji raidos stadija, 
kurioje atsiduria Europos visuomenės, verčia būtinai atsirink- 
ti, kas priklauso praeičiai, o kas pagrįsta ateities nuojauta. Eg- 
zistuojančiose politinėse doktrinose (kartu ir marksizmo dok- 
trinoje) komunizmo ir socializmo bruožai dažnai suplakami. 

Daugelis mąstytojų negali aiškiai atskirti vieno nuo kito, mat 
nors jie išreiškia skirtingas ir net viena kitai priešingas sociali- 
nes reformas, jiems abiem rūpi privačių interesų vaikymosi ža- 
lingi padariniai visai bendruomenės gerovei. Bet mes privalo- 
me juos atskirti. Komunizmas nėra ankstyvoji socializmo forma. 
Skaitant „Darbo pasidalijimo“ tezes gana lengva atsekti prie- 
žastį, kodėl Durkheimas taip manė. Iš tiesų vienu atžvilgiu so- 
cializmo paskaitose tai aiškiai pasakoma. Komunizmo teorijos 
susijusios su visuomenės, kurioje darbo pasidalijimas vos pra- 
sidėjęs, sąlygomis. Utopijoje gamyba yra privatus reikalas. Vi- 
si dirba turėdami panašias užduotis, bet kaip nepriklausomi 
gamintojai. Gamyba nėra kooperatinis verslas, skirtingus dar- 
bininkus suburiantis į vieną (bet vidujai diferencijuotą) ekono- 
minę sistemą: pastaroji sukuriama tik išsiplėtus darbo pasida- 
lijimui. Komunizmo numatytas visuomenės tipas taip smarkiai 
skiriasi nuo to, kurį pateikia socializmo teorijos, 
„kaip tam tikrų polipų kolonijų struktūra nuo aukštesniųjų gy- 
vūnų. Pirmuoju atveju kiekvienas individas medžioja dėl savęs, 
bet laimikis dedamas į bendruomenės atsargas. Jis nesisavina sa- 
vo indėlio, taip sakant, jis negali ėsti taip, kad neėstų visa grupė. 
Kitaip yra tarp stuburinių gyvūnų: kiekvienas kūno organas funk- 
cionuoja pagal taisykles, harmonizuojančias jo santykius su ki- 
tais... ne mažesnis skirtumas yra tarp dviejų visuomenės sampra- 
tų, kurios taip dažnai atrodo panašios“ (p.71). 


Tad socializmas, skirtingai nei komunizmas, yra sudėtingo 
darbo pasidalijimo sukeltų socialinių pokyčių išraiška. Tai ne- 
reiškia, kad jis išsamiai juos pavaizduoja. Socializmo teorijos 
nepaprastai reikšmingos šiuolaikinio pasaulio kontekste, nes 
socialistų mąstytojai suvokė faktą, kad visuomenė išgyvena di- 
džiulį permainų procesą, reikalaujantį naujų socialinio gyve- 
nimo reguliavimo ir orientavimo formų. Tačiau socializmas nė- 
ra mokslas, net jei pradedant Marxu jis reiškia pretenzijas į 
mokslinį garbingumą. Socializmas pirmiausia yra praktinė pro- 
grama, kvietimas veikti, ir todėl pranoksta tai, apie ką galima 
pagrįstai pasakyti, kad tai empiriškai patvirtintos tiesos apie 
visuomenę. Durkheimas pripažino, kad Marxo „Kapitalas“ yra 
pagrindinis šiuolaikinės socialistinės minties veikalas, „pats sis- 


42 


temingiausias, turintis daugiausia idėjų“. Bet jis iškelia klausi- 
mus, kurie reikalauja kur kas išsamesnio tyrinėjimo, nei galėtų 
pateikti vienas žmogus. Socializmo teorijos yra tiek pat krizės, 
kurią jos diagnozuoja, simptomai, tiek ir vaistai nuo jos: socia- 
lizmas yra „žmonių, kurie aštriausiai jaučia mūsų kolektyvinį 
negalavimą“ (p.41), sielvarto, kartais pykčio šauksmas. 

Durkheimas socializmo idėjoms turėjo tris pagrindinius 
kritinius priekaištus. Vienas - kad socializmas teigia, esą regu- 
liavimas, kurio reikia iškylančiai visuomenei, gali būti grynai 
ekonominis. Durkheimui tai rodė, jog socializmo doktrinos 
prisirišusios prie pažiūrų, kurioms jos formaliai prieštarauja: 
utilitarizmo ir klasikinės politinės ekonomijos. Socialistai pri- 
pažįsta, kad visuomenės sumenkinimas iki ekonominių su- 
tarčių santykių labai sutrikdo jos socialinę sąrangą, bet vietoj 
to jie tik pabrėžia sąmoningą vadovavimą ekonominiam gy- 
venimui. Abi minties mokyklos nesupranta, kad ekonomikos 
pokyčius turi lydėti moralinio reguliavimo raida. 

Antra, socializmo teorijos numato, kad valstybė ir politinė 
valdžia nunyks: kaip visuomenės administravimo koordinaci- 
nis centras valstybė neteks savo atskiro identiteto ir taps viena 
iš daugelio pilietinės visuomenės institucijų. Durkheimas ne- 
pripažino, kad ši idėja įmanoma ar pageidautina - dėl trečiame 
skyriuje aptartų priežasčių. 

Trečia ir svarbiausia - Durkheimas atmetė tezę, kad socia- 
lizmo įgyvendinimui reikalinga klasių kova. Socializmas susi- 
jęs su ekonominio reguliavimo poreikiu. Kiti interesai arba 
įkvėpti ne vietoje išlindusio komunizmo, arba antraeiliai paly- 
ginti su šiuo poreikiu. „Darbininkų dalios pagerinimas, - pa- 
žymi Durkheimas, - yra... ne specialus tikslas, o viena iš pa- 
sekmių, kurią turi sukelti ekonominės veiklos susiejimas su ją 
tvarkančiais visuomenės veiksniais“ (p. 60). Ši pastaba nukreip- 
ta prieš marksizmo teoriją ir išreikšta gana tiksliai. Bet ji nepai- 
so kai kurių didžiausių marksizmo reikalavimų: ypač tų, kad 
kapitalistinė darbo pasidalijimo sistema yra valdžios sistema, 
kurioje vienintelis būdas ką nors pakeisti - tai aktyvi paverg- 
tųjų klasių kova, ir kad ekonominis reguliavimas gali sukurti 
teisingą ir lygiateisę visuomenę tik tuomet, jei svarbiausios vi- 
suomenės institucijos (tarp jų ir pats darbo pasidalijimas) yra 

nuodugniai pertvarkytos?. Durkheimo supratimu, būtini poky- 
čiai turėjo įvykti per socialinę evoliuciją, padedant geradariš- 
kam valstybės įsikišimui. 

Durkheimo modernios politikos samprata labiausiai atsi- 
skleidžia daugybėje jo paskaitų, skaitytų Bordo daugiau kaip 
dešimtį metų, o vėliau, šiek tiek paredagavus, Sorbonoje („Pro- 
fesinė etika ir pilietinė moralė“), ir jo pratarmėje antrajam 
„Darbo pasidalijimo“ leidimui. Paskaitose Durkheimas patei- 
kė išplėtotą valstybės ir jos ryšio su šiuolaikine politika teori- 
ją. Valstybės samprata labai atitinka bendras jo pažiūras. Nė 
viena idėja, kuri taip ryškiai iškyla garsiajame Maxo Weberio 
valstybės apibrėžime - reikalavimas teisėtos monopolijos prie- 
vartos įrankiams ir fiksuotos teritorijos nurodymas - nebū- 
dinga Durkheimo sampratai?. Ypač atmetamas požiūris, kad 
valstybės egzistavimui būtinas kriterijus yra teritorinės sie- 
nos. Teritoriškumas, pasak Durkheimo, yra gana nesenas reiš- 
kinys, susijęs su kitais veiksniais nei pati valstybė; kai kurios 
nomadiškos visuomenės yra sudariusios skirtingą politinį apa- 
ratą. Svarbiais valstybės koncepcijai laikomi du kiti požymiai, 
nors jie nėra pakankami kriterijai. Vienas yra valdžios (auto- 
riteto) paskirstymas, atskiriantis tuos, kurie įsakinėja, ir tuos, 
kurie paklūsta. Kur tai atsiranda, galime kalbėti apie „politi- 
nę visuomenę“. Ne visos visuomenės istorijos raidoje šiuo at- 
žvilgiu yra politinės visuomenės, ir ne visos grupės, kuriose 
šis skirstymas pasireiškia, yra sveikos visuomenės. Pačios pa- 
prasčiausios visuomenės stokoja diferencijuotos administra- 
cinės valdžios sistemos. Kita vertus, aptinkame institucijų to- 
kiose visuomenėse, kurios turi miniatiūrinę valdymo sistemą: 
kaip romėnų patriarchalinėje šeimoje, kuriai vadovauja galva 
ir šeimos susirinkimas. Antras požymis, kuriuo galima rem- 
tis ir be jokių pavyzdžių, tas, kad valstybės valdžiai pavaldi 
populiacija turėtų būti didžiulė skaičiumi. Tai nepakankamas 
kriterijus, jeigu jis taip suformuluotas, sako Durkheimas, bet 
ji galima nusakyti tiksliau: politinė visuomenė nėra viena gi- 
minė, o reiškia daugybės artimų grupių ir kitų sambūrių eg- 
zistavimą. Atsižvelgdami į šiuos du požymius, galime api- 
brėžti politinę visuomenę kaip visuomenę, „suformuotą kartu 
susitelkusių daugybės antraeilių socialinių grupių, pavaldžių 

tai pačiai vienai valdžiai, kuri pati nėra pavaldi jokiai kitai 
deramai sudarytai valdžiai“*. Tuomet valstybė gali būti laiko- 
ma organizacija valdininkų, kuriems patikėtas vyriausybinės 
valdžios administravimas politinėje visuomenėje. 

Galime išskirti tris požiūrius į santykius tarp valstybės, vi- 
suomenės ir individo, nuo kurių Durkheimas mėgino atsiribo- 
ti. Pirmas požiūris - tas, kurį jis, be visų kitų, tapatino su He- 
gelio politine filosofija. Čia, pasak Durkheimo, valstybė yra 
iškelta aukščiau už visuomenę ir individualus visuomenės na- 
rys laikomas tik įrankiu valstybės siekiams realizuoti. Tai iš 
esmės konservatyvi teorija, nurodo Durkheimas, ir tokia poli- 
tikos būklė, jei konkrečiai randama pažangioje visuomenėje, 
yra patologinė - o taip iš tiesų ir nutiko Vokietijoje, teigė jis 
savo brošiūroje apie Vokietijos militarizmą, parašytoje per Pir- 
mąjį pasaulinį karą?. Kitas dvi teorijas jau minėjau anksčiau: 
jos susijusios su utilitarizmu ir socializmu. Skirtingai nei šis 
pirmasis požiūris, kiekviena jų yra iš pagrindų priešiška valsty- 
bei kaip politinei valdžiai, nors jos skiriasi nuomone, koks turė- 
tų būti deramas valstybės vaidmuo. Utilitaristams ir politinės 
ekonomijos atstovams valstybės valdžios akiratis turėtų ribotis 
sutarčių apsauga, o visa kita būti palikta atvira laisvam rinkos 
jėgų veikimui. Čia manoma, kad „valstybės prerogatyvos turė- 
tųbūti apribotos vien draudžiančio teisingumo administravimu“ 
(p. 52). Socialistai nori išplėsti valstybės galimybes viena krypti- 
mi, ekonominio gyvenimo kontrolės kryptimi; bet socialistų teori- 
jos taip pat numato, kad valstybė neteks politinio pobūdžio. Jie 
numato valstybės susiliejimą su visuomene. 

Durkheimo įsitikinimu, besivystančioje visuomenėje vals- 
tybė ne tik privalo išsaugoti moralines funkcijas, bet jos vaid- 
muo turi dar išsiplėsti. Pažangus valstybės kaip institucijos, 
skirtingos nuo kitų pilietinės visuomenės institucijų, iškilimas 
yra normalus darbo pasidalijimo plėtros rezultatas, ir tai nėra 
tendencija, kurią galima atšaukti. Idėja, kad valstybės ir visuo- 
menės skyrimą galima panaikinti ir taip nunyks politinė val- 
džia, reiškia judėjimą atgal prie visuomenės formos, kuri da- 
barjau atgyvenusi. Tik ten, kur socialinė santvarka mažiausiai 
pažengusi, kur dar nėra pakankamos vidinės diferenciacijos, 
kad visuomenė taptų politine visuomene, gali nebūti valsty- 

bės. Klaidinga tokią visuomenę laikyti demokratiška, nes iš tik- 
rųjų jos nariai turi labai mažai laisvės: kiekvienam viešpatauja 
kolektyvinė sąžinė, kiekvienas pavaldus „grupės tironijai“. Dar- 
bo pasidalijimo skleidimasis, kaip jau išaiškino Durkheimas to- 
kio pat pavadinimo savo darbe, yra sąlyga žmogaus laisvėms 
išplėsti. Iš pirmo žvilgsnio, kaip jis pripažino, atrodo, kad čia 
slypi prieštaravimas. Nes galėtume manyti, kad valstybės vaid- 
mens išplėtimas būtinai kėsinasi į individo laisvę. Vis dėlto, 
pasak jo, taip nėra. Yra kaip tik atvirkščiai: valstybei pavesta 
užduotis konkrečiai padėti įgyvendinti moralinio individua- 
lizmo idealus. „Mūsų moralinė individualybė toli gražu ne prie- 
šiška valstybei, o priešingai, yra jos vaisius“ (p. 68). Tai nereiš- 
kia, kad jis nepripažino, jog tam tikromis aplinkybėmis valstybė 
gali grėsti individo laisvėms. Nustatydamas tas aplinkybes, jis 
išplėtojo garsiąją demokratijos teoriją, gindamas „profesinių są- 
jungų“ ar korporacijų kūrimą. 

Atmetamos kelios tradiciškai su demokratijos sąvoka susi- 
jusios idėjos. Kaip išplaukia iš lig šiol minėtų argumentų, ne- 
reikia demokratijos sutapatinti su visuomene, kurios valstybė 
silpna. Nėra demokratijos ir toje visuomenėje, priduria toliau 
Durkheimas, kurioje kiekvienas kaip nors dalyvauja tiesiogiai 
priimant valdžios sprendimus. Kompleksinėje, toliau pažen- 
gusioje visuomenėje valdymas būtinai yra mažumos rankose. 
Taigi demokratinės tvarkos sąlygos turi sietis su santykių tarp 
valstybės ir visuomenės pobūdžiu. Valstybė, Durkheimo nuo- 
mone, yra sprendimų priėmimo įrankis, kuris fokusuoja ir koor- 
dinuoja veiklos strategiją, susijusią su pilietinės visuomenės in- 
dividų poreikiais. Valstybė yra „sąmoningumo organas“, kuris 
turi apibendrinti, bet kartu ir pranokti išsklaidytas visos popu- 
liacijos idėjas bei jausmus. Valstybė turi reaguoti į piliečių pa- 
žiūras, bet yra atsakinga, kad jos būtų aiškiai ir racionaliai iš- 
reikštos, įžvelgtos jų reikšmės ir nubrėžtos svarbios veiklos 
kryptys. Demokratinė visuomenė yra tokia, kur valstybė ne- 
priklausoma ir pakankamai stipri toms užduotims įvykdyti, bet 
vis dėlto turi glaudų ryšį su daugumos gyventojų idėjomis. De- 
mokratija yra „politinė sistema, per kurią visuomenė gali pa- 
siekti sąmoningumo, savivokos gryniausia forma. Kuo didesnį 
vaidmenį vaidina visuomenės reikaluose tas sąmoningumas, 

apmąstymas ir kritiška dvasia, tuo visuomenė demokratiškesnė. 
Ji tuo nedemokratiškesnė, kuo labiau stinga sąmoningumo, 
viešpatauja neapibrėžti papročiai, migloti jausmai ir prietarai, 
vengiantys tyrinėjimo“ (p. 89). Visuomenėse, kur valstybė sil- 
pna, arba akivaizdžiai vyrauja papročiai ir tradicijos, arba, - o 
tai iš tiesų tas pats, - paviršutiniškų pokyčių sambrūzdis, sle- 
piantis gilų konservatizmą ir pasipriešinimą naujovėms. Pas- 
tarasis bruožas, Durkheimo įsitikinimu, tikrai apibūdina XIX a. 
Prancūzijos situaciją. Visuomenės, kurios yra „audringos iš pa- 
viršiaus“, rašė jis, „dažnai sukaustytos rutinos“ (p. 94). 

Jeigu demokratinė valdymo forma nebūtinai reiškia griežtą 
valstybės įtakos apribojimą, tai kaip tuomet galima apsaugoti 
individualybę pilietinėje visuomenėje nuo neribotai išsiplėtu- 
sios valstybės kontrolės socialiniam ir ekonominiam gyveni- 
mui? Štai kur šiuolaikinės visuomenės politinėje santvarkoje 
turi suvaidinti didelį vaidmenį antraeilės grupės, ypač korpo- 
racijos. Valstybė gali tapti tironiška, jeigu jos galios neatsvers 
tarp jos ir individo įsiterpiančios socialinės draugijos. Tokių 
antrinių grupių vaidmuo, Durkheimo supratimu, turėtų būti 
dvejopas: jos turėtų būti buferis (kaip ir abipusis saitas) tarp 
valstybės ir individo, užstoti jį nuo galimų jos ekscesų; bet taip 
pat padėti palaikyti atstumą tarp pilietinės visuomenės ir vals- 
tybės, reikalingą tam, kad socialinė tvarka neatkristų į savai- 
minės rutinos konservatizmą. 

Nesunku pastebėti, kad Durkheimo korporacijų analizė yra 
perkurtos organinio solidarumo teorijos dalis. „Darbo pasi- 
dalijime“ Durkheimas paaiškino, kad naujoms moralinio in- 
dividualizmo idėjoms trūksta įpareigojančios galios, kurią so- 
cialiniam elgesiui turėjo platesnę sritį apimantis tradicinės 
moralinės tvarkos tipas. Mokslininkas liko ištikimas nuomo- 
nei, kad visuomenė su diferencijuotu darbo pasidalijimu ne- 
galėtų sugrįžti prie šios tradicinės moralinės sistemos, bet ne- 
galėtų ir tapti, kaip piešė utilitaristai, visuomene, pagrįsta 
savanaudiškumu, organizuotu per sutartinius mainus. Nors 
šios idėjos knygoje buvo puikiai išplėtotos, iš tiesų tas veika- 
las neįstengė įtikinamai paaiškinti nei kaip „nesutartinis su- 
tarties elementas“ turėtų būti veiksmingai sutvarkytas, nei 
kaip moralinio individualizmo idealai turėtų būti praktiškai 

paremti ir sustiprinti. Durkheimo nuomonė apie valstybės 
vaidmenį padėjo išspręsti antrą iš šių problemų, bet negalėjo 
išspręsti pirmosios. Nes, kaip pabrėžė Durkheimas „Darbo 
pasidalijime“, socialinės diferenciacijos progresas yra ir mo- 
ralinės diferenciacijos progresas. Moralinis individualizmas 
pateikia bendrą visuotiniu sutarimu paremtą sistemą, susiju- 
sią su visuotine tvarka, bet negali tiesiogiai moralizuoti skir- 
tingų profesinių užduočių, nes šios akivaizdžiai turi specia- 
lias elgesio normas, kurios remiasi specialiu veiklos tipu. Tai 
įgyvendinti turi korporacijos. 

Pagal Durkheimo analizę, galima tikėtis, kad šios korpo- 
racijos susikurs kaip „normalaus“ darbo pasidalijimo raidos 
proceso dalis. Profesinės grupės buvo ryškus viduramžių eko- 
nomikos bruožas. Viduramžių korporacijos, arba gildijos, jun- 
gė tos pačios profesijos narius į brolišką ir solidarią grupę, 
duodamos moralines taisykles, išsamiai nusakiusias darbinin- 
kų ir darbdavių teises ir pareigas. Senas korporacijas sugriovė 
plataus užmojo prekybos ir pramonės raida, ir nesitikėkime, 
kad jos vėl atsikurs tokia pat forma. Bet pats jų buvimas rodo, 
jog darbo pasidalijimui būdinga moralizuoti profesinį gyveni- 
mą. Profesinės sąjungos dabar organizuotos taip, kad jos neat- 
lieka šios funkcijos. Jos atstovauja profesinio organizavimo 
pradžiai, bet veikia tik kaip konfliktinės grupės, o ne mora- 
linės bendruomenės. Turbūt artimiausias pavyzdys tam, ko 
tikėjosi Durkheimas atsirandant visais profesinės sistemos lyg- 
menimis, yra modernios profesinės asociacijos, kurios nuo- 
dugniai apibrėžia moralines normas, privalomas savo nariams 
bendraujant vienam su kitu ir su klientais. Durkheimas įsi- 
vaizdavo, kad profesinės grupės modernioje visuomenėje taps 
labai svarbios, įgis kitų pareigų savo nariams. Korporacijos 
funkcionuotų kaip tarpinės rinkėjų kolegijos, pakeičiančios tie- 
sioginį balsavimą: tai būtų esminis jų tarpininkavimo tarp in- 
divido ir valstybės bruožas. 


4. MORALINIS AUTORITETAS IR 
AUKLĖJIMAS 


Durkheimas pradėjo savo intelektualinę veiklą stengdama- 
sis sukurti „moralės mokslą“. Šios pastangos vedė jį į sociologi- 
ją, kuri turėjo pateikti tokio mokslo metodą. Bet šio metodo for- 
mulavimas savo ruožtu sugrąžino jį atgal prie moralės, nes 
socialinių veiksnių skiriamasis bruožas yra jų moralinė prigim- 
tis. Taip Durkheimas savo mokslinės veiklos pabaigoje sugrįžo 
prie moralės ir etikos problemų, kaip ir apskritai prie filosofinių 
klausimų. Laiške Davy'ui jis rašė: „Pradėjęs nuo filosofijos, aš 
ketinu prie jos sugrįžti; ar, tikriau, visai natūraliai mane prie jos 
sugrąžino tie klausimai, su kuriais susidūriau savo kelyje“'. 
Ankstesniuose darbuose jis aiškiai nejautė jokio polinkio ar po- 
reikio pažvelgti į moralinę filosofiją filosofiškai: veikiau siekė 
parodyti, kad sociologinis metodas, taikomas lyginamuoju bū- 
du, galėtų nušviesti tradicines filosofines problemas. Savo pir- 
muosiuose raštuose iki „Darbo pasidalijimo“ ir jame Durkhei- 
mas, regis, manė, kad moralę galima apibūdinti tik pasitelkus 
induktyvaus atradimo procesą. Tai yra jis manė, kad, imdamiesi 
išsamiau aptarti moralinį gyvenimą, pirmiausia turėtume studi- 
juoti įvairius moralinio elgesio tipus skirtingose visuomenėse. 
Mes negalime „išleisti įstatymo“, kas yra morali veikla ir kas 
nėra, pirma nepastudijavę moralinių kodeksų įvairovės ir nenu- 
statę socialinių sąlygų, su kuriomis jie funkcionaliai susiję. 

Galima pamanyti, jog tai reiškia, kad neįmanoma turėti mo- 
ralės teorijos, kuri būtų universali - galiotų bet kurio tipo visuo- 
menėje, nes ką laikyti moraliu elgesiu, nulemia grynai funkci- 
niai visuomenės poreikiai, o jie kiekvieno tipo visuomenės yra 
kitokie. Tikriausiai Durkheimas niekuomet nepalaikė tokio po- 
žiūrio, kuris reikštų ne tik kultūrinį, bet ir moralinį reliatyviz- 
mą: Iš jo idėjų galima spręsti, kad, įpusėjęs savo intelektinę 
veiklą, jis buvo įsitikinęs, jog egzistuoja bendros socialinio 
gyvenimo sąlygos, kurios išryškina didžiuosius moralaus elge- 

sio normų skirtumus, pastebimus įvairiose visuomenėse. To- 
kią išvadą jam tikrai piršo naujas religijos reikšmės supratimas, 
kurį, kaip jau minėjau, jis įgavo susipažinęs su šiuolaikiniais 
antropologiniais veikalais šia tema. Lygiai kaip jie įkvėpė stu- 
dijas, kurių viršūnė buvo „Elementarios formos“, taip skatino 
ir sistemiškai suvokti moralės problemas tiek filosofiniu, tiek 
sociologiniu lygmeniu. 

iuose svarstymuose (labiausiai prieinamuose po jo mirties 
išspausdintose knygose „Moralinis auklėjimas“ - Education mo- 
rale ir „Sociologija ir filosofija“ — Sociologie et philosophie) Durk- 
heimas išplėtojo ankstesniuose darbuose aptartus klausimus, 
išdėstydamas juos išsamiau ir išryškindamas jų bendras reikš- 
mes. Anksčiau jį buvo paveikęs atkaklus Kanto teigimas, kad 
moralinės taisyklės yra imperatyvios, arba privalomos, ir tai 
buvo viena iš priežasčių, kodėl jis „Taisyklėse“ socialiniams 
faktams priskyrė tokį bruožą kaip suvaržymas, apribojimas. 
Kaip jau nurodžiau (antro skyriaus pradžioje), iš pradžių jis 
nepakankamai aiškiai skyrė moralinių sankcijų bruožus nuo 
fizinių suvaržymų, kuriuos patiria žmonių veikla. Šios proble- 
mos išsiaiškinimas leido jam, jo įsitikinimu, aptikti Kanto im- 
peratyvo ištakas ir parodyti, žvelgiant kitu rakursu, kad Kanto 
požiūris vienpusiškas. Privalomas moralinių veiksmų pobūdis 
kyla ne iš jų turinio, bet iš sankcijų, kurios nukreiptos prieš 
moralinės (todėl ir socialinės) taisyklės pažeidimą. Kita vertus, 
Durkheimas pabrėžė, kad moralinių veiksmų imperatyvaus po- 
būdžio neišsemia negatyvios sankcijos: Kanto pareigos idėja. 
Šiuo atžvilgiu galėtume pasakyti, kad, kritikuodamas Kantą, 
Durkheimas priartėjo prie utilitarizmo, lygiai kaip pabrėžda- 
mas suvaržančius moralės aspektus buvo pasukęs priešinga lin- 
kme. Nes negatyvias sankcijas, susijusias su moralinėmis tai- 
syklėmis, papildo pozityvios: pagyrimas, garbė ir t.t., kurios 
kyla iš prisitaikymo prie moralinių normų ir daro moralinį el- 
gesį atlyginantį ar teikiantį daug pasitenkinimo. Šios dvi sank- 
cijų formos išreiškia ne dvejopas skirtingas normas; jos yra du 
tarpusavy susiję visų moralinių taisyklių aspektai. „Pareiga, 
Kanto imperatyvas, yra tik vienas abstraktus moralinės realy- 
bės aspektas. Iš tiesų moralinė realybė visada pateikia šiuos du 
aspektus, kurie negali būti izoliuoti. Joks veiksmas niekuomet 

nebuvo atliktas vien kaip pareiga; visuomet buvo būtina, kad 
kokiu nors atžvilgiu jis atrodytų gėris“?. Tai yra du patys svar- 
biausi ir universaliausi moralinio elgesio bruožai. Vis dėlto jie 
dera skirtingais būdais, pasireiškia įvairiomis moralinės veik- 
los formomis. Kartais nusveria pareiga, kitais kartais - kas nors 
priešinga. Kai kuriuos veiksmus skatina kone vien entuziaz- 
mas ir atsidavimas. 

1895 m. Durkheimas priėjo išvadą, kad kiekvieną šį susipy- 
nusį moralinių normų aspektą aiškiausiai išreiškia religija ar 
„sakrališkumo“ idėja. Sakraliniai objektai, aiškino jis, viena ver- 
tus, įkvepia tikintiesiems tiek baimę, tiek pagarbą, bet kita ver- 
tus, įsako jiems atsiduoti. Iš tiesų neimanoma suprasti morali- 
nio gyvenimo ištakų ir funkcionavimo nesiejant jo su religija. 
Amžių sandūroje Durkheimas buvo pasirengęs pateikti, bent 
jau preliminariai, kai kurias svarbiąsias „Elementarių formų“ 
temas: „Per amžius moralė ir religija buvo glaudžiai susijusios 
ir net visiškai susipynusios... Aišku, kad moralinis gyvenimas 
niekada neįstengs nusimesti visų tų bruožų, kurie jam bendri 
su religija“. Nors toliau priduria: „Šie religiniai bruožai nelie- 
ka nepakitę, ir moralės religiniai jausmai tikrai bus visai kas 
kita negu teologiniai“ (p. 48). 

Durkheimas dažnai grįždavo prie egoizmo ar savanaudiš- 
kumo problemos, rūpėjusios jam nuo pat darbų pradžios. Tiek 
„Darbo pasidalijime“, tiek „Savižudybėje“ egoizmas jam atro- 
do apskritai priešingas moraliam elgesiui. Stengdamasis su- 
formuluoti analitinį tokio požiūrio pagrindą, jis, be visų kitų 
šaltinių, naudojosi Wundto „Etika“, kurią buvo išsamiai recen- 
zavęs ankstyvuose straipsniuose apie vokiečių socialinę mintį. 
Pagal Wundtą, visi moralės veiksmai yra veiksmai, susiję su 
kitomis sąmoningomis, moraliai supratingomis būtybėmis. Tad 
visi veiksmai logiškai susiję tik su dviem objektų grupėmis: in- 
dividualiu ego, arba „aš“, ir kitomis negu „aš“ būtybėmis. Ar 
gali grynai egoistiniai, t.y. orientuoti vien į save, veiksmai būti 
moralūs? Durkheimas teigia, kad negali; savanaudiškumas yra 
logiškai skirtingas nei moralus elgesys. Bet jei taip, vadinasi, 
apie veiksmus, nukreiptus į kitus, galima pasakyti tą patį kaip 
apie savanaudišką elgesį. Jeigu individas, palaikydamas savo 
interesus, nesielgia moraliai, tą patį galima pasakyti apie elge- 

sį, orientuotą į kitų interesus. Tai nereiškia, skubiai priduria 
Durkheimas, kad veiksmai, nukreipti į kitus, negali turėti jo- 
kio moralinio turinio; kasdienė patirtis rodo, jog yra atvirkš- 
čiai. Tai tik reiškia, kad moralinio veiksmo prigimtis negali bū- 
ti išaiškinta remiantis individualiais interesais, ar tai būtų mano, 
ar kitų interesai. Moralė kyla iš šaltinio, pranokstančio indivi- 
dualius interesus, nors ji gali būti perkelta į juos: 


„Jeigu mes negalime būti apriboti savo pareigos kitoms sąmonin- 
goms būtybėms ir atmetame individą, telieka vienintelis įmano- 
mas moralinės veiklos objektas — sui generis kolektyvas, sukur- 
tas daugybės tarpusavy susijusių ir sudarančių grupę individų... 
Tuomet mes prieiname išvadą, kad... visuomenė yra moralinė bū- 
tybė, kokybiškai skirtinga nuo individų, kurie ją sudaro, ir nuo jų 
sumos, iš kurios ji kyla“ (p. 51). 


Ši tezė, pareiškė Durkheimas, panaši į Kanto argumentą dėl 
Dievo buvimo: mes privalome iškelti Dievo buvimo hipotezę, 
nes kitaip moralės sąvoka gali neturėti jokios prasmės. Šioje 
teoremoje vietoj Dievo įrašome visuomenę; kaip stengėsi paro- 
dyti Durkheimas „Elementariose formose“, visuomenė yra iš 
tiesų Dievo idėjos šaltinis. Vadinasi, bendras požiūris, kad mo- 
ralumas prasideda nuo nesuinteresuotumo, turi esminį tiesos 
branduolį. Tačiau nesuinteresuotumas kartu reiškia prisijun- 
gimą prie objekto, kuris pranoksta individualius interesus. „Pa- 
sirinkimas glūdi, - retoriškai rašė Durkheimas, - tarp Dievo ir 
visuomenės“, žinoma, tai išvis ne pasirinkimas, jei Dievas bet 
kuriuo atveju yra pakeistas visuomene. 

Autoriteto sąvoka, pabrėžė Durkheimas, neatskiriama nuo 
moralumo. Moralinis kodeksas yra ne vien paprotinė elgesio 
forma. Autoritetas savo ruožtu glaudžiai susijęs su disciplina. 
Mes nevadiname „moralia“ veiklos, kuri vyksta sporadiškai 
ar su pertrūkiais. Moralumo sąvoka reiškia elgesio reguliaru- 
mą, disciplina tą elgesio reguliarumą garantuoja. Disciplina 
yra ne vien priemonė moraliniams tikslams pasiekti: tai gėris 
savaime. Kad parodytume kodėl, turime vėl grįžti prie egoiz- 
mo problemos. Pagrindinės moralinės pareigos, pagal Durk- 
heimą, yra tos, kurių reikalauja kasdienės egzistencijos rutina. 

„Pareigos nėra atliekamos gaubiant nuolatiniam šlovės spin- 
desiui“*. Tokios būsenos galima pasiekti tik per vidinę elgesio 
kontrolę, ne vien gresiant išorinėms bausmėms. Disciplina 
arba, tiksliau sakant, savidisciplina savaime yra morali, nes ji 
yra priemonė pažaboti egoistiniams impulsams. Daugelis mo- 
ralės filosofų, ypač utilitaristai, manė, kad disciplina ir veiks- 
mo laisvė yra priešingybės. Bet moralinės disciplinos trūku- 
mas tolygus anomijai: moralinis kodeksas suteikia būtinus 
rėmus savarankiškai ir teikiančiai pasitenkinimą žmogiškai 
egzistencijai. Socialiai kilusiems siekiams ir interesams reikia 
socialiai apibrėžtų juos ribojančių horizontų, kitaip rezulta- 
tas bus nepasotinamas egoizmas. Tai nėra kelias į savirealiza- 
ciją, O į persisotinimą, nusivylimą gyvenimu. 

Nesunku pamatyti, kaip šis požiūris į moralę veda prie iš- 
vados, kad žmogus yra homo duplex, būtybė, turinti dvejopus 
motyvus, tiek, kiek egoizmas ir moralus elgesys yra atskiri ir 
nuolat potencialiai priešingi vienas kitam. Durkheimas padarė 
šią išvadą ir susiejo ją su tam tikrais religiniais įsitikinimais. 
„Kiekvienoje epochoje,- rašė jis,- žmogus įtemptai suvokė šį 
dualizmą. Iš tiesų jis visur suvokė save kaip sudarytą iš dviejų 
radikaliai heterogeninių esybių: kūno ir sielos... kurie ne tik iš 
esmės skirtingi, bet labai nepriklausomi vienas nuo kito ir daž- 
nai net konfliktuojantys“?. Kūnas ir siela egzistuoja kaip vienas, 
bet jie priklauso skirtingoms būties sritims; siela yra sakralinė 
jėga, apsigyvenusi profaniniame objekte - kūne. Šis simbolinis 
dualizmas išreiškia tikrą įtampą tarp dviejų žmogaus asmeny- 
bės pusių: jausmų bei jutimų poreikių, viena vertus, ir koncep- 
tualaus mąstymo bei moralinės veiklos, kita vertus. Tokie po- 
reikiai kaip alkis ar troškulys yra egoistinių polinkių prototipai, 
nes jie susiję tik su savuoju „aš“, nors į šią kategoriją patenka 
bet kuris motyvas, kur vyrauja susirūpinimas savimi. Moralė, 
kaip nesuinteresuota veikla, orientuota į objektyvius principus, 
kurie gali būti visuotiniai. Visiems moraliems veiksmams, net- 
gi tiems, kurie labiausiai remiasi entuziazmu, būdingi tam tikri 
suvaržymai, tam tikras pasiaukojimas. Žmogus neišvengiamai 
yra „sudėtinga ir prieštaringa būtybė“. 

Čia glūdi visos potencialiai reakcingos doktrinos galimybės, 
kai kuriais atžvilgiais ji tikrai tokia yra. Netrūksta Durkheimo 

darbų aiškintojų, tiek priešiškų, tiek palankių, kurie jo morali- 
nio autoriteto teoriją laikė atviro konservatyvaus požiūrio iš- 
raiška. Bet tai klaida ar tiesiog neteisingas supratimas, nebent 
kas norėtų „konservatyviu“ laikyti visa, kas nėra revoliucinga. 
Durkheimas gana aiškiai ketino bendrą nuomonę apie moralę 
suderinti su moralinių normų pokyčiais, kuriuos atnešė perėji- 
mas nuo mechaninio solidarumo prie organinio, kad ji būtų 
suvokta tame kontekste. Galime nesutikti, kad jo pažiūros vi- 
suomet vidujai dera viena su kita; vis dėlto akivaizdus pagrin- 
dinis planas, kaip jis troško susieti savo abstraktų moralinio 
elgesio vertinimą su savuoju socialinių pokyčių aiškinimu. Kon- 
kreti jo idėjų iliustracija šiuo atžvilgiu - jo veikalai apie auklė- 
jimą, kuriuos trumpai aptarsiu šio skyriaus pabaigoje. 
Disciplina, Durkheimo manymu, yra esminis moralaus elge- 
sio aspektas, bet jos pobūdis keičiasi sulig socialine evoliucija. 
Žmogiška laisvė negali būti nagrinėjama nuošaly nuo istorijos, 
kaip tradiciškai įsitikinę filosofai, nes ji yra socialinių pasikei- 
timų vaisius. Ne viena prasme visuomenė praplečia mūsų lais- 
ves, bet viskas priklauso nuo to, kaip pasikeičia žmogaus su- 
gebėjimai esant visuomenės nariu, kaip jie iškyla virš grynai 
adaptacinės, betarpiškos gyvulių egzistencijos. Viena dimen- 
sija, kur visuomenė turi išlaisvinantį poveikį - tai žmogaus iš- 
vadavimas iš pavaldumo gamtos pasauliui, jo išgelbėjimas nuo 
„aklų nemąstančių fizinių galių“. Pavaldumas visuomenei yra 
jo išsivadavimo sąlyga. Pačiose paprasčiausiose visuomenėse 
šis pavaldumas yra daugmaž absoliutus. Individualumo lyg- 
muo ir veiksmo autonomija nedideli. Tose visuomenėse „mo- 
ralios elgsenos paprastumas leidžia lengvai paversti tokį elge- 
sį mechaniškai atliekamais įpročiais... papročiai ir tradicijos turi 
tokią galią ir prestižą, kad nepalieka vietos svarstymui ir abe- 
jonei“. Moralinė disciplina savaime suprantama kaip duota tra- 
diciškai; jai nereikia racionalaus pagrindimo. Tačiau kai visuo- 
menė tampa sudėtingesnė, racionalaus pagrindimo reikia; 
moralinio kodekso nebegali būti laikomasi nesusimąstant, tarsi 
jis nepriklausytų apgalvoto sprendimo sričiai. „Tikėjimas dis- 
ciplina nerodo, - patvirtina Durkheimas, - kad disciplina būti- 
nai susijusi su aklu ir vergišku paklusnumu“. Diferencijuotoje 
visuomenėje, kur vyrauja moralinio individualizmo idealai, pri- 

sitaikymas turi prilygti „ne pasyviai rezignacijai, bet šviesiam 
atsidavimui “7. 

Oficiali auklėjimo sistema, Durkheimo įsitikinimu, gyvy- 
biškai svarbi įskiepijant moralines pažiūras ir gebėjimus, rei- 
kalingus visuomenėje, orientuotoje į sekuliarius idealus. Savo 
paskaitose apie pedagogiką jis nesuvedė sąvokos „edukacija“ 
reikšmės vien į reikšmę „oficialus mokymas“, o vartojo ją pa- 
našiai, kaip anglai vartoja žodį „socializacija“, nes norėjo im- 
tis tyrinėti moralinį ir intelektualinį vystymąsi skirtingomis 
evoliucijos pakopomis. „Edukacija“, pagal Durkheimo apibrė- 
žimą, „yra suaugusių kartų daroma įtaka tiems, kurie dar ne- 
pasirengę socialiniam gyvenimui“*. Remdamasis savo pažiū- 
romis į moralės filosofiją apskritai, Durkheimas pabrėžė, kad 
bergždžia stengtis formuluoti abstrakčias auklėjimo vertybes; 
įvairios auklėjimo sistemos siekia skirtingų idealų, priklau- 
somai nuo visuomenės tipo. Skirtinguose visuomenės sluoks- 
niuose skirtingas auklėjimas: ankstesnėse visuomenėse lite- 
ratūra ir kiti lavinamieji menai buvo mažų elito grupelių 
privilegija. Šiandien, priduria Durkheimas, klasės vis dar 
smarkiai skiriasi pagal tai, koks kiekvienos jų oficialus auklė- 
jimo lygis ir pobūdis. Tačiau, pakartodamas teiginį iš „Darbo 
pasidalijimo“, jis tvirtino, kad tie skirtumai turi išnykti: vai- 
ko gaunamo auklėjimo nebeturi nulemti klasės, kurioje jam 
teko gimti, padėtis. Kita vertus, šių dienų visuomenės esmi- 
nis bruožas yra profesinė specializacija, ir kadangi kiekvie- 
na profesija reikalauja specialaus pažinimo, vaikui sulau- 
kus tam tikro amžiaus moderni ugdymo sistema turi atitikti 
jo pašaukimą. Ši įvairovė nebesirems „neteisingu nelygia- 
teisiškumu“, bet atspindės lavinimo sistemos įvairovę. Ta- 
čiau kad ir kokios specializuotos taptų konkrečios ugdymo 
formos, liks bendras ugdymo patirties branduolys. Taip bus 
ateity, tokių pavyzdžių visuomet pasitaikydavo ir praeity. 
Netgi Indijoje, kur yra kastų sistema, kur visuomenės sluoks- 
niai griežtai ir nepajudinamai apibrėžti, buvo įsitikinimų, 
kuriuos išmoko suprasti kiekvienas, dievų, kuriuos turėjo 
pripažinti visi. Kadangi šiuolaikinė moralė tampa sekuliari, 
turi išnykti teistinis ugdymo turinys: šiuolaikinė auklėjimo 
sistema turi perteikti sekuliarias vertybes ir elgesio normas, 

kurios leistų veikti savarankiškai, kaip reikalauja diferenci- 
juotas darbo pasidalijimas. 

Prancūzijoje XIX a. pabaigoje valstybės vaidmuo švietimo 
ir auklėjimo sistemoje buvo vis dar nesutarimų objektas, ilgai 
truko kova dėl sekuliarios švietimo kontrolės. Durkheimas tie- 
siai pareiškė, kam jis simpatizuoja ir ką skelbia jo moralės ir 
auklėjimo analizė. Tie, kurie tebemano, kad už auklėjimą turė- 
tų būti atsakinga pirmiausia šeima ar Bažnyčia, arba abi kartu, 
neatitinka modernios visuomenės tvarkos reikalavimų. Jų įsi- 
tikinimu, valstybės vaidmuo turėtų būti minimalus. Bet vals- 
tybė šiuolaikinėje visuomenėje yra lemiama moralinė institu- 
cija, tad negali likti nuošalyje nuo auklėjimo sistemos. Valstybė 
turi priimti bendrą mokyklų programos kryptį ir garantuoti, 
kad pastaroji atspindės idealus, kuriais gyvena visuomenė, taip 
pat laiduoti, kad vaikai bus lavinami toms pareigoms, kurias 
jie turės užimti konkrečiame darbo pasidalijime. Durkheimas 
pripažino, kad valstybė turėtų toleruoti mokyklų, kurių ji pati 
tiesiogiai netvarko, tęstinumą: bet vis dėlto privalėtų turėti ga- 
lią peržiūrėti tokių mokyklų mokymo programą. 

Jo skaitomose auklėjimo paskaitose („Moralinis auklėjimas“) 
aptarta modernios mokyklos sociologija ir mokytojo pareigos. 
Durkheimo dėmesio centre - mokyklos disciplinos prigimtis, 
jos ryšys su moralinės disciplinos poreikiais apskritai. Vaikų 
elgesyje vyrauja nepastovūs egoizmo impulsai; jų dėmesys grei- 
tai šokinėja, emocijos, nuotaika keičiasi, jie nelengvai pakenčia 
moralinės disciplinos reikalaujamą elgesio reguliarumą. Tad 
auklėjimas privalo išmokyti „suvaldyti troškimus ir susitvar- 
dyti“, nors šias savybes galima išsiugdyti tik palaipsniui. Pa- 
sak Durkheimo, vaikų betarpiškas ir įnoringas, nepastovus el- 
gesys labai panašus į paprastesnių visuomenių suaugusiųjų 
elgesį. Vadinasi, ugdymo procesas pažangiose visuomenėse 
trumpai atkartoja visos civilizacijos raidos bruožus. Tai nėra 
vien problema, kaip padrąsinti vaikuose glūdinčias dar užslėp- 
tas tendencijas, nes, kaip buvo aiškinta analizuojant bendrą 
moralinį elgesį, moraliai elgsenai visuomet būdingi tam tikri 
suvaržymai, su kuriais gali susikirsti egoistiniai polinkiai, su- 
keldami susierzinimą. Moralinis vaiko auklėjimas turi pasinau- 
doti dviem jo prigimties bruožais: stipria įtaka, kurią vaiko el- 

gesiui daro įprotis, ir poveikiu, kurį gali turėti suaugusio žmo- 
gaus autoritetas. Įprotis gali būti performuotas į moralinę dis- 
cipliną. Bet mokytojas privalo taip pat būti moralinis pavyz- 
dys, kuris sąlygoja vaiko elgesį savo elgesiu tiek pat, kiek 
tiesioginiais pamokymais. 

Kalbant apie bausmės ir atpildo panaudojimą mokyklose, 
Durkheimo auklėjimo sociologijoje iškyla dvi moralinių sank- 
cijų formos - pozityvi ir negatyvi. Disciplinos įdiegimas mokyk- 
lose dažnai asocijuojasi tiek su fizinėmis, tiek su kitokiomis 
bausmės formomis, kurias galima skirti neklusniems vaikams. 
Kiek stipri turėtų būti socialinė drausmė klasėje ir ar mokyklos 
ateityje turėtų išsaugoti kūno bausmes? Durkheimo pavaizduo- 
ta klasės atmosfera atrodo griežta. Moralinis savarankiškumas, 
kurį turi padėti išsiugdyti moderni mokykla, įgyjamas ne per 
žaidimą ar laisvą saviraišką. Vaikas „privalo būti įvestas į pro- 
tingus, rimtus gyvenimo dalykus“. Kita vertus, mes turėtume 
pripažinti, kad „socialinis gyvenimas nėra karinis gyvenimas“. 
Moralinis kodeksas turi būti trokštamas ir patrauklus, bet ir 
reikalaujantis susivaldymo: „Taisyklės pažeidimą sutramdan- 
čių sankcijų baimė nežadina pagarbos disciplinai“?. Mokykla, 
kurioje dažnai ir rūsčiai taikomos bausmės, yra kaip tik tokia, 
kurioje autoritetai praranda disciplinai būtiną moralinę pagar- 
bą. Viena auklėtojų siūloma baudimo teorija teigia, jog reikia 
vaiką nubausti už blogus darbus, kad užkirstume kelią blogam 
elgesiui ir kad kiti jo nemėgdžiotų: čia bausmės funkcija - at- 
grasyti nuo blogų darbų. Durkheimas neneigė, kad kartais jos 
gali prireikti, bet represyvaus įstatymo teorijoje, išdėstytoje 
„Darbo pasidalijime“, nemano, kad atgrasymas yra pagrindi- 
nis veiksnys. Baudimas neturėtų būti suvokiamas vien kaip 
įgąsdinimas, skatinantis viešai teisingą elgseną, nes toks elge- 
sys nėra tikrai moralus. Apie bausmės taikymą mokyklose ga- 
lima pasakyti tą patį kaip ir apie represyvų įstatymą platesnėje 
visuomenėje: reikia pripažinti, jog mokykloje, kaip ir apskritai 
įstatyme, bausmė turėtų atitikti nusikaltimą; to negalima pa- 
aiškinti atgrasymo teorija, kuri logiškai reikštų, kad bausmės 
turėtų būti suskirstytos pagal polinkio į blogą elgesį rimtumą, 
o ne pagal paties blogo poelgio sunkumą. Bausmė yra reakcija 
į moralinių taisyklių pažeidimą ir gina jų šventumą parodyda- 

ma, kad pažeistos jos nepraranda autoriteto. Mokytojas turi su- 
gebėti valdyti bausmes, nes jis įkūnija moralinį autoritetą, ir 
bausmės aktu turi parodyti savo ištikimybę suabejotoms ver- 
tybėms. Tačiau tai rodo, kad bausmė nėra disciplinos šaltinis 
mokykloje; jos taikymas tik padeda apginti autoritetą. Auklėji- 
mo disciplinai svarbu ne tai, kad kaltoji pusė kentėtų, bet kad 
ji būtų ryžtingai papeikta ir suprastų bei pripažintų, jog mora- 
linės taisyklės — šventos. Vadinasi, kūno bausmės mokykloje 
turi būti draudžiamos, padarė išvadą Durkheimas. Jos ne tik 
nepaveikia taip, kaip tikisi tie, kurie mano, kad bausmė atgra- 
so, bet gali smarkiai pjautis su tais moraliniais idealais, kurie 
dabartinei visuomenei tapo labai svarbūs: su moralinio indivi- 
dualizmo skelbiama pagarba individo laisvei ir orumui. „Vie- 
nas iš pagrindinių moralinio auklėjimo tikslų yra įkvėpti vai- 
kui žmogiško orumo jausmą. Kūno bausmė yra nuolatinis šio 
jausmo pažeidimas“. 

Durkheimo pranešimas apie pedagogikos istoriją Prancūzi- 
joje (L'Evolution pėdagogigue en France) vargu ar buvo sutiktas 
su tokiu dėmesiu, kokio jis vertas aptariant jo raštus. Tai svar- 
bus savarankiškas darbas, bet jis taip pat padeda paaiškinti kitus 
Durkheimo sociologijos aspektus. Jis remiasi perspektyvomis, 
išplėtotomis „Darbo pasidalijime“, bet yra kur kas konkretes- 
nis ir istoriškesnis negu minėta studija. Istorijos reikšmė so- 
ciologiniam aiškinimui iš tiesų yra daug aiškiau išryškinama 
L'Ėvolution pėdagogigue negu bet kuriame kitame didžiajame 
Durkheimo darbe. Durkheimas stengėsi parodyti, kad auklėji- 
mo teorija ir praktika patyrė pasikeitimo procesą, atspindėjusį 
tai, ką išgyveno visa visuomenė. Prancūzų pedagoginė siste- 
ma patyrė „intelektualinę sumaištį“, joje išliko stipriai įsigalė- 
jusių tradicinių mokymo programų liekanos, atkakliai besilai- 
kančios greta naujų pasiekimų, pavyzdžiui, tiksliųjų mokslų, 
besivaržančių su tebevyraujančia klasikine filologija, įvedimo. 
Imdamasis istoriškai analizuoti pedagoginių sistemų raidą, 
Durkheimas stengėsi parodyti, kurios ugdymo atšakos turėtų 
būti palaikomos, o kurie elementai atmesti. 

Pagrindinį vaidmenį Vakarų mokyklų sistemos evoliuci- 
joje, skelbė Durkheimas, suvaidino viduramžių krikščionybė. 
Antikoje ugdymo tikslas buvo leisti vaikui įgyti tam tikrų pa- 

vienių talentų: Graikijoje vyravo artistiniai ar estetikos me- 
nai, Romoje - praktiškesni. Bet nė vienoje jų ugdymas nebuvo 
vieningas procesas, apibrėžtas vieta ir laiku, kaip tapo vėliau. 
Viduramžių krikščionybė padėjo išsaugoti kai kuriuos pago- 
nių romėnų lavinimo akcentus, įpindama juos į kur kas dė- 
mesingiau pabrėžiamą moralinę discipliną. Krikščionybė su- 
stiprino „sampratą, kad kiekviename iš mūsų glūdi esminis 
buvimo būdas, iš kurio kyla konkrečios intelekto ir suprati- 
mo formos ir kuriame jos susivienija; ir kaip tik šio esminio 
buvimo būdo reikia pasiekti, jeigu nori įgyvendinti savo kaip 
auklėtojo užduotį ir padaryti ilgalaikį poveikį... Šio rezultato 
galima pasiekti tik tuomet, jei vaikai visuomet gyvens toje pa- 
čioje moralinėje aplinkoje, visuomet ją jaus, bus visiškai jos 
apsupti ir jos veikimo negalės išvengti. Tai paaiškina auklėji- 
mo ir net viso vaiko gyvenimo sutelkimą krikščionybės or- 
ganizuotose mokyklose“!'. Auklėjimo atžvilgiu, teigia Durk- 
heimas, viduramžiai tikrai nebuvo neįdomus pereinamasis 
Vakarų Europos kultūros raidos etapas; priešingai, tuomet su- 
siformavo socialinės struktūros, kurių įtaka nuo tada išsiša- 
kojo į mūsų šiuolaikinį socialinį gyvenimą. 

Švietimo tikslas net labai įvairiasluoksnėje visuomenėje nėra 
vien lavinti vaiko įgūdžius, esmingesniu lygmeniu jis orien- 
tuotas sukurti bendras asmenybės nuostatas. Šių dienų sociali- 
niame pasaulyje jos nebėra vien krikščioniškos; vaiko perimtos 
vertybės yra pasaulietinės. Bet šių vertybių ištakos — krikščio- 
niški įsitikinimai, lygiai kaip mokyklos struktūra prasidėjo nuo 
viduramžių bažnytinių mokyklų. Šiuolaikinėje visuomenėje, 
kur mokymo procesas vis labiau ir labiau plečiasi ir šeima ne- 
tenka dalies savo įtakos vaiko ugdymui, dar reikšmingesnis 
tampa mokyklos kaip socialinės ir moralinės mokymosi aplin- 
kos vientisumas. 

Durkheimas pradedant viduramžiais skyrė tris didžiuosius 
ugdymo teorijos ir praktikos raidos etapus. Scholastinėje epo- 
choje, kuri truko nuo XII a. iki Renesanso, pradine forma jau 
buvo sukurta dauguma pagrindinių šiuolaikinę lavinimo sis- 
temą sudarančių elementų: mokyklos, universitetai, fakultetai, 
moksliniai laipsniai. Renesansas paskatino naują etapą. Jis pa- 
sižymi tuo, kad suiro vieninga ir rišli krikščioniška moralinė 

sistema ir išsirutuliojo skirtingi idealai, auklėjimo sistemoje reli- 
ginę moralę ėmė pakeisti humanistinės vertybės. Trečias etapas 
prasideda XVIII a. pabaigoje ir vis dar tęsiasi; čia auklėjimas 
tampa galutinai sekuliarizuotas ir mokslas mokymo programoje 
užima pagrindinę vietą. Tai parodo, kuria kryptimi auklėjimas 
turi plėtotis toliau. Pasak Durkheimo, ankstyvuoju modernaus 
periodo tarpsniu daug nuveikė protestantizmas, ypač liutero- 
nizmas: todėl šis etapas sparčiau pažengė Vokietijoje negu Pran- 
cūzijoje. Humanistiniame auklėjimo etape vyravo nuostata, kad 
žmogaus prigimtis yra universali ir nekintama, ir geriausiai ją 
ištyrinėjo klasikinė literatūra, filologija ir istorija. Šis ugdymo 
tipas buvo svarbus pamatas moraliniam individualizmui iškil- 
ti, bet dabar jau atgyvenęs. Individo orumas ir autonomiškumas 
moraliniame kodekse darosi vis svarbesnis, tačiau nebemano- 
ma, kad žmogaus prigimtis pastovi, o pripažįstamas žmogaus 
elgesio nepastovumas. Šiandien iš auklėjimo reikalaujama iš- 
ugdyti užuojautą kitiems ir kitų supratimą, gebėjimą priimti 
pasikeitimus ir suvokti žmonijos galimybes. „Taigi tęskime hu- 
manistų darbą,- padarė išvadą Durkheimas,- bet transformuo- 
dami jį ir įdiegdami naujų idėjų. Pasinaudokime klasikų raš- 
tais, bet ne tam, kad supažindintume vaiką su ta abstrakčia ir 
bendra žmogaus samprata, kuri buvo XVII a. idealas, o kad 
parodytume jam žmogų, koks jis yra, iki kraštutinumo nepas- 
tovų ir be galo sudėtingos prigimties, įgaunančios pačias įvai- 
riausias formas“'?. 


5. RELIGIJA IR PAŽINIMO TEORIJA 


Pats nebūdamas tikintis, Durkheimas vis dėlto turėjo pagrin- 
do pripažinti religijos reikšmę moraliniam elgesiui. Užaugęs 
ortodoksiškoje žydų aplinkoje, jis negalėjo nejausti tiek išpa- 
žįstamų įsitikinimų poveikio kasdieniam elgesiui, tiek elge- 
sio darnos su religine pasaulėžiūra. Kad ir kokią įtaką jo pa- 
ties auklėjimas galėjo turėti jo sociologinėms idėjoms, jau 
pačiuose ankstyviausiuose savo darbuose jis tikrai domėjosi 
religijos socialinių ištakų ir prigimties problemomis. Tarp pir- 
mų spausdintų jo straipsnių buvo ilga Guyau'o darbo L'Irrėli- 
gion de V'avenir (iš čia jis perėmė terminą „anomija“) apžvalga. 
Guyau teigė, kad religija išteka iš dvigubo šaltinio: intelekti- 
nio poreikio suprasti mus supantį pasaulį ir praktinės socia- 
lumo reikmės. Durkheimas aiškino, jog tai pagal svarbą turė- 
tų būti išdėstyta atvirkštine tvarka: religija kyla iš praktinių 
gyvenimo visuomenėje poreikių. Nebuvo taip, kad žmonės 
pirma sugalvotų dievus, o paskui susietų tas idėjas su savo 
socialine veikla. Pažintinis religinių idėjų formulavimas išreiš- 
kia jau esamus socialinius jausmus, kurie yra ankstesni nei jų 
sąmoningi apmąstymai. Viename Durkheimo straipsnyje apie 
Vokietijos socialinę mintį reikšmingai aptariama Wundto reli- 
gijos teorija. Wundtas, pasak Durkheimo, pateikia įtikimesnę 
nuomonę apie esminius religijos bruožus negu Guyau. Wund- 
tas parodė, kad paprastesnėse visuomenėse religija yra pagrin- 
dinis socialinio susitelkimo šaltinis; religiniai tikėjimai — tai 
grupė „metafizinių svarstymų apie daiktų prigimtį ir tvarką“, 
bet susieta su ritualininėmis elgesio formomis ir moraline dis- 
ciplina. Religija tokiose visuomenėse yra altruistinių pažiūrų 
šaltinis. Jos „apriboja egoizmą, nuteikia žmogų pasiaukojimui 
ir nesuinteresuotumui“, vadinasi, susieja jį su „kažkuo kitu 
nei jis pats, padaro priklausomą nuo aukštesnių galių, simbo- 

lizuojančių idealą“!. 

Pakankamai aišku, kaip labai šios ir panašios idėjos, Durk- 
heimo perimtos iš kitų pirmtakų ir amžininkų savo intelekti- 
nės veiklos pradžioje, paveikė „Darbo pasidalijime“ išsaky- 
tas pažiūras. Dauguma svarstymų apie mechaninį solidarumą, 
kuriuos Durkheimas išdėstė toje knygoje, yra neoriginalūs, ir 
galima sakyti, kad ne jie labiausiai domino autorių (juk kny- 
gos paantraštė buvo „studija apie išsivysčiusių visuomenių 
organizaciją“). Tačiau „Darbo pasidalijime“ jau pripažįstama, 
kad religija nulemia elgesio būdą ir įsitikinimus, siejančius 
mažiau išsivysčiusias visuomenes, ir nors religijos prigimtis 
analizuojama tiesiogiai tik gana trumpuose fragmentuose, iš- 
skyrus skyrių apie religinius nusikaltimus, tuose fragmentuose 
glūdi svarbiausi punktai, po devyniolikos metų išplėtoti „Ele- 
mentariose formose“. Durkheimas atmeta idėją, kad religiją 
galima apibrėžti kaip būtinai susijusią su antgamtinėmis esy- 
bėmis ar dievais. Jis teigia, kad religiniai įsitikinimai išreiškia 
socialinio sąryšingumo pobūdį; kad religija yra pradinis šalti- 
nis visų minties formų, kurios vėliau tapo sekuliarizuotos, ir 
galiausiai, nors vykstant socialinei diferenciacijai religijos įta- 
ka kasdieniame gyvenime kaskart mažėja ir senosios dievy- 
bės išnyksta, naujieji moralinio individualizmo idealai išlieka 
iš esmės religinio pobūdžio?. Tačiau nė viena iš šių temų išsa- 
miau „Darbe ir pasidalijime“ neišplėtota. Durkheimui rūpėjo 
ne pats mechaninis solidarumas, bet jį pakeičiantis naujas so- 
lidarumas, organizuojamas per darbo pasidalijimą, ir darbo 
pasidalijimo padariniai ginčui dėl individualizmo likimo šiuo- 
laikinėje visuomenėje. 

Todėl į „Elementarias formas“ reikėtų žiūrėti kaip į tiesio- 
ginį tęsinį minties gairių, kurios patraukė Durkheimą nuo pat 
ankstyvojo mokslinės veiklos etapo. Tai nėra nesvarbu, kaip 
gali atrodyti. Daugelis šalutinių Durkheimo aiškintojų tikino, 
esą darbas, galiausiai virtęs veikalu „Elementarios formos“, 
rodo ryžtingą akcentų poslinkį palyginti su pirmaisiais jo dar- 
bais. Taigi, pagal labai įtakingą Talcotto Parsonso studiją apie 
Durkheimą;, jo darbai skirti išspręsti abstrakčiai „tvarkos pro- 
blemai“, iš pradžių iškeltai Hobbes'o: kas apsaugo visuome- 
nę, kad ji neatkristų į tokią padėtį, kai kiekvienas individas 
kovoja su kitu, kai vyksta „visų karas su visais“? „Darbo pa- 

sidalijimą“ Parsonsas laiko ankstyvu ir nevykusiu mėginimu 
išspręsti šią problemą; vėlesnėje savo intelektinėje veikloje, 
ypač „Elementariose formose“, teigia jis, Durkheimas pasi- 
traukė nuo ankstesnio natūralizmo prie idealizmui artimesnės 
pozicijos. Bet ši interpretacija neišlaiko atidesnio patikrinimo. 
Savo ankstyvuose raštuose Durkheimas laikėsi nuomonės, 
kad, jo žodžiais tariant, „visuomenė yra idealas“, bet pabrė- 
žė, jog toks požiūris visiškai suderinamas su natūralistiniu 
sociologijos traktavimu. Iš tikrųjų jis niekuomet per daug ne- 
sidomėjo Parsonso minima „tvarkos problema“, teigdamas, 
kad Hobbes'o pažiūros, grindžiamos argumentais apie pir- 
mykštę padėtį, tiesiog nesvarbios sociologijai, kuri turi jas pra- 
nokti. 

Tad kas skiria vėlesnį Durkheimo darbą apie religiją nuo 
ankstyvųjų jo darbų idėjų - juk jis pats pripažino, kad religijos 
reikšmę visiškai suprato tik maždaug XIX a. paskutiniame de- 
šimtmetyje? Į šį klausimą nėra labai sunku atsakyti. Viena iš 
priežasčių, kodėl britų ir amerikiečių antropologų darbai Durk- 
heimui pasirodė žadinantys mintį, yra tiesiog ta, kad čia jis pir- 
mąkart aptiko nuodugniai ištyrinėtas tradicines visuomenes. 
Jis ypač nepritarė tokiam lyginamojo metodo stiliui, kuriuo nau- 
dojosi Frazeris, Tyloras ir Robertson-Smithas - „etnologijos 
kompiliacijai“, kaip vėliau šis pradėtas vadinti,- bet rado ten 
medžiagos, daugiausia susijusios su religija, ritualu ir mitu, l0- 
byną, daug svarbesnį negu vokiečių etnologų darbai, kuriuos 
jis rimtai studijavo rašydamas „Darbo pasidalijimą“ ir „Savi- 
žudybę“. Be to, nuo 1890 m. pasirodė pirmos didesnės prakti- 
nių tyrimų studijos apie Australijos gentis: Durkheimas čia rado 
turtingesnį empirinės medžiagos apie menkiau išsivysčiusias 
visuomenes šaltinį nei bet kur ligi šiol. 1900 m. žurnale Annėe 
sociologigue jis apžvelgė garsią Spencerio ir Gilleno studiją „Vi- 
durio Australijos čiabuvių gentys“ (1899) ir labai plačiai ja nau- 
dojosi „Elementariose formose“. 

Antra, Durkheimas pradėjo teoriškai kur kas aiškiau supras- 
ti, kokie gyvybiškai svarbūs ritualai ir apeigos religiniam tikė- 
jimui palaikyti. „Darbo pasidalijime“ liko neišaiškintos mecha- 
ninio solidarumo ištakos: į neblėstančią visuomenės narių 
ištikimybę įsitikinimams ir vertybėms, nuo kurių priklauso so- 

cialinis solidarumas, žvelgiama kaip į savaiminę. Vėliau Durk- 
heimas suprato, kad taip nėra; periodiškos apeigos tokį įsipa- 
reigojimą labai palaiko. Robertson-Smitho darbai, regis, pada- 
rė čia esminę įtaką jo idėjų krypčiai (Robertson-Smithas, kaip 
vėliau ir Durkheimas, laikė totemizmą paprasčiausia religijos 
forma, susijusia su segmentinėmis klanų bendruomenėmis). 

Galiausiai Durkheimas pradėjo labiau tiesiogiai domėtis re- 
liginių tikėjimų pažintiniu turiniu. Jo paties žodžiais tariant, 
kolektyvinio vaizdinio (representation collective), kolektyvinės 
idėjos (collective idea) sąvoka vis dažniau ėmė nurungti kolek- 
tyvinę sąžinę (conscience collective), kurią jis rinkosi ankstesnia- 
me darbe. Pirmuoju kūrybinės veiklos tarpsniu jis labiausiai 
domėjosi Kanto tema - moraliniu imperatyvu ir stengėsi paro- 
dyti, kad moralinių imperatyvų kilmė yra socialinė. Tačiau jei 
taip galima pasakyti apie moralę, tai gal ir apie pažinimą; kaip 
tik šitai ir pradėjo skelbti Durkheimas. Taigi vėlesniuose Durk- 
heimo darbuose iškyla antra „sociologinio kantizmo“ gija: jis 
stengiasi parodyti, kad pagrindinių Kanto proto kategorijų iš- 
takos yra visuomenė. 

„Elementarių formų“, kaip ir visų didžiųjų savo veikalų, 
pradžioje Durkheimas stengėsi tiksliai apibrėžti tyrinėjamą 
reiškinį. Daugelis, galbūt diduma, ankstesnių autorių numa- 
nomai arba atvirai aiškino, kad religijos esmė — antgamtinių 
esybių egzistavimo pripažinimas. Bet antgamtiškumo idėja, 
pareiškė Durkheimas, susiformavusi visai neseniai, nes ji su- 
ponuoja tam tikro masto sekuliarizaciją; „antgamtiška“ turi 
prasmę tik tuomet, kai priešpriešinama „gamtiniam pasau- 
liui“, valdomam objektyvių dėsnių. Išskirtinis religijos bruo- 
žas nėra ir dievai bei deivės. Galima lengvai rasti pavyzdžių 
iš didžių religijų, kur dievo idėjos nėra (Durkheimas tam 
teiginiui paremti paminėjo budizmą). Išskirtiniausias religi- 
nių įsitikinimų ir simbolių bruožas yra laikysena, su kuria prie 
jų artinamasi, kuri juos visiškai atskiria nuo kasdienio gyve- 
nimo veiklos. Visi religiniai tikėjimai remiasi prielaida, kad 
realybė poliariškai skirstoma į dvi priešingas daiktų grupes: į 
„Sakralinius“ ir „profaninius“. Sakraliniai daiktai yra garbi- 
nimo ir pagarbos subjektai, vadinasi, visiškai atskiriami nuo 
gyvenimo profaniniame pasaulyje. Tie, kurie pereina iš vienos 

srities į kitą, turi iškęsti apsivalymo ir iniciacijos ritualus; taip 
visuomet nutinka, kai jaunas žmogus sulaukia amžiaus, lei- 
džiančio jam tapti pilnateisiu religinės bendruomenės nariu. 
Individai, įpareigoti tobuliausiai įkūnyti religinės bendruo- 
menės idealus, paprastai turi visiškai pasitraukti nuo profa- 
ninio pasaulio. „Taip atsiranda vienuolystė, dirbtinai organi- 
zuota nuošaly nuo natūralios aplinkos, kurioje šio pasaulio 
gyvenimą gyvena eilinis žmogus... Taip atsiranda mistikų as- 
ketizmas, siekiantis išrauti iš žmogaus bet kokį prisirišimą prie 
profaninio pasaulio, kuris lieka jo viduje“*. 

Tačiau religijai apibūdinti sakrališkumo ir profaniškumo 
dualizmo nepakanka. Religiją sudaro ne tik įsitikinimai, bet 
ir praktika, arba ritualai ir apeigos. Kiekvienoje religijoje eg- 
zistuoja „bažnyčia“. Durkheimas vartojo tą sąvoką ne specia- 
lizuotai hierarchijai ar kunigystei nusakyti, o veikiau pažy- 
mėti sutvarkytai socialinei tikinčiųjų organizacijai. Su religija 
susijusi socialinė praktika vyksta tokios organizacijos atmo- 
sferoje. Durkheimo požiūriu tai vienas iš pagrindinių veiks- 
nių, skiriančių religiją nuo magijos. Magija dažnai turi ritua- 
lą, bet neturi bažnyčios; magas — ne viešas bendruomenės 
lyderis, o individas, kurio klientūra amorfiška. Taigi religiją 
galima apibrėžti kaip vieningą įsitikinimų ir praktikos siste- 
mą, susijusią su sakraliniais daiktais, taip sakant, atokiais ir 
draudžiamais daiktais, - įsitikinimų ir praktikos sistemą, ku- 
ri į vieną moralinę bendruomenę, vadinamą bažnyčia, telkia 
visus tuos, kurie jos laikosi“ (p. 62). 

Empirinė medžiaga, kuria grindžiami „Elementariose for- 
mose“ iškelti argumentai, paimta iš studijų apie Australijos to- 
temizmą, kuris, pasak Durkheimo, yra „pati primityviausia ir 
paprasčiausia šiandien žinoma religijos forma“ (p. 13). Evoliu- 
cinės diferenciacijos samprata, kuria Durkheimas rėmėsi savo 
darbe, reiškė, kad jis neturėjo didesnių dvejonių dėl to, jog pa- 
prasčiausia religijos forma turi būti paprasčiausio tipo visuo- 
menėje. Paties paprasčiausio tipo visuomenėje galime aptikti 
religiją pačia „elementariausia forma“, taip sakant, galime ras- 
ti pačius pagrindinius religinio gyvenimo elementus, kurie su- 
daro pamatą vėliau išsirutuliojusioms labiau diferencijuotoms 
religijoms. Durkheimo įsitikinimu, totemizme glūdi visi svar- 

būs bruožai, kuriuos aptinkame netgi tokiame sudėtingame iš- 
plėtotame tikėjime kaip krikščionybė. Nuodugniau tyrinėda- 
mi totemizmą, galime prieiti visuotinai pritaikomas išvadas. 
Durkheimas tą labai pabrėžė. Tokia pat moksliška ir pagrįsta 
kaip lyginamasis metodas sociologijoje yra ir atidi analizė pa- 
vienio labai svarbaus reiškinio, suvokto visais jo aspektais. 

Pagrindinis toteminių Australijos bendruomenių organi- 
zacijos modelis yra klanų sistema. Klanui būdingi du požy- 
miai. Klano nariai žiūri į kits kitą kaip į giminaičius, ir ne to- 
dėl, kad turėtų aiškių kraujo ryšių, bet kad turi tą patį vardą. 
Antra, šis bendras vardas - tai pavadinimas daikto tipo, tote- 
mo, kuris visiems klano grupės nariams turi ypatingą reikšmę. 
Kiekvienas klanas turi savo konkretų, su niekuo nesidalijamą 
totemą. Kosminiai reiškiniai, toleruojami labiau išsivysčiusio- 
se religinėse sistemose - saulė, mėnuo, žvaigždės ir t. t. retai 
kada būna totemai, nors kartais būna. Totemais dažniausiai 
tampa paprastesni artimos aplinkos objektai: gyvuliai ar au- 
galai. Dažniausiai totemas yra ne konkretus objektas, bet ob- 
jektų grupė, pavyzdžiui, gyvūnų rūšis. Totemas yra daug dau- 
giau negu vien vardas. Tikima, kad jis turi išskirtinių klano 
bruožų, jis yra daugybės ritualų subjektas, ir kaip tik pagal 
santykį su juo pasaulis skirstomas į sakralinį ir profaninį. To- 
temas, pasak Durkheimo, „Yra sakralinių daiktų prototipas“ 
(p. 140). Toteminio daikto sakrališkumas būdingas ir jo atvaiz- 
dui. Panašių ritualų, kurie susiję su toteminiu objektu, reika- 
lauja ir toteminiai vaizdai, išraižyti ant materialių daiktų ar 
ištatuiruoti asmens kūne; jų dažnai atkakliau laikomasi negu 
tų, kurie susiję su pačiu toteminiu daiktu. Be paties totemo ir 
grafinio jo vaizdo, yra trečia grupė daiktų, turinčių sakrali- 
nių savybių. Tai patys klano nariai. Labiau išsivysčiusiose re- 
ligijose neretai pasitaiko, kad dauguma religinės bendruome- 
nės narių yra profaninės būtybės, sakralinei sferai betarpiškai 
priklauso tik specializuota religinių vadovų, arba kunigų, 
grupė. Totemizme yra kitaip. 

Trys objektų tipai, kuriems pripažįstamos sakralinės savy- 
bės - totemas, totemo ženklas ir klano nariai - totemizme kiek- 
vienas susijęs su kosmologine sistema. Tai esminė Durkhei- 
mo argumentacijos dalis, jis pasitelkė ją, kad išplėtotų tikrai 

originalų teiginį. Kaip aiškino Durkheimas, anksčiau ta tema 
rašę autoriai visai ignoravo totemizmo kosmologiją, nes jie 
nepajėgė suprasti, koks svarbus tas faktas, kad klano nariai 
turi sakralinių savybių. Jie turi jų dėl bendro tapatumo su sa- 
vo totemu: bendras individo ir totemo vardas kartu reiškia 
abiejų prigimties tapatumą. Dauguma tyrinėtojų, suformuotų 
Europos kultūros, klaną laikė tokia pat žmonių grupe kaip ir 
bet kuri kita. Bet australai nedaro tokio skirtumo tarp gamtos 
ir žmogaus kaip mes; genties nariai jiems irgi gamtos dalis. 
Totemas yra organizuojantis sutvarkytos viso kosmoso klasi- 
fikacijos principas. Tam tikras daiktas bus priskirtas konkre- 
čiam klanui kaip patenkantis į jo sritį: jis turės tą patį totemą 
kaip ir klano žmonės. Antras daiktas arba daiktų tipas pri- 
klausys kitam klanui. Vadinasi, saulė bus priskiriama vienam 
totemui, mėnuo - kitam ir t.t. Taip susidarys sudėtinga ir visa 
apimanti gamtos klasifikacija. Šią savo analizės dalį „Elemen- 
tariose formose“ Durkheimas pagrindė studija apie primityvią 
klasifikaciją, parašyta kartu su Maussu ir 1903 m. išspausdin- 
ta Annėe sociologigue. Šioje monografijoje jie norėjo parodyti, 
kad panašūs kaip Australijos totemizme klasifikacijos princi- 
pai randami Šiaurės Amerikoje, zunių ir sijų gentyse; stengė- 
si ištirti ir tradicines Kinijos ir Graikijos religijas. Nors nėra 
prieinamos medžiagos, kuria būtų galima istoriškai pagrįsti 
Kinijos ir Graikijos klasifikacijos sistemų raidą nuo toteminių 
formų, esminiai principai, teigė jie, yra tie patys. Klasifikavi- 
mo sistemų išraiška — mitologija; taigi graikų dievams buvo 
priskirti specifiniai reiškiniai, ryšiai tarp dievybių atitiko ko- 
ordinacijos ir hierarcijos ryšius visoje gamtoje. „Vadinasi, pri- 
mityvios klasifikacijos,- darė išvadą Durkheimas ir Maussas,- 
yra ne pavienės ir išskirtinės, neturinčios analogijų su civili- 
zuotesnių tautų sudarytomis klasifikacijomis; priešingai, jos 
atrodo susijusios, nenutrūkstamai besitęsiančios iki pirmųjų 
mokslinių klasifikacijų“*. Primityvios klasifikacijos yra „pir- 
moji gamtos filosofija“. Toteminės klasifikacijos sistemas per- 
smelkia religijos įtaka. Atsiradus labiau išsivysčiusioms reli- 
gijos formoms, kai pasirodo dievai, kiekvienas jų vadovauja 
tam tikrai gamtos reiškinių grupei, kuri gauna energiją iš to 
dievo. Vis dėlto vėlesnėje pakopoje, stiprėjant mąstymo seku- 


67 


liarizacijai, išnyksta patys dievai; tačiau iš religijos kilusios 
klasifikacijos vis dar palieka savo įspaudą vėlesnėse moksli- 
nėse klasifikacijose. 

Kadangi toteminiuose tikėjimuose religijos įtaka yra tokia 
viską aprėpianti, sakralinės totemo savybės negali kilti iš pa- 
ties toteminio daikto savybių: klano žmonės ir totemo atvaiz- 
das sužadina tokius pat jausmus kaip ir pats toteminis daiktas. 
Jų religiniai bruožai turi kilti iš jiems bendro šaltinio - „anoni- 
miškos ir neasmeninės jėgos“, kuri glūdi visose tose trijose esy- 
bėse, bet kurios nereikia painioti nė su viena iš jų. Australijos 
totemizmo įsitikinimų sistemoje ši dieviška jėga nėra abstrak- 
čiai atskirta nuo objektų, kuriuose ji įsikūnijusi. Šiek tiek toliau 
pažengusiose visuomenėse ji paprastai turi bendrą vardą: Me- 
lanezijoje vadinama mana. „Todėl toteminis principas,- darė 
išvadą Durkheimas,- gali būti ne kas kita kaip pats klanas, per- 
sonifikuotas ir vaizduotei pateiktas regima gyvulio ar daržo- 
vės, tampančios totemu, forma“. Visuomenė „turi visa, kas rei- 
kalinga sužadinti dieviškumo pajautimui“ per stiprią įtaką, 
kurią ji daro savo individualiems nariams: 


„dievas pirmiausia yra būtybė, apie kurią žmonės mano, kad ji 
aukštesnė už juos, ir nuo kurios jie jaučiasi priklausomi. Ar tai 
bus sąmoningas asmuo, kaip Dzeusas ar Jahvė, ar vien abstrak- 
čios jėgos, kaip totemizme, ir vienu, ir kitu atveju garbintojas 
įsitikinęs, kad turi laikytis tam tikros elgsenos, jam iš prigim- 
ties skirtos sakralinio principo, su kuriuo jis jaučiasi vieningas“ 
(p. 236-237). 


Tokia nuomonė nepaaiškina, kodėl religinė jėga turėtų būti 
susitelkusi tam tikrame toteme. Šis klausimas skyla į du: kodėl 
išvis egzistuoja totemas ir kodėl totemu turėtų būti pasirenka- 
mas konkretus objektas? Pasak Durkheimo, į kiekvieną galima 
duoti gana aiškų atsakymą. Atsakymas į pirmąjį toks, kad to- 
temas yra klano emblema; jausmai, kuriuos sukelia visuome- 
nės viešpatavimas individui, priskiriami totemui kaip ryškiau- 
siam grupės simboliui. Tai paaiškina, kodėl totemo atvaizdas 
laikomas dar sakralesniu už patį toteminį daiktą. Tam tikro ob- 
jekto pasirinkimas totemu tiesiog rodo, kad su tais daiktais gru- 

pė daugiausia susiduria. Australijos bendruomenėse gyvuliai 
yra dažnesni totemai negu augalai ar gamtos reiškiniai. Mat 
šios bendruomenės žvejoja ir medžioja; tad gyvulys „su jų gy- 
venimu labiau susijęs negu augalas“ (p. 266). Įdomus Durkhei- 
mo teorijos aspektas - kad objektai, kuriems suteikiama die- 
viškų savybių, tam tikru mastu yra pasirinkti, sutartiniai, nes 
jie patys nėra sakralumo šaltiniai. Bet kurie kitu atveju visiškai 
utilitarūs objektai gali įgyti sakralų pobūdį vien dėl jų sąsajos 
su dievybe. Taip Kristaus drabužis yra sakralus tiesiog dėl to, 
kad jis juo vilkėjo. Be to, daikto sakralios savybės nepriklauso 
nuo pradinio jo tapatumo: drabužį padalinus į skiautes kiek- 
viena jų bus tokia pat šventa kaip ir kita. Ši „užkrečiama“ sak- 
ralinio daikto savybė padeda paaiškinti apie totemą išsidėsčiu- 
sią klasifikacijos sistemą: sakralinės totemo savybės išsisklaido 
į išorę - į daiktus ar reiškinius, su kuriais jis turi tam tikrą ryšį; 
pavyzdžiui, maistas, kurį jis ėda, augalija, kuri jį supa, ir t. t. 

Galiausiai turime paaiškinti dievo sampratų išsirutulioji- 
mą iš išsklidusios religinės idėjos, glūdinčios totemizme. Iš 
tiesų esama tokių Australijos genčių, kurios turi pradinę die- 
vo sampratą. Pagrindiniai šios dievybės bruožai visuomet tie 
patys. Dievas yra nemirtinga būtybė, už kurią nėra svarbes- 
nių ir aukštesnių; jis laikomas tiek žmogaus, tiek gamtos kū- 
rėju. Tokio dievo idėja yra logiška totemizmo raida, „išreikš- 
ta tais pačiais principais, kuriais remiasi ir totemizmas“ 
(p. 327). Totemizmas skatina garbinti protėvius, tai tampa gen- 
ties narių religingumo šaltiniu. Gimstant vis naujoms kartoms, 
jie pradedami laikyti dievybėmis, turinčiomis aukščiausią die- 
vą, kuris yra visų kitų protėvis ir pačios genties kūrėjas. 

Tai primins, kad Durkheimas atkakliai teigė du savo reli- 
gijos apibrėžimo elementus: sakralinių simbolių ir objektų eg- 
zistavimą ir jų ryšį su konkrečia apeigų praktika, organizuo- 
ta bažnyčios. Kol kas ta teorija nustatė pirmojo, bet ne antrojo 
elemento šaltinį. Sakralumas, kaip visuomenės valdžios ko- 
pija, susijęs su dviem neatsiejamais moralės bruožais: atsida- 
vimu ir įsipareigojimu. Bet kaip jie įskiepijami grupės narių 
elgesiui? Tai aiškinama reguliariomis kolektyvinėmis apeigo- 
mis. Australijos bendruomenių gyvenimas vyksta ciklais, kur 
kaitaliojasi religinės apeigos ir utilitari veikla. Didžiausią metų 

dalį kiekviena gimininga grupė gyvena atskirai, atsidėjusi eko- 
nominiams tikslams. Bet tam tikrais apibrėžtais laiko tarpais 
skirtingų klanų nariai susirenka drauge dalyvauti religinėse 
apeigose. Šie socialinės veiklos etapai griežtai kontrastuoja 
vienas su kitu. Kasdieniame gyvenime - medžiojant, žvejo- 
jant ar renkant miško gėrybes — vyksta paprasta rutiniška veik- 
la; viešos apeigos, priešingai, yra labai intensyvios ir emocin- 
gos. Kaip tik apeiginiuose sambūriuose individas patiria 
didžiausią kolektyvo įtaką: jis nukeliamas į pasaulį, kuris dra- 
matiškai skiriasi nuo jo veiklos profaniniame, utilitariame eko- 
nominės gamybos pasaulyje. Per tokias apeigas sakrališku- 
mas sukuriamas ir atkuriamas; egzaltacijos apimtas „žmogus 
savęs nebeatpažįsta“ ir jaučiasi „valdomas ir nešamas tam tik- 
ros išorinės jėgos, kuri verčia jį mąstyti ir elgtis kitaip nei įpras- 
tu metu“(p. 249). Jis dalyvauja apeigose kaip sakralinė būty- 
bė, permainai padeda puošmenos, kuriomis jis apsikarsto, arba 
kaukės, kurias užsideda. Religiniai ritualai, įsisiūbavus ko- 
lektyvo entuziazmui, ir skatina naujoves, ir padeda atnaujinti 
tikėjimą jau gyvuojančiais įsitikinimais bei simboliais. Kadangi 
šį poreikį atsinaujinti patiria visos religijos, visur periodiškai 
ar pakartotinai vyksta apeigos. Kasdienėje socialinio gyveni- 
mo veikloje, kur žmonės užsiėmę utilitariomis užduotimis, 
vaikosi egoistinių interesų, kolektyvo galia individui darosi 
silpnesnė; religinės apeigos atgaivina ir palaiko kolektyvo ide- 
alus. Paprastose visuomenėse, kur tokie idealai yra socialinio 
glaudumo pamatas, kolektyvinės apeigos labiausiai palaiko 
grupės tęstinumą. 

Totemizme su apeigine veikla susiję įvairūs ritualai - jų 
aspektų aptinkama visose religijose. Durkheimas skyrė „po- 
zityviuosius“ ritualus nuo „negatyviųjų“. Pastarieji turi pa- 
laikyti sakralinės srities šventumą, jos išskirtinumą palyginti 
su profaninės veiklos pasauliu. Negatyvieji ritualai ar tabu 
yra užtvaros, kurios riboja ryši tarp sakrališkumo ir profaniš- 
kumo ir parengia individą įžengti į religinę sritį. Perėjimą iš 
vienos srities į kitą pažymi apsirengimas specialiais drabu- 
žiais ar pasidabinimas papuošalais, susilaikymas ar sunkūs 
išmėginimai, kuriuos reikia ištverti. Tačiau visi negatyvieji ri- 
tualai turi vieną teigiamą aspektą: jie pašventina individą taip, 

kad jis gali įeiti į sakralinę sritį. Tad ne visuomet tiksliai gali- 
ma atskirti negatyviuosius ritualus nuo pozityviųjų. Pastarieji 
sudaro ritualo šerdį ir yra priemonė pasiekti vienybei su die- 
viškumu. Australijos totemizme pozityvieji ritualai paprastai 
organizuoti dviem etapais. Pirmajame etape vyksta ritualai, 
kurių tikslas - garantuoti toteminių gyvulių ar augalų klestė- 
jimą. Po to formalūs ritualo veiksmai laikinai sustabdomi, nors 
religinio entuziazmo būsena išlieka stipri. Baigiamajame ce- 
remonialo etape dalis totemo rituališkai suvalgoma, giedamos 
giesmės šlovinant kadaise gyvenusių klano narių, tiek žmo- 
nių, tiek ne žmonių, žygdarbius. Ši praktika yra ankstyvoji 
aukojimo institucijos, būdingos labiau išsivysčiusioms religi- 
joms, pradžia. Aukojimas - vienijimosi su dieviškumu aktas, 
leidžiantis asmeniui įgauti sakralinių objekto savybių valgant 
jo kūną; kartu tai auka dievybei. 

Ritualas, kurį dažnai sudaro iš pažiūros nereikšmingi 
veiksmai, daro įtaką jo atlikėjams savo moraline galia; ji 
plaukia iš kolektyvinio įsitikinimų ir simbolių, kuriuos jis pa- 
deda sukurti, patvirtinimo. Durkheimas pabrėžia, kad mes ga- 
lime pastebėti šį reiškinį net religiniuose ritualuose, kurie 
vyksta nepaprastai sekuliarizuotose visuomenėse. Kai kurie 
žmonės, reguliariai lankantys krikščionių bažnyčią, gali gana 
skeptiškai žiūrėti į tam tikrų ritualų poveikį; bet jie vis vien 
tų ritualų laikosi, nes jaučia, kad tai neatskiriama nuo kolek- 
tyvo moralės patvirtinimo. 


„Štai kodėl paviršutiniška kritika, kuria kartais paprastas racio- 
nalizmas nederamai užsipuola ritualinius priesakus, apskritai ne- 
paveikia tikinčiojo: nes tikrasis religinės praktikos pateisinimas 
glūdi ne regimuose tiksluose, kurių ji siekia, o veikiau neregima- 
me poveikyje, kurį ji daro protui ir sielai...“ (p. 403). 


Dėl tų pačių priežasčių ritualai funkcionaliai yra lygiaver- 
čiai vienas kitam. Taip sakant, realaus elgesio požiūriu nesvar- 
bu, koks tai ritualas. Svarbu, ką jis padaro. Ir visi ritualai turi 
vieną svarbiausią funkciją - sustiprina grupės solidarumą. San- 
tuokai, kaip ir krikštui, gali būti pasitelkta daug tokių pat iš- 
orinių ritualų. 


71 


Be kontrastuojančių pozityviųjų ir negatyviųjų ritualų, 
Durkheimas išskiria dar ir trečią formą: „apvalantieji“ ritualai, 
kurie ypač susiję su gedulu. Kolektyvo poveikis tuose ritua- 
luose toks pat kaip ir kituose, bet grupės buvimo sužadinamų 
ir sustiprinamų jausmų turinys kitoks. Ča vyraujanti emocija — 
liūdesys ar gedėjimas; Australijos bendruomenėms gedėjimo 
apeigos sukelia tikrą „baugų sielvartą“. Iš tiesų „apvalantieji“ 
ritualai nėra kitas ritualų tipas greta pozityviųjų ir negatyvių- 
jų, nes jie patys turi ir negatyvių, ir pozityvių aspektų. Negaty- 
vūs apvalantieji ritualai yra įvairūs susilaikymai ir draudimai: 
pavyzdžiui, gedėtojui draudžiama tam tikrą laiką ištarti miru- 
siojo vardą ar privalu likti netoli tos vietos, kur įvyko mirtis, 
arba jis turi susilaikyti nuo įprastos ekonominės veiklos ir t. t. 
Pozityvūs apvalantieji ritualai - raudojimas, aimanavimas, sa- 
vęs sudarkymas ir vilkėjimas specialiais drabužiais. Laidojimo 
apeigos paskatina laikytis abiejų rūšių ritualų; sielvartaujantis 
žmogus, netekęs artimo, turi kai kurių ritualų laikytis ilgai, kar- 
tais net dauge! metų. Durkheimo teigimu, gedėjimas nėra spon- 
taniška sielvarto išraiška, nebent tada, kai ta mirtis paveikia 
asmeniškai; gedėjimas yra grupės skirta pareiga. Socialinė ge- 
dėjimo funkcija - sutelkti grupę drauge, kai jos solidarumui, 
netekus vieno nario, gresia pavojus. Grupė vėl patvirtina savo 
pastovumą individo gyvybės trapumo akivaizdoje; tie, kuriuos 
mirtis paveikė labiausiai, patraukiami į bendruomenės centrą, 
kitaip jie galėtų jausti didžiausią paskatą bendruomenę atmes- 
ti. Ilgalaikiai gedėjimo ritualai, kurių turi laikytis artimojo ne- 
tekęs žmogus, panašiai verčia asmeninius jausmus išreikšti vie- 
ša forma, taip susiejant asmeninę patirtį su grupės tradicijomis: 
„galiausiai žmogus liaujasi gedėjęs, bet daro tai dėl paties ge- 
dėjimo“ (p. 448). 

Esminė Durkheimo „Elementariose formose“ išdėstytos re- 
ligijos teorijos dalis yra tezė, kad, jo žodžiais tariant, „nėra to- 
kios religijos, kuri būtų klaidinga“. Pateisinimai, kuriuos tikin- 
tieji pateikia aiškindami, kodėl jie tiki tuo, kuo tiki, gali būti 
klaidingi, bet visos religijos išreiškia jas sukeliančios socialinės 
realybės sąlygas. 

„Religiniai įsitikinimai ir praktikos, be abejonės, kartais atrodo 
trikdantys, ir ima pagunda priskirti juos tam tikrai giliai įsišak- 
nijusiai klaidai. Bet reikia žinoti, kaip prasiskverbti pro simbolį 
iki realybės, kurią jis išreiškia ir kuriai suteikia prasmę“ (p. 14). 


Ta ir stengėsi įgyvendinti Durkheimas savo pažinimo teori- 
joje, mėgindamas rasti pagrindinių pažinimo kategorijų išta- 
kas socialinėje patirtyje. Pati sąvoka „kategorija“ ar „klasė“, 
kaip turėjo parodyti primityvios klasifikacijos teorija, kyla iš 
visuomenės: „tų pirmųjų loginių sistemų vieningumas kyla iš 
visuomenės vieningumo“ (p. 170). Tai nereiškia, kad gamtos 
suvokimą visiškai nulemia visuomenės organizacija. Kategori- 
zacijos sistemos, išplėtotos aplink totemą, priklauso nuo tam 
tikrų biologiškai duotų jutimo gebėjimų: taigi toteminėse kla- 
sifikacijose naktis yra kartu su juodąja kakadu, saulė - kartu 
su baltąja kakadu arba toteminis gyvūnas — su tuo, ką jis ėda. 
Tačiau gebėti atskirti tokius panašumus ir bendrus bruožus yra 
kas kita negu suvokti objektų kategoriją. Juntamasis indėlis, 
kuris yra mūsų pasaulio patyrimas, sudarytas iš neaiškių ir pa- 
slankių vaizdų; o „kategorijos“ idėja susijusi su aiškių loginių 
prieštarų ir dichotomijų sudarymu. Kategorijos sąvoka nėra bū- 
dinga žmogaus proto savybė; lygiai kaip nėra ir konkrečios lai- 
ko, erdvės ar priežastingumo kategorijos, kaip manė Kantas. 
Durkheimo žodžiais tariant, tas supratimas „egzistuoja indivi- 
dualioje sąmonėje numanomai, užslėptai“: individas gyvena lai- 
ke ir erdvėje ir reaguoja į reiškinių nenutrūkstamumą. Bet tai 
kas kita nei suvokti erdvės, laiko ar priežastingumo konceptus. 
Konceptai nėra kaip patirtys - skirtingos, kiekvienam indivi- 
dui kitokios; jie yra bendri grupės nariams ir todėl privalo pir- 
miausia būti išvesti iš kolektyvo gyvenimo bruožų. Veiksmin- 
gos priežasties sąvoka kyla iš kolektyvo ar dieviškos jėgos 
veikimo. Laiko ir jo padalijimo į mažesnius vienetus idėja kyla 
iš periodiško apeigų vyksmo; erdvės - iš genties užimamos te- 
ritorijos. Pastarąją gali iliustruoti faktas, kad Australijos ben- 
druomenėse erdvė suvokiama kaip milžiniškas ratas, atspin- 
dintis stovyklavietės formą; ir perorganizuotas abstraktus 
erdvės padalijimas tiksliai atspindi bendruomenės rato pada- 
lijimą į klano teritorijas. Vadinasi, visuomenė yra objektyvios 

idėjos šaltinis, nes jos lygmuo atsietas nuo individualių patir- 
čių ir įnorių. Savo ruožtu objektyvios idėjos pobūdis glaudžiai 
susijęs su tiesa, kuri suvokiama kaip nepriklausoma nuo indi- 
vidualios valios. Tiesos idėja nuo tada tapo esminė mokslui ir 
sekuliarizuotos pasaulėžiūros evoliucijai. 

„Elementariose formose“ Durkheimas tiesiogiai nesistengė 
atsekti pokyčių, kuriuos religija patiria kartu su socialine rai- 
da. Svarbu susieti jo pastabas, pareikštas šio veikalo pabaigoje, 
su bendromis pažiūromis į šiuolaikinės socialinės tvarkos po- 
būdį, kurį bendrais bruožais esu nusakęs. 


„Religijoje esama kažko amžino (rašė jis savo studijos pabaigo- 
je. - Aut. past.), kas padeda išlikti visiems ypatingiems simbo- 
liams, į kuriuos sėkmingai įsivyniojusi religinė mintis. Negali būti 
visuomenės, kuri nejaustų poreikio palaikyti ir vis periodiškai pa- 
tvirtinti kolektyvinius jausmus ir idėjas, suteikiančias jai vienin- 
gumo ir individualumo“ (p. 474—475). 


Žvelgiant į kiekvieną tokį teiginį atskirai, galima pamanyti, 
kad Durkheimas atsisakė nuomonės, jog šiuolaikinės visuome- 
nės moralės įstatymai privalo ryškiai skirtis nuo ankstesnės vi- 
suomenės moralės įstatymų. Bet tai, be abejo, būtų klaidingas 
supratimas. Jei religija kaip socialinis reiškinys turi kažką am- 
žina, tai nėra tradicinių religinių sistemų dievai. Išliekantys re- 
ligijos elementai būtinai susiję su bet kurių socialinių santykių 
morale ir pranašumu visuomenės, kuri yra tarsi visko, kas žmo- 
gų daro žmonišką, versmė. Durheimas dar sykį energingai 
pakartoja frazę, kad „senieji dievai sensta arba jau yra mirę“. 
Comte'as buvo neteisus manydamas, kad „senieji istoriniai su- 
venyrai gali būti dirbtinai atgaivinti“ (p. 475). Religija turi du 
esminius suvokimo komponentus: viena vertus, pateikia mo- 
ralinius idealus ir moralinį reguliavimą; kita vertus, sukuria 
pažinimo sistemą, pagal kurią galima konceptualiai suprasti 
pasaulį. Pirmojo komponento branduoliu tampa moralinio in- 
dividualizmo idealai. Antrasis vis labiau viršta mokslo dalimi. 
Mokslinė mintis įgauna bruožų, kurių nebuvo religijos kosmo- 
logijoje, tarp jų ir sisteminį empirinį metodą bei kritikos dva- 
sią; bet mokslo nuodugniai parengtos sąvokos kyla iš religi- 

nių vaizdinių ir išsirutulioja iš jų nuoseklia linija. Kiek religija 
susijusi su elgesiu ir jo moraliniu pagrindu, mokslas negali jos 
atstoti. Bet kritinė ir racionalistinė dvasia, kuri ima vyrauti 
moksle, neišvengiamai įsiskverbia ir į bendrą moralės sritį. Nuo 
tada „tikėjimas daugiau nebeviešpatauja taip kaip anksčiau idė- 
jų sistemai, kurią galime toliau tebevadinti religija. Prieš jį su- 
kyla konkuruojanti galia, kuri, iš jo kilusi, paskui pajungia jį 
savo kritikai ir kontrolei“ (p. 479). 


6. KRITINIAI KOMENTARAI 


Iki šiol mėginęs pateikti Durkheimo darbų apžvalgą, dabar pa- 
sistengsiu išdėstyti glaustą, bet apibendrintą jų kritiką. Rem- 
siuosi keturiomis pagrindinėmis knygomis, išspausdintomis 
Durkheimui dar esant gyvam: „Darbo pasidalijimas“, „Taisyk- 
lės“, „Savižudybė“ ir „Elementarios formos“. Nors tai tik dalis 
daug didesnių darbų, su kuriais jos susijusios, ši dalis pati svar- 
biausia, joje sutelktos idėjos gyvos ir kituose jo veikaluose. 
„Elementarios formos“ buvo parašytos vos prasidėjus mo- 
derniosios antropologijos raidai, tad nenuostabu, kad empiri- 
nis darbo pagrindas šiandien atrodo abejotinas'. Durkheimas 
socialiniams tyrimams pasirinko Australijos totemizmą, kuris, 
jo įsitikinimu, būdamas paprasčiausias žinomas religinės sis- 
temos tipas, paaiškins pagrindinius religijos elementus. Tačiau 
vėlesni tyrinėjimai rodo, kad genčių, gyvenančių Vidurio Aust- 
ralijoje, totemizmas, kuriuo Durkheimas rėmėsi plačiausiai, iš- 
vis nėra tipiškas Australijos totemizmas, jau nekalbant apie to- 
temines sistemas kituose pasaulio kraštuose. Kai kurie Vidurio 
Australijos totemizmo bruožai, kuriuos Durkheimas laikė ypa- 
tingai svarbiais, pavyzdžiui, reguliari apeiginė veikla, taip pat 
neegzistuoja arba egzistuoja visai kitokia forma kur nors kitur. 
Be to, dauguma antropologų šiandien jau nebemano, kad tote- 
mizmas yra religijos forma, o žvelgia į jį kaip į ritualo ir gimi- 
nės organizavimo formą, kuri gali gyvuoti kartu su daugybe 
religinių institucijų. Šios pastabos kenkia Durkheimo argumen- 
tams, nors nebūtinai visiškai juos kompromituoja. Tačiau yra 
dar viena empirinė aplinkybė, turinti tiesioginę reikšmę pagrin- 
dinėms jo religijos teorijos idėjoms. Durkheimo religijos api- 
brėžimas priklauso nuo atskirų ir priešingų sferų - sakralinės 
ir profaninės - poliariškumo. Nors šį poliariškumą galima aiš- 
kiai įžvelgti tam tikrose religinėse sistemose, ypač judėjiškos- 
krikščioniškos kilmės, jis jokiu būdu nėra visuotinis. Priešin- 

gai, rodos, Durkheimo skiriamas sakrališkumas ir profanišku- 
mas kasdieniame elgesyje dažniausiai susilieja. 

Vargu ar reikia pabrėžti šio vėlesnio punkto svarbą. Pri- 
eidamas išvadą, kad sakralinis ir profaninis pasaulis yra vi- 
suotinai atskirti, Durkheimas tikėjo pagrindęs savo morali- 
nio autoriteto teoriją. Dvilypį moralės pobūdį - suvaržymą ir 
patenkinimą, manoma, iliustruoja sakralinio ir profaninio pa- 
saulio dichotomija ir homo duplex idėja. Be to, sakralinio ir pro- 
faninio skyrimas kaip esminis Durkheimo religijos apibrėži- 
mo punktas taikomas norint įrodyti, kad religija neturi nieko 
bendra su dievų ir dvasių egzistavimu. Tai savo ruožtu gyvy- 
biškai svarbu tezei, kad religija vienu ar kitu pavidalu priva- 
lo išlikti visose visuomenėse: t.y. kad moralinis individualiz- 
mas yra religijos forma. 

Kartais kritikai sakydavo, kad Durkheimo religijos teorija 
neatsižvelgia į pokyčius, ji pirmiausia sutelkta į religijos funk- 
cijas palaikyti socialinę sanglaudą. Vargu ar tokia formuluo- 
tė tiksli. Jo darbas apie religiją dera su nuosekliu susidomėji- 
mu kontrastais - ir perimamumu - tarp tradicinių visuomenės 
tipų ir šiuolaikinės industrinės visuomenės. Be to, kolektyvi- 
nės religinės apeigos yra ne tik priemonė patvirtinti jau pri- 
imtiems įsitikinimams ir simboliams, tai ir naujų sukūrimo 
šaltinis. Jau minėjome, kad daug kuo ginčytina tai, kaip Durk- 
heimas siejo religiją ir socialinius pokyčius. Jo evoliucinės 
schemos prielaidos šiandien atrodo naivios. Totemizmas pa- 
sirinktas kaip paprasčiausia žinoma religijos forma, gyvuo- 
janti paprasčiausioje žinomoje visuomenėje; ir manoma, kad 
ten aptinkami įsitikinimai ir praktikos atskleidžia religiją, ap- 
nuogintą iki šaknų. Bet kiekviena iš šių prielaidų ginčytina. 
Nebūtinai paprasčiausia religija bus paprasčiausioje visuome- 
nėje, tolesni įrodymai šios idėjos nepalaiko. Tik tuomet, jei da- 
roma prielaida, kad vykstant tolesniems socialiniams poky- 
čiams esminis institucijos branduolys lieka nepakitęs, galima 
manyti, kad sudėtingą socialinę sistemą geriausiai nušviečia 
pačių primityviausių bendruomenių studijos. Tačiau egzistuoja 
dar fundamentalesnė idėja, kuri susieja svarbiuosius Durk- 
heimo sociologinius apmąstymus. Religijos teorijos pagrindi- 
mas labai paprastos struktūros visuomene, kur klanas yra di- 

džiausias padalinys ir kur nėra ryškių religinių vadovų ar val- 
dininkų, sustiprino aiškią Durkheimo tendenciją kalbėti apie 
„Visuomenę“ kaip apie vienarūšę, homogenišką visybę. Vi- 
suose Durkheimo veikaluose niekur nesusiduriama su galimy- 
be, kad religiniai įsitikinimai yra ideologijos, padedančios įtei- 
sinti vienų grupių viešpatavimą kitoms. Maxo Weberio veikalų 
apie religijos sociologiją mintis, kad religiniai įsitikinimai įtei- 
sina atskiros grupės interesus, visiškai neiškyla Durkheimo re- 
ligijos teorijoje. 

Ryškų kontrastą pamatysime palyginę Durkheimo požiū- 
rį į religiją ir religijos aptarimą Feuerbacho ir Marxo raštuose. 
Feuerbacho religijos teorija turi bendrų bruožų su Durkhei- 
mo. Feuerbachui religija yra garbinimas vertybių, kurias su- 
kūrė žmonių visuomenė. Bet kartu religija yra žmonių susve- 
timėjimo išraiška, barjeras, neleidžiantis įgyvendinti idealų, 
kurie perkeliami į mistinę sritį. Marxui, žinoma, religija atro- 
do priemonė vyrauti nesimetriškiems klasių interesams. Ta- 
čiau abiem atvejais laikomasi nuomonės, kad religinės verty- 
bės įkūnija mistifikuotus idealus, kuriuos galima įgyvendinti 
tik socialine kritika. Kad ir kokia svari ši koncepcija, ji reika- 
lauja rimtos polemikos. Durkheimas išvis jos nesvarstė. Nuo 
pat pradžių jis užkirto kelią tokiems svarstymams, teigdamas, 
kad „religija negali būti klaidinga“, nes ji išreiškia socialinės 
tikrovės aspektus ir atitinka tam tikrus funkcinius poreikius. 
Bet religinių įsitikinimų sistema gali sietis su galios ir turto 
nelygybę įteisinančios visuomenės „poreikiais“, kuriems ji tuo 
būdu pritaria. 

Trumpai atsigręšiu į pažinimo teoriją, kurią Durkheimas 
išsamiai išdėstė savo religijos sociologijos kontekste. Nedau- 
gelis jo raštų aspektų turėjo didesnį poveikį toliau formuo- 
jant modernią socialinę mintį. Teiginys, kad pažinimo moda- 
lumai (formos) atsirado iš simbolinės objektų klasifikacijos, 
yra vienas iš svarbių šiuolaikinio struktūralizmo šaltinių. Ta- 
čiau Durkheimo pastangos „sociologizuoti“ Kantą yra aiškiai 
netobulos. Durkheimas teigia, kad mąstymo kategorijos kyla 
iš kolektyvo organizacijos, kad laiko idėja įgyta iš „socialinio 
laiko“, erdvės idėja — iš „socialinės erdvės“ ir t.t. Bet Kanto 
sekėjai paprasčiausiai atsakytų, kad socialinio laiko ir sociali- 

nės erdvės pripažinimas jau iš anksto rodo išmanymą to, kas 
ketinama paaiškinti; negalėtum suvokti laiko ar erdvės, jei ne- 
turėtum gebėjimo organizuoti patirtį jų atžvilgiu. Kad ir ką 
manytume apie pačią Kanto filosofiją, Durkheimo teorija ne- 
suduoda jai kontrasmūgio. 

Kaip kartais pažymima, kad Durkheimo religijos teorija ne- 
aptaria religijos įtakos socialiniams pokyčiams, taip dažnai 
teigiama, kad jo religijos interpretacija - ir dar labiau jo socio- 
logija - nepaiso socialinio konflikto reiškinio. Bet iš tikrųjų 
yra ne taip. Durkheimas buvo labai susirūpinęs tuomet Euro- 
pa paveikusiu sąmyšiu. Bet jis visuomet buvo linkęs konflik- 
tą suvokti veikiau kaip prieštarą tarp individo ir kolektyvo, 
negu tarp viešpataujančių ir pavergtų grupių interesų. Kai 
Durkheimas kalbėdavo apie „interesus“, daugiausia tai dary- 
davo egoizmo ir altruizmo konfrontacijos kontekste: indivi- 
do interesai konfliktuoja su socialinės bendruomenės intere- 
sais. Jam svetimas požiūris, kad visuomenė - sistema grupių, 
tarp kurių tvyro nuolatinė įtampa, jis laiko visuomenes su- 
vienytomis visybėmis (nepaisant to, ar tokios vienybės pama- 
tas yra mechaninis, ar organinis solidarumas). Konfliktas ar 
grupių interesų pasidalijimas suprantamas tik kaip pereina- 
masis socialinės raidos etapas, kai laikinai sutrikęs funkcijų 
paskirstymas. Durkheimo darbuose moralinės normos ir reli- 
giniai priesakai aptariami taip, tarsi visuomenės nariai pajėg- 
tų juos aiškintis tik vienu būdu. Bet simbolių ir normų rinki- 
nys, pavyzdžiui, krikščioniškos dogmos, gali būti ir dažnai 
būna interpretuojamas įvairiai ir net priešingai, lyg jos sietų- 
si su skirtingų interesų grupių kova. 

Panašiai galima komentuoti Durkheimo moralinės prieder- 
mės ar disciplinos teoriją. Kaip jau minėjau ankstesniame sky- 
riuje, savo vėlesniuose darbuose šia tema Durkheimas mini 
dvi „sankcijos“ prasmes: vienos susijusios su moraliniais reiš- 
kiniais ir jas sudaro tipiški socialinių sankcijų atvejai, kitos 
susijusios su gamtos reiškiniais. Privalomas moralinio elge- 
sio pobūdis kyla iš dviejų neatsiejamų elementų - pagarbos ir 
savęs suvaržymo, kuriuos skatina moralės kodeksas. O natū- 
ralūs apribojimai arba „praktinės sankcijos“ turi pasekmes, 
kurios „automatiškai“ išplaukia iš paties veiksmo. Šis skirtu- 

mas įdomus ir svarbus, bet užglaisto vieną labai reikšmingą 
abudu tipus skiriantį požymį, kurį galėjo lengvai atskleisti. 
Praktinės sankcijos paveikia nepriklausomai nuo to, kaip jų 
nepaisantieji apibrėžia savo veiksmo pobūdį. Kitaip veikia mo- 
ralinės sankcijos, kur moralės normų prasmės ir į jas orien- 
tuotų veiksmų interpretacija gali sukelti nesutarimų tarp in- 
dividų ar grupių. Taigi asmuo gali būti stipriai įsipareigojęs 
idealas dabar apibrėžiamas ir suprantamas iškreiptai arba su- 
menkintai. Tokia situacija dažnai būdinga sektantiškiems ar 
opoziciniams religiniams ir politiniams judėjimams. Tam tik- 
romis aplinkybėmis moralinės sankcijos gali veikti gerokai 
„Utilitariau“ kur kas daugiau gyventojų ir ilgesnį laiką, negu 
Durkheimas buvo pasirengęs pripažinti. Taip sakant, viešpa- 
taujantis moralės kodeksas, jei jo nebus laikomasi, gali kelti 
grėsmę būti nubaustam, bet ne kaip teisėta „moralė“, nes jis 
neturi elgesiui moraliai saistančios galios. Durkheimui tai ne- 
išvengiamai atrodė „demoralizacija“ arba anomija; bet teisin- 
giau bus laikyti tai tam tikrų grupių ir jų interesų, kuriuos jos 
nori įteisinti prieš kitus, viešpatavimo atspindžiu. 
Durkheimo vartojama anomijos sąvoka dažnai sulieja dvi 
atskiras prasmes, kodėl žmogiški tikslai ar aspiracijos gali būti 
„neįgyvendinami“. Viena prasmė - kad poreikiai neturi vidi- 
nių ribų ar „lubų“. Kita prasmė - kad siekiai negali būti įgy- 
vendinti apibrėžtoje socialinėje aplinkoje ar esamoje visuome- 
nėje, nes šios visuomenės socialinė struktūra tam užkerta kelią. 
Skirtumas svarbus. Kiek autorius akcentuoja pastarąjį požiūrį 
labiau nei pirmąjį, jo analizė pabrėžia socialinės raidos kelia- 
mą įtampą ir prieštaravimus, taip pat jų tiesiogiai skatinamas 
tolesnes socialines permainas. Kiek akcentuojamas pirmasis 
požiūris, tiek, priešingai, pabrėžiama vidinė prieštara tarp žmo- 
gaus ir visuomenės, kad moralinės normos turi apriboti žmo- 
giškus troškimus, kurie nežino saiko. Naujausia literatūra, ku- 
rioje anomijos sąvoka perimta iš Durkheimo ir kitų autorių 
išplėtota, patvirtina, kad ji gali būti suvokta skirtingai. Kai kas 
vartoja „anomijos“ sąvoką „normų nebuvimo“ reikšme ir taip 
linksta prie pirmosios interpretacijos; remiantis tokiu požiū- 
riu, socialinis konfliktas yra neišbaigto moralinio sutarimo re- 

zultatas ir reikia atsekti „nukrypimo“ priežastis - „nepakan- 
kamą socializaciją“ ar neišbaigtą moralinį vystymąsi. Kitiems, 
atvirkščiai, „anomija“ reiškia veikiau „normatyvinę įtampą“ ne- 
gu „normų nebuvimą“: t.y. situaciją, kur grupės narių priim- 
tos moralinės vertybės ar normos nesuderintos su galimybė- 
mis įgyvendinti įtvirtintus tikslus?. 

„Darbo pasidalijime“ yra abu anomijos idėjos variantai, ir 
nors vėlesniuose savo darbuose Durkheimas stengėsi įveikti 
keblumus, kurie dėl to apsunkino jo modernios industrinės 
visuomenės iškilimo analizę, jam nepavyko to padaryti. Prie- 
žastis, be abejo, iš dalies yra jo sukurtos darbo pasidalijimo 
teorijos ribotumas. Darbo pasidalijimas laikomas solidarumo 
šaltiniu; jeigu darbo pasidalijimas sukelia konfliktą, vadina- 
si, arba visuomenė išgyvena pereinamąjį laikotarpį, arba čia 
kaltos esamos socialinės tvarkos patologinės sąlygos. Ši tezė 
savo ruožtu grindžiama biologine analogija, dažnai taikoma 
„Darbo pasidalijime“. Paprastesnės visuomenės lyginamos su 
paprastais organizmais, sudėtingesnės - su sudėtinga orga- 
nine vienove, kurioje kūno dalys funkcionaliai susijusios kaip 
integrali sistema. Darbo pasidalijimo plėtros „normali forma“ 
laikoma panašia į organizmo funkcijų pasiskirstymą. Taigi ne- 
lieka vietos idėjai, kad darbo pasidalijimas pažangesnėse vi- 
suomenėse iškelia aikštėn sistemą grupių ar klasių, tarp ku- 
rių kyla įtampa dėl skirtingų interesų. Durkheimas teigė, kad 
darbo pasidalijimas „spontaniškai“ sukuria solidarumą - tiek, 
kiek „išorinė“ nelygybė pašalinta ir profesinių grupių santy- 
kiai moraliai sureguliuoti. Štai kodėl jis neteikė daug reikšmės 
veiksniams, kurie sukliudytų panaikinti išorinę nelygybę: 
švelniai spustelėjus valstybei, tokia nelygybė išnyks savaime, 
kai saugiai įsitvirtins organinis solidarumas. 

Durkheimo nuomonė apie šiuolaikinę valstybę ir profesi- 
nių sąjungų paskirtį, kurią jos turi atlikti dabartinėje visuo- 
menėje, atspindi jo darbo pasidalijimo teorijos trūkumus. 
Durkheimui valstybė pirmiausia yra moralinė institucija, ku- 
ri sutelkia platesnės socialinės bendruomenės vertybes, aiš- 
kiai iškeldama jas į dėmesio centrą, o to negalėtų padaryti vi- 
sa bendruomenė. Vėl remiamasi biologine paralele: valstybė 
yra „smegenys“ - mechanizmas, koordinuojantis socialinio or- 

ganizmo veiklą. „Profesinėje etikoje ir pilietinėje moralėje“, 
kurioje visapusiškai aptariama valstybė, net nesvarstomas tei- 
ginys, kad jos institucijos veikia, idant apsaugotų esamus 
viešpatavimo ir pavaldumo santykius; Durkheimui savaime 
suprantama, kad valstybė, bent jau esant „normaliam“ orga- 
niniam solidarumui, atstovauja gyventojų daugumos intere- 
sams. Tas faktas, kad Vakarų visuomenėse korporacijos neiš- 
sivystė taip, kaip tikėjosi Durkheimas, rodo nuolatinį darbo 
pasidalijimo konfliktiškumą. Profesinės sąjungos liko veikiau 
„konflikto organizacijomis“ negu moralinėmis sąjungomis, 
kaip įsivaizdavo Durkheimas, pagrindinė jėga reguliuoti san- 
tykiams tarp sąjungų ir darbdavių tebelieka streikas. Kaip pa- 
stebėjo Georges'as Friedmannas, jeigu Durkheimas gyventų 
šiandien, jis „būtų priverstas daugumą šiuolaikinės visuome- 
nės darbo formų, tiek pramonėje, tiek administravime, laiky- 
ti „nenormaliomis“...“?. 

Durkheimas pripažino, kad valstybės valdžia gali tapti au- 
tokratinė, tad reikalingos profesinės sąjungos, įsiterpiančios 
tarp valstybės ir individo. Bet jo demokratijos koncepcija pra- 
tęsia jo modernios valstybės analizę ir atspindi jos trūkumus. 
Demokratijai rūpi, kad tarp gyventojų ir jų valdžios būtų glau- 
dus kontaktas. Demokratinei visuomenei būdingos dvi pagrin- 
dinės faktų grupės visai nepatenka į jo demokratijos idėjos lau- 
ką. Viena atspindi pažiūrą, kad demokratinė tvarka rūpinasi 
išreikšti grupių interesus; kita - kad demokratijoje tie, kuriuos 
valdo politinė valdžia, gali tam tikru būdu tiesiogiai paveikti 
valdymą. Pirmajai pažiūrai tikrai trukdo anksčiau pabrėžtas 
momentas: kad nepripažįstama šiuolaikinei visuomenės tvar- 
kai būdinga nuolatinė interesų opozicija; valstybė išreiškia vi- 
so kolektyvo interesus. Antrąją pažiūrą Durkheimas aiškiai nu- 
rašo kaip nesvarbią sudėtingai moderniai visuomenei. Šiandien 
gyventojų dauguma gali neturėti jokių galimybių nei dalyvau- 
ti valstybės reikaluose, nei daryti betarpišką įtaką priimant 
sprendimus, kuriems ji turi paklusti. Bet galima pagrįstai pa- 
prieštarauti, kad nereikėtų taip lengvai atsisakyti „dalyvavimo 
demokratijos“ idėjos,- nors jos įgyvendinimas gali pareikalau- 
ti kur kas didesnių visuomenės institucijų permainų negu tos, 
kurias Durkheimas numatė kaip trokštamas ir būtinas*. 

Durkheimas buvo tikrai teisus atribodamas socialistų dok- 
trinas, kurios plūstelėjo XVIII a. pabaigoje, nuo Platono, Mo- 
re'o ir kitų ankstesnių mąstytojų rūpestingai sukurtų utopijų. 
Bet tai nebuvo itin originali mintis - ją įtikinamai suformula- 
vo Marxas, savo politinę teoriją atskirdamas nuo įvairių tipų 
„utopinio socializmo“. Ginčijamas klausimas - ar patikima, 
ar ne manyti, kad socialistinės idėjos labiausiai susijusios su 
modernios ekonomikos reguliavimo poreikiu; o susidomėji- 
mas klasinio viešpatavimo sistemos įveikimu ne toks svarbus. 
Trumpas atsakymas toks: tai nepatikima. Durkheimo patei- 
kiama socialistų pažiūrų analizė bus tik tuomet įtikinama, jei- 
gu sutiksime su jo darbo pasidalijimo teorija, kuri yra jos pa- 
grindas. Durkheimo pastangos dar kartą apibūdinti socializmą 
savo terminais būdingos jo argumentavimo stiliui. Darbo pa- 
sidalijimas, jeigu jis moraliai sureguliuotas, sukuria socialinį 
solidarumą. Socializmas išreiškia tokio reguliavimo poreikio 
suvokimą; bet socialistų doktrinos siūlo ir esminių permainų, 
tarp jų ir darbo pasidalijimo transcendavimą kaip būdą pa- 
daryti klasinį viešpatavimą nebereikalingą. Kadangi pastarieji 
bruožai neatitinka Durkheimo diagnozės apie socialines per- 
mainas, kurių reikalauja šiuolaikinė visuomenė, jie laikomi 
ne tik nesusijusiais su reguliavimo problema, bet šalutiniais, 
svetimais pačiam „socializmo“ apibrėžimui. Ryškiausios so- 
cializmo doktrinos nebuvo pirmiausia susijusios su ekono- 
mikos reguliavimu siekiant ekonominių tikslų, kaip manė 
Durkheimas. Šiuo atžvilgiu jis įspraudė socializmo teorijas į 
konceptualią nišą, kurią joms buvo parengęs. Numatydamas 
kapitalizmo žlugimą, Marxas, pavyzdžiui, skelbė, kad bus 
įveiktas tiek klasinis dominavimas, tiek žmogaus gyvenimo 
pajungimas ekonominiams tikslams. 

Savo darbuose Durkheimas rūpinosi atskirti „normą“ nuo 
„patologijos“ šiuolaikiniame socialiniame pasaulyje. Toks rū- 
pestis susieja jo organinio solidarumo analizę su daug abst- 
raktesniu etinės filosofijos apsvarstymu. Jis buvo įsitikinęs, 
kad nėra prasmės stengtis įtvirtinti etinius priesakus atskirai 
nuo skirtingo tipo visuomenėse veikiančių moralinių taisyk- 
lių konteksto. Bet išplėtojo šią savo idėją dviem kiek skirtin- 
gais būdais. Kartais jis tiktai teigė, kad lyginamoji mokslinė 

skirtingų moralės formų studija turi sudaryti materialų pa- 
grindą etikos filosofijai. Tai reikštų, jog etinė filosofija negali 
laikytis nuošalyje nuo empirinių moralinio elgesio studijų, bet 
vis dėlto pripažintų fakto ir vertybės dualizmą: tokia filosofi- 
ja negali būti tiesiogiai išvesta iš lyginamosios sociologijos. 
Vis dėlto dažniau Durkheimas buvo linkęs teigti, kad socio- 
loginė analizė gali nutiesti tiltą tarp atskirtų fakto ir vertybės, 
parodydama, kad tai, kas tam tikram visuomenės tipui norma- 
lu, turi jam pozityvią moralinę vertę. Tačiau nė vienas požiū- 
ris nėra labai įtikinantis ar gerai suformuluotas filosofiškai. 
Jei sutiksime su fakto ir vertybės dualizmu, jokia lyginamoji 
empirinė medžiaga, kad ir kokia sisteminga ji būtų, neišspręs 
problemos, kaip mes turėtume elgtis. Idėja, kad sociologija 
gali įgyvendinti panašias užduotis kaip medicina - diagno- 
zuoti socialinio organizmo ligas, vargu ar pateikia, kaip ma- 
nė Durkheimas, priemonių peržengti filosofiniam teiginiui apie 
fakto ir vertybės dichotomiją. Pagal Durkheimą, sociologija gali 
moksliškai diagnozuoti socialinę patologiją, kaip medicina — 
fizinę ligą. Bet tradicinio filosofinio požiūrio gynėjas tiesiog at- 
sakytų, kad medicina iš tiesų neįstengia empirinio mokslo me- 
todais nustatyti, kas yra „liga“; sveikatos ir patologijos normos 
siejasi su vertybėmis, kurias medicinos mokslas ne pagrindžia, 
bet tampa tik priemone pasiekti joms kaip tikslams. 

Vienas iš pagrindinių Durkheimo argumentų, kodėl socio- 
logiją reikia skirti nuo kitų socialinės teorijos ar socialinės fi- 
losofijos (pavyzdžiui, socializmo) srovių, buvo tas, kad mokslo 
pažanga yra lėta ir fragmentiška. Didieji socializmo mąstyto- 
jai norėjo įtvirtinti bendrą socialinių pokyčių schemą, kurios 
reikalavimai pranoksta tai, kas yra socialinio gyvenimo tik- 
rovė. Sociologija, teigė Durkheimas, privalo būti santūresnė 
ir atsargesnė rekomenduodama praktines reformas, kaip ir pri- 
dera mokslui. Tai irgi buvo pradžia šiokio tokio jo kritinio 
požiūrio į darbus tų, kuriuos jis laikė savo pirmtakais socio- 
logijoje,- Comte'o ir Spencerio; jie kalbėjo apie reikalavimą su- 
kurti visuomenės mokslą, bet jų veikalai aprėpė kur kas pla- 
čiau, negu būtų buvę tuomet, jeigu jiems būtų tikrai rūpėję 
išsamiai empiriškai pagrįsti savo teorijas. Tačiau Durkheimo 
darbams tikrai būdingas tas pats prieštaravimas, kurį jis priki- 

šo kitiems. Jis tiek pat kaip jie buvo linkęs skelbti tarsi moksliš- 
kai įrodytas teorijas, kurios atitiko jo paties moralinius ir poli- 
tinius tikslus. Prie tokių atvejų priskirtina ir tezė, kad darbo 
pasidalijimas yra natūraliai harmoningas ar kad šiuolaikinėje 
visuomenėje turėtų iškilti naujos profesinių sąjungų formos. 

„Savižudybė“ labiau nei bet kuris kitas darbas Durkheimo 
buvo rašyta norint konkrečiai parodyti savo sociologinio me- 
todo sampratos principus. Todėl pabaigoje, regis, derėtų ap- 
svarstyti kai kuriuos Durkheimo savižudybės teorijos trūku- 
mus žvelgiant iš nūdienos perspektyvos. Glaustumo dėlei 
išryškinsiu tokius punktus, kurie didėjančios svarbos tvarka 
reikšmingi jo sociologinio metodo sampratos įvertinimui: kaip 
Durkheimas atmeta nesocialinių veiksnių įtaką savižudybei; 
kaip jis remiasi oficialia savižudybių statistika, kad patvirtin- 
tų savo hipotezę dokumentais; kaip jis aiškina savižudybių 
priežastis. 

Veikalo „Savižudybė“ pradžioje Durkheimas stengėsi pa- 
rodyti, kad „nesocialiniai“ veiksniai, tokie kaip klimatas, ra- 
sė ir t.t., savižudybių paplitimui neturi įtakos. Jis taip darė 
apsvarstydamas juos kiekvieną atskirai, kaip dalį „atmetimo 
įrodymo“. Anot Durkheimo, nematyti savižudybių skaičiaus 
sąryšio su bet kuriuo iš tokių veiksnių; taigi savižudybių pa- 
plitimą galima paaiškinti tik socialine įtaka. Kaip nurodė dau- 
gelis kritikų, toks Durkheimo sprendimas nepagrįstas*. Dau- 
giausia, ką Durkheimas gali manyti įrodęs, - tai, kad nė vienas 
toks nesocialinis reiškinys nepadeda paaiškinti pastebėto sa- 
vižudybių paplitimo skirtumo; jo analizė neparodo, kad šie 
reiškiniai neturi įtakos savižudybių skaičiui apskritai ar kad 
veikdami kartu jie negalėtų padaryti stiprios įtakos savižu- 
dybei. Tai turi didesnę negu vien procedūrinę reikšmę, nes 
rodo Durkheimo polinkį nubrėžti tikslią ribą tarp to, kas „so- 
cialu“, o kas ne, ir manyti, kad tai suponuoja aiškias priežas- 
tines ribas tarp reiškinių klasių. Arba reiškinys turi išskirtinai 
socialinę priežastį, arba jis sukeltas kitokio veiksnio. 

Durkheimą, savo studijoje besiremiantį savižudybių statis- 
tika, kaip aiškinau anksčiau, labai paveikė „moralės statisti- 
kos“ žinovų idėjos. Kaip ir jie, jis laikė oficialią statistiką tiksliu 
savižudybių paplitimo matu ir faktiškai tuo grindė visą dar- 

bą. Net ir prieš Durkheimo studiją būta ilgų ginčų, ar naudin- 
ga oficiali statistika savižudybių tyrimui. Durkheimas savo dar- 
be nepaminėjo šių prieštaringų nuomonių ir menkai tesvarstė 
tokios statistikos pagrįstumo problemą. Bet yra priežasčių, ko- 
dėl turėtume labai atsargiai naudotis oficialia statistika savi- 
žudybės tyrimuose. Čia verta paminėti tris priežastis. Dažniau- 
siai aptariamas, bet pats paprasčiausias klausimas - kiek 
oficiali statistika yra tiksli. Durkheimas, kaip ir daugelis prieš 
ji ir po jo, tikrai pernelyg pasitikėjo savižudybių statistika. 
Galėjo būti, pavyzdžiui, taip, kad jei mes siejame savižudybę 
su socialine integracija, savižudybių statistikos sugretinimas 
netikslus dėl savižudybės nuslėpimo: kuo stipriau integruota 
bendruomenė, tuo labiau savižudybė užtraukia gėdą ir ne- 
malonę savižudžio artimiesiems, ir todėl stengiamasi nuslėp- 
ti, kad mirties priežastis savižudybė. Tokia interpretacija tur- 
būt nelabai tikėtina; svarbiau tai, kad išvada „savižudybė“ 
būtinai reikalauja proceso, dažnai menkai pagrįsto, ir įkalčių 
ex post facto aiškinantis, kodėl asmuo taip pasielgė. Savižudy- 
bė nėra vien mirtis, bet mirtis, kurią individas tam tikra pras- 
me ketino įgyvendinti (nors, kaip trumpai paminėsiu, Durk- 
heimas mėgino apibrėžti savižudybę nepriklausomai nuo 
ketinimų). Nustatant, kad mirtis yra savižudybė, reikia atkurti 
galimą asmens proto būklę prieš susinaikinimą, išsiaiškinti 
motyvus, kurie „tipiškai“ vedė į tokį veiksmą. Taigi bent kai 
kurie savižudybių paplitimo įvairiuose kraštuose ar to paties 
krašto rajonuose skirtumai galėjo atsirasti todėl, kad atitinka- 
mi pareigūnai skirtingai įvertino „įkalčius“. Jeigu tokio įver- 
tinimo metodai skiriasi norminiais, nustatytais būdais, aki- 
vaizdžiai aptiksime nuolatinius skirtumus tarp savižudybių 
skaičiaus, labiau atspindinčius įprastinius kelius rinkti me- 
džiagą ir aiškintis mirties aplinkybes negu pačios savižudy- 
bės paplitimo įvairovę. 

Tai verčia mus dar kitaip pasvarstyti klausimą dėl oficia- 
lios statistikos taikymo savižudybės studijoms. Savižudybių 
skaičius rodo ne vien susinaikinimo veiksmų dažnumą. Tai 
savaiminis socialinis veiksnys, kompleksiškos įvykių grupės 
padarinys, kur dalyvauja ir daug socialinių veikėjų: giminai- 
čiai, draugai, gydytojai, policija, laidotojai ir t.t. Šie reiškiniai 


86 


negali būti ištirti pasitelkus savižudybių statistiką, nes jie pa- 
tys įtraukti į tokios statistikos sukūrimą". Bet jeigu jie netiria- 
mi tiesiogiai, tuomet svarbiausia socialinės sąveikos sritis, tie- 
siogiai susijusi su savižudybės įvykiu, neanalizuojama —-o taip 
ir atsitinka Durkheimo darbe, kur labiausiai stengiamasi su- 
sieti savižudybių dažnumą su bendrais grupių struktūros 
bruožais. Tai labiau atsiskleidžia pažymint trečią momentą: 
Durkheimas buvo susidomėjęs tik įvykusių savižudybių sta- 
tistika, o nepaisė mėginimų nusižudyti. Toks nepaisymas ga- 
lėtų būti pateisinamas, jeigu įvykdyta savižudybė būtų vien- 
tisas reiškinys, skirtingas nuo mėginimų nusižudyti, kurie 
nesibaigia mirtimi. Net Durkheimo laikų literatūroje tai ne- 
buvo įtikinamas požiūris, o vėlesni tyrimai aiškiai parodė, jog 
mėginimų nusižudyti studijos iš esmės svarbios tam, kad su- 
prastume įvykdytas savižudybes. Tai lengvai suvoksime, jei 
tirsime savižudybę ne kaip izoliuotą veiksmą, bet kaip indi- 
vido ir kitų aplinkinių tarpusavio sąveiką, ilgalaikio tos są- 
veikos proceso kulminaciją. Daugelis individų, mąstančių apie 
savižudybę, prasitaria apie ją, kai juos apninka nerimas ir rū- 
pesčiai. Kaip ryžtingai žmogus sieks ją įgyvendinti, gali pri- 
klausyti nuo atsakymo, kurį jis gaus iš kitų, išgirdusių apie jo 
išgyvenamus sunkumus. Nemaža dalis tų, kurie stengiasi nu- 
sižudyti, tą daro taip, kad būtų stiprus „rizikavimo“ elemen- 
tas, palikdami veiksmo rezultatą priklausomą nuo galimo ki- 
tų įsikišimo". Taigi, ar veiksmas taps „savižudybe“, priklausys 
ne vien nuo tam veiksmui būdingų bruožų, bet ir nuo kitų 
socialinio konteksto savybių, be to - nuo įvykių, kurie įsiter- 
pia tarp veiksmo ir galimo jo pasirodymo savižudybių statis- 
tikos lentelėje. 

„Taisyklėse“ Durkheimas teigė, kad pirmutinė bet kurio 
sociologinio tyrimo užduotis - pateikti aiškų tyrinėjamo reiš- 
kinio apibrėžimą. Šios nuostatos jis laikėsi visose savo empi- 
rinėse studijose, kartu ir „Savižudybėje“. Savižudybė apibrė- 
žiama kaip „visi mirties atvejai, tiesiogiai ar netiesiogiai 
kylantys iš pozityvaus ar negatyvaus pačios aukos veiksmo, 
kuris, ji žino, duos tokį rezultatą“?. Apibrėžimas tiesiogiai su- 
sijęs su aiškinimo schema, kurią Durkheimas paskui išdėstė. 
„Noriu“ pakeisdamas „žinau“, jis įtikinamai nusakė, kad 

intencijos ar priežastys, dėl kurių įvykdytas veiksmas, yra ne- 
svarbios. Bet esama esminio skirtumo, ar ką nors darai žino- 
damas, kokia bus konkreti pasekmė, gal neišvengiama, ar ką 
nors darai norėdamas, kad tokia pasekmė būtų?. Durkheimas 
norėjo priskirti tai pačiai grupei įprastinį savižudišką elgesį 
ir individo veiksmus, kuriuos jis atlieka, nors supranta, kad 
jo elgesys gali baigtis mirtimi (bet nenori to), kaip, pavyzdžiui, 
kareivis, kuris paklūsta įsakymui pulti priešą, nors ir mato 
aiškią priešo persvarą. Durkheimas pasirinko tokią savižudy- 
bės sampratą todėl, kad pabrėžė išorinį sąlygotumą, sociali- 
nes priežastis, kurios individualų veikėją veikia iš „išorės“, 
nepaisant jo ketinimų, ir jį pastūmėja į susinaikinimą. Prie- 
kaištas, kurį galima padaryti Durkheimui dėl savižudybės 
apibrėžimo, būtų toks, kad tas apibrėžimas neturi ryšio su ofi- 
cialia savižudybių statistika, kuria labiausiai remiasi „Savi- 
žudybė“, nes pasaulietiška savižudybės samprata - tai susi- 
naikinimas kaip tikslingas veiksmas, ir tokios sampratos, be 
abejo, laikosi statistiką sudarantys tyrinėtojai. Dar svarbiau — 
kad jo savižudybės teorija neatsižvelgia į žmogiško veiksmo 
racionalizavimą: žmogiškam elgesiui būdinga, kad veikėjai 
„kontroliuoja“ savo elgesį ir tikslingą jo turinį. Kitaip tariant, 
tai deterministinė teorija, kuri savižudybę kildina iš sociali- 
nių priežasčių, paveikiančių tam tikrus individus. 
Durkheimo reikalavimas laikyti socialinius reiškinius „daik- 
tais“ tikriausiai buvo veikiau metodologinis principas negu on- 
tologinis: turėtume žvelgti į socialinių faktų studijas kaip į gam- 
tos objektų ir įvykių nagrinėjimą, tarsi nepaisytume jiems 
būdingų ypatybių. Bet socialinis pasaulis šia prasme nėra toks 
kaip gamtos pasaulis. Tyrinėdami visuomenę, susiduriame su 
išanksto interpretuotu pasauliu, palaikomu aktyviomis jos na- 
rių pastangomis. Galime įeiti į tą pasaulį ir aiškinti jo ypatybes 
tik tuomet, kai suvokiame prasmingą socialinės veiklos pobū- 
dį. Apsvarstykime, pavyzdžiui, savižudybės sąvoką. „Savižu- 
dybės“ sąvoka nebuvo sugalvota sociologų, kaip fizikų „dale- 
lės pagreitis“; ji nereiškia, kad subjektai, kurių veikla šitaip 
nukreipta prieš save, supranta tą pažiūrą, aiškinančią jų elge- 
sį. Negalima sakyti, kad asmuo „nusižudė“, jeigu jis nužudo 
save atsitiktinai, įsitraukęs į tokią veiklą, apie kurios mirtinas 

pasekmes nežinojo. Savižudybė, kaip sąmoningo susinaikini- 
mo veiksmas,- reiškinys, prieinamas sociologiniams tyrinėji- 
mams,- susijusi su kultūrinėmis reikšmėmis, kurias patys vei- 
kėjai supranta ir taiko savo veiksmams. 

Kad išspręstume šį klausimą, nepakanka tiesiog apversti 
Durkheimo teiginį ir pareikšti, kad socialiniai veiksniai nėra 
daiktai!?. Durkheimo siekimas parodyti socialinių priežasčių 
įtaką žmonių elgesiui ir jo pastangos įveikti subjektyvizmą, be 
abejo, pagrįstos. Šį akcentą reikia palaikyti, bet jo negalima pa- 
tenkinamai išaiškinti remiantis vien Durkheimo sociologiniu 
metodu. 

